 PATRIARHIA ROMÂNĂ MITROPOLIA MUNTENIEI ŞI DOBROGEI ARHIEPISCOPIA BUCUREŞTILOR GHID PRACTIC PENTRU EXAMENUL DE CAPACITATE PREOŢEASCĂ BUCUREŞTI, 2009 CUPRINS Partea I 1. Administrativ-bisericesc ......................................... 3 2. Învăţământ şi activităţi cu tineretul ....................... 25 3. Cultural şi relaţii cu mass-media ............................ 41 4. Social-filantropic şi misionar................................... 45 a. Asistenţa socială ……………………….. 45 b. Asistenţa social-medicală …………….. 55 5. Economic-financiar ............................................... 60 6. Monumente istorice şi construcţii bisericeşti ........ 66 7. Patrimoniu şi pictură bisericească ………………… 73 8. Juridic ....................................................................... 77 9. Bunuri imobile bisericeşti ....................................... 82 10. Exarhatul mănăstirilor .............................................. 84 11. Agricol, viticol şi silvic ……………………………. 94 Partea a II-a 12. Liturgică şi tipic ....................................................... 99 13. Pastorală ................................................................ 107 14. Omiletică ............................................................... 110 15. Drept canonic …………………………….…….... 114 2 Partea I ADMINISTRATIV–BISERICESC Tema 1: Parohul: numire/revocare, atribuţii statutare. Răspuns: În Statutul pentru organizarea şi funcţionarea Bisericii Ortodoxe Române, art. 49-51 şi 64-65: Art. 49 - (1) Preotul paroh, ca delegat al chiriarhului, este păstorul sufletesc al credincioşilor dintr-o parohie, iar în activitatea administrativă este conducătorul administraţiei parohiale şi preşedinte al Adunării parohiale, al Consiliului parohial şi al Comitetului parohial. (2) Numirea sau revocarea din oficiul de paroh se face de către chiriarh într-o şedinţă a Permanenţei Consiliului eparhial, având în vedere calitatea activităţii desfăşurate. (3) Din motive administrative, misionare sau disciplinare, oficiul parohial se poate încredinţa de către chiriarh şi celorlalţi preoţi slujitori, într-o şedinţă a Permanenţei Consiliului eparhial. Art. 50 - În cadrul întreitei slujiri preoţeşti, învăţătorească, sfinţitoare şi pastoral- misionară, parohul exercită următoarele atribuţii: a) săvârşeşte Sfânta Liturghie şi Laudele bisericeşti în duminici, sărbători şi în alte zile ale săptămânii, cu rostirea cuvântului de învăţătură; săvârşeşte Sfinte Taine şi ierurgii; catehizează copii, tineri şi adulţi conform îndrumărilor Centrului eparhial şi asigură accesul zilnic în locaşul de cult, conform programului afişat la intrarea în biserică; b) duce la îndeplinire toate dispoziţiile prezentului statut, ale regulamentelor bisericeşti şi ale organismelor bisericeşti centrale în ceea ce priveşte parohia; c) duce la îndeplinire hotărârile organismelor eparhiale şi dispoziţiile autorităţii superioare bisericeşti (protopop, episcop sau arhiepiscop) referitoare la viaţa parohială; d) întocmeşte şi duce la îndeplinire prevederile programului anual al activităţilor pastoral-misionare, social-filantropice şi administrativ-gospodăreşti ale parohiei, încunoştinţând Centrul eparhial şi pe credincioşi de rezultatele acţiunilor întreprinse în acest sens; e) cu aprobarea prealabilă scrisă a chiriarhului, reprezintă parohia în justiţie, în faţa autorităţilor locale şi faţă de terţi, personal sau prin delegaţi. În aceeaşi măsură, clericii din parohii, în virtutea jurământului de ascultare (subordonare) faţă de chiriarh depus la hirotonie, şi, respectiv, monahii, în virtutea votului monahal al ascultării, pot să compară în faţa instanţelor judecătoreşti numai cu aprobarea prealabilă scrisă a chiriarhului, inclusiv în cauze de interes personal; f) convoacă şi prezidează Adunarea parohială, Consiliul parohial şi Comitetul parohial; g) duce la îndeplinire hotărârile Adunării parohiale şi ale Consiliului parohial; h) ţine registrul cu evidenţa tuturor parohienilor; i) ţine la zi evidenţa botezaţilor, cununaţilor şi decedaţilor din parohie în registrele speciale (mitricale) şi emite certificate de botez şi de cununie; j) administrează patrimoniul parohiei în conformitate cu hotărârile Adunării parohiale şi ale Consiliului parohial şi controlează modul de administrare a bunurilor instituţiilor culturale, social-filantropice şi fundaţionale bisericeşti din parohie; 3 k) întocmeşte şi ţine la zi inventarul bunurilor parohiei de orice natură, biblioteca, precum şi arhiva parohiei. Deţine sigiliul parohiei pe durata oficiului de paroh. Art. 51 - (2) Parohul, preoţii şi diaconii slujitori, precum şi personalul bisericesc neclerical sunt datori să locuiască în parohie. Art. 64 - (1) Parohul este administratorul întregii averi parohiale mobile şi imobile împreună cu Consiliul parohial, sub controlul Centrului eparhial, şi răspunde canonic-disciplinar şi administrativ-bisericesc în faţa acestuia, iar pentru administrarea şi gestionarea defectuoasă a averii bisericeşti răspunde în faţa instanţelor civile, în baza legislaţiei civile şi penale. (2) Când unele atribuţii gestionare au fost delegate altui preot sau unui diacon slujitor de la parohie, potrivit prevederilor art. 61 lit. i) din prezentul statut, acesta răspunde canonic- disciplinar, administrativ-bisericesc, civil şi penal pentru gestionarea bunurilor încredinţate. (3) Aprobarea anuală a gestiunii nu îl exonerează de răspundere pe paroh, pe preotul sau diaconul gestionar pentru neregulile descoperite ulterior. Art. 65 - Preotul paroh, ca administrator al bunurilor parohiale, are următoarele îndatoriri: a) să administreze corect bunurile mobile şi imobile ale parohiei, instituţiilor culturale, sociale şi fundaţionale, precum şi fondurile parohiale, pe baza registrelor de evidenţă financiar- contabilă, de gestiune şi inventar; b) să ia măsuri pentru păstrarea în siguranţă a bunurilor şi a documentelor de valoare ale parohiei; c) să ţină registrul de venituri şi cheltuieli; d) să prezinte Consiliului parohial, la sfârşitul anului, un raport asupra veniturilor şi cheltuielilor bisericeşti, culturale, sociale şi fundaţionale; e) să se îngrijească, împreună cu ceilalţi preoţi slujitori şi cu epitropii, de luarea măsurilor pentru întreţinerea, repararea şi restaurarea edificiilor bisericeşti parohiale, ale instituţiilor culturale, social-filantropice şi fundaţionale, a casei parohiale, a curţii şi cimitirului parohial, precum şi a altor bunuri bisericeşti parohiale; să construiască sau să cumpere o casă parohială, acolo unde nu există; f) să se îngrijească, împreună cu ceilalţi preoţi slujitori şi cu epitropii, de înscrierea în evidenţele parohiale şi ale autorităţilor centrale şi locale competente a bunurilor mobile şi imobile ale parohiei, de buna administrare a acestora, precum şi de întocmirea şi buna păstrare a actelor de proprietate, potrivit prevederilor statutare, regulamentare bisericeşti, hotărârilor organelor bisericeşti centrale şi eparhiale. Câte o copie legalizată a actelor de proprietate a bunurilor parohiei se păstrează la protopopiat şi la Centrul eparhial; g) să încaseze sumele cuvenite parohiei potrivit hotărârilor Adunării parohiale şi să facă la timp plăţile curente. Tema a 2-a: Preoţii şi diaconii slujitori la o parohie: număr, numire, drepturi şi îndatoriri. Răspuns: În Statutul pentru organizarea şi funcţionarea Bisericii Ortodoxe Române, art. 51-52: Art. 51 - (1) Pe lângă preotul paroh, într-o parohie pot fi unul sau mai mulţi preoţi şi diaconi slujitori numiţi de chiriarh într-o şedinţă a Permanenţei Consiliului eparhial. Numărul slujitorilor la parohie se stabileşte în funcţie de cerinţele misionar-pastorale locale constatate de conducerea eparhiei. 4 (2) Parohul, preoţii şi diaconii slujitori, precum şi personalul bisericesc neclerical sunt datori să locuiască în parohie. Art. 52 - (1) La parohiile cu mai mulţi preoţi slujitori, aceştia sunt egali în drepturile şi îndatoririle sacramentale, învăţătoreşti şi pastoral-misionare. Dintre aceştia, celor mai harnici şi conştiincioşi li se poate încredinţa, de către chiriarh, oficiul de paroh, pentru intensificarea activităţii parohiale. (2) Fiecare preot slujitor are în cuprinsul parohiei un sector bine delimitat şi aprobat de chiriarh, pe baza raportului întocmit de către delegaţii Centrului eparhial. (3) Preoţii şi diaconii, personalul didactic din învăţământul teologic şi cel care predă religia, studenţii în teologie, precum şi dascălii (cateheţii) care au absolvit şcoala de cântăreţi bisericeşti au îndatorirea pastorală şi misionară de a face catehizare în parohiile la care slujesc sau în care locuiesc, în acord cu preotul paroh, conform normelor stabilite de către Sfântul Sinod şi centrele eparhiale. (4) Preoţii, diaconii şi cântăreţii bisericeşti au drepturile şi îndatoririle prevăzute de Sfintele canoane, prezentul statut, regulamentele bisericeşti şi hotărârile Centrului eparhial. Tema a 3-a: Adunarea parohială: definiţie, componenţă, atribuţii. Răspuns: În Statutul pentru organizarea şi funcţionarea Bisericii Ortodoxe Române, art. 54-55: Art. 54 - (1) Parohia are ca organism deliberativ Adunarea parohială. (2) Adunarea parohială este compusă din credincioşii majori ai parohiei, bărbaţi şi femei, care mărturisesc prin credinţa, faptele şi ţinuta lor morală ataşamentul faţă de Biserica Ortodoxă, de învăţătura ei de credinţă şi de instituţiile ei. (3) Preşedintele Adunării parohiale este preotul paroh, iar în lipsa acestuia, preotul delegat de protopop dintre slujitorii parohiei sau de la o altă parohie învecinată. În cazul în care la Adunarea parohială ia parte şi protopopul sau un preot delegat de către Centrul eparhial, acesta prezidează şedinţa. (4) Preoţii şi diaconii slujitori activi ai unei parohii, precum şi preoţii pensionari care au domiciliul stabil pe teritoriul parohiei respective sunt membri de drept ai Adunării parohiale. Art. 55 - (1) Adunarea parohială exercită următoarele atribuţii: a) alege membrii Consiliului parohial şi pe cei ai Comitetului parohial; b) aprobă raportul de activitate al Consiliului parohial; c) aprobă raportul de activitate al Comitetului parohial; d) aprobă bugetul anual al parohiei; e) ia hotărâri cu privire la zidirea, repararea, restaurarea şi întreţinerea bisericii, a casei parohiale şi a altor clădiri ale parohiei; f) hotărăşte înfiinţarea de fonduri cu scop bisericesc, cultural sau social-filantropic şi stabileşte normele pentru completarea resurselor financiare necesare parohiei; g) la propunerea Consiliului parohial, fixează cuantumul contribuţiilor benevole de cult, potrivit nevoilor parohiei; h) examinează şi completează raportul anual despre mersul tuturor activităţilor parohiei; i) aprobă anual contul de execuţie şi bilanţul financiar-contabil ale parohiei; j) face propuneri, spre aprobarea Consiliului eparhial, cu privire la transmiterea cu orice titlu a folosinţei sau proprietăţii asupra bunurilor imobile parohiale (vânzare, cumpărare, 5 închiriere, schimb etc.), precum şi asupra grevării cu sarcini sau afectării de servituţi a bunurilor parohiale, cu excepţia bunurilor sacre, care nu pot fi înstrăinate; k) aprobă măsuri pentru administrarea proprietăţilor mobile şi imobile ale parohiei, supraveghind buna întreţinere a edificiilor bisericeşti, culturale, social-filantropice şi fundaţionale. (2) Hotărârile Adunării parohiale cu privire la atribuţiile menţionate la alin. (1) lit. d), e), i) şi j) devin valabile numai după verificarea şi aprobarea lor de către Consiliul eparhial. Tema a 4-a: Adunarea parohială: cine, cum şi când o convoacă. Răspuns: În Statutul pentru organizarea şi funcţionarea Bisericii Ortodoxe Române, art. 56-57: Art. 56 - (1) Adunarea parohială se întruneşte în şedinţă ordinară o dată pe an, şi anume în primul trimestru al anului, iar în şedinţe extraordinare, ori de câte ori este nevoie. (2) Adunarea parohială este convocată de preşedinte, cu cel puţin o săptămână înainte de data fixată pentru întrunire, înştiinţând despre aceasta pe protopop. În caz de neputinţă sau rea- voinţă a parohului, Adunarea parohială este convocată şi prezidată de protopop, din încredinţarea chiriarhului. (3) Convocarea va cuprinde locul, data şi ora Adunării parohiale, precum şi problemele ce se vor discuta, va fi citită de preotul paroh în biserică, îndată după terminarea Sfintei Liturghii şi va fi afişată la uşa bisericii. Art. 57 - (1) Adunarea parohială este valabil constituită în prezenţa preotului paroh sau a preotului delegat de către Centrul eparhial şi a cel puţin o zecime din totalul membrilor înscrişi în lista membrilor Adunării parohiale. (2) Dacă la data fixată pentru Adunarea parohială nu se întruneşte numărul necesar de membri, Adunarea parohială are loc, fără vreo altă convocare, în duminica următoare, în acelaşi loc şi la aceeaşi oră, când aceasta este valabil constituită cu numărul de membri prezenţi, dintre care nu pot lipsi două treimi dintre membrii Consiliului parohial. Tema a 5-a: Consiliul parohial: definiţie, componenţă, atribuţii. Răspuns: În Statutul pentru organizarea şi funcţionarea Bisericii Ortodoxe Române, art. 59-61: Art. 59 - (1) Consiliul parohial este organismul executiv al Adunării parohiale. Adunarea parohială este cea care alege din sânul ei pe membrii Consiliului parohial, în număr de 7, 9 sau 12 membri, în funcţie de categoria parohiei, precum şi 2-4 membri supleanţi. (2) Membrii Consiliului parohial şi supleanţii, persoane majore, se aleg pe termen de 4 ani, activează benevol şi pot fi realeşi. (3) Membrii aceleiaşi familii, precum şi rudeniile spirituale (naşii şi finii) nu pot fi în acelaşi timp membri ai Consiliului parohial. (4) Sunt membri de drept în Consiliul parohial, cu vot deliberativ, preotul paroh, ca preşedinte, ceilalţi preoţi şi diaconi slujitori activi ai parohiei, precum şi primul cântăreţ (cantor, dascăl) al bisericii parohiale. 6 Art. 60 - Pentru activitate potrivnică Bisericii, membrii Consiliului parohial pot fi revocaţi de Permanenţa Consiliului eparhial, la cererea motivată a parohului, avizată de protopop, sau în urma constatării de către autoritatea superioară bisericească. Membrii revocaţi nu pot fi realeşi timp de 5 ani în Consiliul parohial. Art. 61 - (1) În afara atribuţiilor prevăzute la art. 55 lit. a), b), c), d), e), i) şi j), Consiliul parohial exercită toate atribuţiile Adunării parohiale, când aceasta nu este întrunită, precum şi următoarele atribuţii: a) desemnează dintre membrii Adunării parohiale un delegat pentru alegerea membrilor mireni ai Adunării eparhiale din circumscripţia respectivă; b) întocmeşte bugetul parohial şi urmăreşte modul de chivernisire al acestuia; c) întocmeşte raportul privind contul de execuţie şi bilanţul financiar-contabil ale parohiei; d) elaborează raportul anual privind activitatea Consiliului parohial, pe care îl prezintă spre aprobare Adunării parohiale; e) desemnează 2 cenzori pentru controlul financiar al Comitetului parohial; f) primeşte şi verifică justificarea financiară anuală a gestiunii Comitetului parohial; g) aprobă propunerile preotului paroh privind înzestrarea bisericii cu veşminte, icoane, obiecte şi cărţi de cult, cele necesare pentru serviciul religios şi a instituţiilor parohiale (culturale, sociale, fundaţionale), precum şi alocarea fondurilor corespunzătoare; h) veghează ca aprovizionarea pangarului parohiei cu lumânări, calendare, obiecte şi cărţi de cult, precum şi tipărituri de zidire duhovnicească să se facă numai de la Centrul eparhial, pentru susţinerea activităţilor misionare ale eparhiei respective; i) unde sunt mai mulţi slujitori ai altarului, încredinţează, cu proces-verbal, pangarul unui alt slujitor decât parohul, cu asumarea întregii răspunderi materiale şi gestionare de către acesta. (2) Hotărârile în legătură cu prevederile alin. (1) lit. a), e) şi i) ale prezentului articol se comunică protopopului pentru aprobare. Tema a 6-a: Epitropul: alegere şi atribuţii. Răspuns: În Statutul pentru organizarea şi funcţionarea Bisericii Ortodoxe Române, art. 63, 65 lit. e) şi 187 alin. 1 şi 2: Art. 63 - Consiliul parohial deleagă unul sau 2 membri care, în calitate de epitropi, sprijină parohul în administrarea corectă şi eficientă a bunurilor parohiale. Numele epitropilor se comunică protopopiatului pentru aprobare într-o şedinţă de lucru a acestuia. Art. 65 - Preotul paroh, ca administrator al bunurilor parohiale, are următoarele îndatoriri: e) să se îngrijească, împreună cu ceilalţi preoţi slujitori şi cu epitropii, de luarea măsurilor pentru întreţinerea, repararea şi restaurarea edificiilor bisericeşti parohiale, ale instituţiilor culturale, social-filantropice şi fundaţionale, a casei parohiale, a curţii şi cimitirului parohial, precum şi a altor bunuri bisericeşti parohiale; să construiască sau să cumpere o casă parohială, acolo unde nu există; f) să se îngrijească, împreună cu ceilalţi preoţi slujitori şi cu epitropii, de înscrierea în evidenţele parohiale şi ale autorităţilor centrale şi locale competente a bunurilor mobile şi imobile ale parohiei, de buna administrare a acestora, precum şi de întocmirea şi buna păstrare a actelor de proprietate, potrivit prevederilor statutare, regulamentare bisericeşti, hotărârilor organelor 7 bisericeşti centrale şi eparhiale. Câte o copie legalizată a actelor de proprietate a bunurilor parohiei se păstrează la protopopiat şi la Centrul eparhial; Art. 187 - (1) Cimitirul se administrează de către Consiliul parohial, Consiliul mânăstiresc sau protopopiat, sub controlul periodic al Centrului eparhial. (2) La parohie, cimitirul stă sub supravegherea preotului paroh, a epitropului şi a Consiliul parohial, iar la mânăstire, a stareţului (stareţei), care sunt datori a se îngriji de împrejmuirea şi întreţinerea lui. Tema a 7-a: Comitetul parohial: definiţie, componenţă, atribuţii. Răspuns: În Statutul pentru organizarea şi funcţionarea Bisericii Ortodoxe Române, art. 66-67: Art. 66 - (1) Comitetul parohial este organismul bisericesc parohial care funcţionează sub preşedinţia de drept a preotului paroh. Membrii Comitetului parohial sunt aleşi de Adunarea parohială. Comitetul parohial are un număr dublu de membri faţă de cel al Consiliului parohial. (2) Comitetul parohial este alcătuit din persoane majore ale comunităţii parohiale, pe principiul voluntariatului. (3) Comitetul parohial este prezidat de paroh, ajutat de un birou de conducere compus din: coordonator de programe, secretar şi casier. (4) Comitetul parohial are prevederi şi evidenţă gestionară proprie în cadrul bugetului parohial pentru activităţile desfăşurate, utilizând, sub controlul preotului paroh, acelaşi cont bancar, şi face justificarea financiară anuală faţă de Consiliul parohial. Pentru controlul financiar al Comitetului parohial sunt desemnaţi 2 cenzori de către Consiliul parohial. (5) Revocarea membrilor Comitetului parohial se face potrivit procedurii prevăzute pentru membrii Consiliului parohial la art. 60 din prezentul statut. Art. 67 - (1) Comitetul parohial are 5 servicii, fiecare fiind condus de un coordonator numit de către biroul de conducere. (2) Serviciile Comitetului parohial au următoarele atribuţii: a. Serviciul social: 1. cooperează permanent cu asistenţii sociali ai parohiei, protopopiatului şi Centrului eparhial; 2. cooptează în Comitetul parohial, pentru colaborare, pe asistentul social ori lucrătorul social de la primăria locală sau, după caz, îl invită la şedinţele Comitetului parohial; 3. colaborează cu unităţile medicale şi sprijină diferite programe de sănătate; 4. se ocupă cu ajutorarea săracilor, orfanilor, văduvelor şi a vârstnicilor; 5. sprijină integrarea socială a deţinuţilor eliberaţi din penitenciare; 6. sprijină reinserţia socială a tinerilor instituţionalizaţi care, după împlinirea vârstei de 18 ani, au părăsit centrele de plasament; 7. cooperează cu organizaţii neguvernamentale, în condiţiile legislaţiei bisericeşti în vigoare; 8. sprijină programul de asistenţă maternală şi adopţiile naţionale; 9. promovează şi susţine programe social-filantropice ale parohiei; sprijină şi întreţine cantina socială a parohiei; 10. cooperează în permanenţă cu preoţii misionari din sistemul de sănătate, penitenciare şi armată, aziluri, orfelinate etc.; 8 11. cu acordul autorităţii bisericeşti superioare, colectează ajutoare în situaţii de urgenţă şi sprijină constituirea unui fond financiar pentru astfel de situaţii; 12. sprijină programele de prevenire şi eradicare a violenţei în familie, de combatere a traficului de fiinţe umane, a drogurilor şi altele, precum şi acordarea asistenţei spirituale şi materiale familiilor din care părinţii au plecat la muncă sau studii în străinătate ori au emigrat definitiv. b. Serviciul misionar: 1. cooperează cu alte parohii, cu mânăstiri şi cu duhovnici din zonă; 2. promovează difuzarea şi citirea Sfintei Scripturi şi a cărţilor duhovniceşti, cu recomandarea preotului paroh; 3. îl sprijină pe preotul paroh în organizarea unor activităţi misionare, pentru o mai bună cunoaştere, păstrare şi consolidare a credinţei ortodoxe; 4. ajută la organizarea hramului bisericii, a întrunirilor duhovniceşti şi a altor manifestări religioase şi sprijină achiziţionarea de material audiovizual cu caracter religios; 5. organizează vizite misionare în spitale, în penitenciare, în centre pentru ocrotirea copiilor şi a vârstnicilor şi în familii aflate în dificultate; 6. menţine în permanenţă legătura cu asociaţiile bisericeşti ortodoxe de pe teritoriul parohiei şi al eparhiei; 7. identifică şi sprijină persoanele indecise şi oscilante din punct de vedere religios, pentru întărirea lor în credinţă şi participarea la viaţa Bisericii; 8. ajută Consiliul parohial la colectarea Fondului central misionar, a Fondului Filantropia şi a unor fonduri speciale în situaţii de urgenţă. c. Serviciul cultural: 1. iniţiază şi sprijină achiziţionarea şi distribuirea cărţilor de cult, icoanelor, cruciuliţelor şi a cărţilor de zidire sufletească pentru credincioşi şi pentru biblioteca parohială; 2. încurajează în comunitate citirea cărţilor şi a revistelor din biblioteca parohială, audierea programelor radiofonice ortodoxe şi vizionarea programelor ortodoxe de televiziune; 3. împreună cu profesorii de religie, încurajează participarea elevilor la Sfânta Liturghie şi la alte slujbe bisericeşti, precum şi la activităţi cultural-educative care promovează credinţa creştină ortodoxă; 4. sprijină înfiinţarea de capele sau paraclise în şcolile din cuprinsul parohiei; 5. organizează festivităţi legate de marile sărbători bisericeşti şi naţionale menţionate în calendarul bisericesc anual; 6. susţine cântarea omofonă şi a corului bisericii; 7. organizează acţiuni privind păstrarea şi promovarea tradiţiilor, a folclorului şi a specificului cultural local şi naţional; 8. înfiinţează şi acordă burse de studiu şi ajutoare pentru elevii merituoşi şi pentru cei din familii cu posibilităţi materiale modeste; 9. organizează, cu sprijinul profesorilor şi donatorilor, meditaţii gratuite pentru elevii săraci din parohie; 10. antrenează intelectualii din parohie în activităţi de promovare a credinţei ortodoxe şi a culturii româneşti. d. Serviciul pentru tineret: 1. promovează cartea religioasă în rândul tinerilor şi încurajează publicarea unei foi parohiale; 2. invită personalităţi culturale pentru conferinţe adresate tinerilor; 3. organizează întâlniri cu tineri, la care sunt invitaţi ierarhi, preoţi, profesori de teologie; 9 4. acordă premii în cărţi elevilor merituoşi din comunitate proveniţi din instituţii de ocrotire socială sau din familii şi medii sociale defavorizate; 5. sprijină preotul paroh în ducerea la îndeplinire a deciziilor Sfântului Sinod sau ale chiriarhului locului în probleme de educaţie a tineretului şcolar de toate vârstele; 6. organizează pelerinaje, excursii şi tabere de tineret cu caracter creştin. e. Serviciul administrativ-gospodăresc: 1. se îngrijeşte de înzestrarea şi înfrumuseţarea bisericii, precum şi de cimitirul parohial; 2. se îngrijeşte de întreţinerea monumentelor eroilor şi a troiţelor de pe teritoriul parohiei; 3. are grijă de întreţinerea curţii bisericii, a spaţiilor verzi şi a incintei (casa parohială, casa de prăznuire, clopotniţa, capela, muzeul etc.). Tema a 8-a: Protopopul: atribuţii, relaţia cu preoţii parohi din protopopiat. Răspuns: În Statutul pentru organizarea şi funcţionarea Bisericii Ortodoxe Române, art. 70 alin. 1, 71-72: Art. 70 - (1) Protopopul (protoiereul) este preotul conducător al protopopiatului şi al cancelariei administrative a protopopiatului, în numele chiriarhului. Art. 71 - Protopopul are următoarele atribuţii exercitate prin mandat, în numele chiriarhului: a) îndrumă, coordonează şi supraveghează activitatea bisericească a parohiilor şi filiilor din protopopiat; b) inspectează, cel puţin o dată pe an, parohiile, filiile şi aşezămintele sociale din protopopiat, constatând calitatea vieţii religioase, morale şi sociale a parohienilor; verifică registrele contabile, arhiva şi biblioteca, starea bisericii, a clădirilor bisericeşti, a cimitirelor, precum şi a altor bunuri bisericeşti; c) înscrie în registrul de inspecţie al parohiei procesul-verbal amănunţit privind constatările făcute. O copie a acestuia se înaintează Centrului eparhial, cu raport şi propuneri, iar al treilea exemplar rămâne la protopopiat; d) supraveghează şi îndrumă activitatea catehetică, misionar-pastorală, culturală şi social-filantropică a preoţimii, astfel încât aceasta să se desfăşoare în conformitate cu prevederile statutare şi regulamentare bisericeşti, cu hotărârile Sfântului Sinod şi ale organismelor eparhiale; e) întocmeşte şi prezintă anual Permanenţei Consiliului eparhial situaţia privind bunurile mobile şi imobile proprietăţi ale parohiilor şi filiilor din cuprinsul protopopiatului; f) urmăreşte ca ordinele şi dispoziţiile autorităţilor superioare bisericeşti să fie transmise la timp unităţilor şi personalului bisericesc din protopopiat şi să fie aduse la îndeplinire; g) face propuneri chiriarhului cu privire la suplinirea posturilor vacante de preoţi, diaconi şi cântăreţi bisericeşti; h) aprobă preoţilor şi diaconilor din protopopiat până la 8 zile pe an din concediul legal de odihnă, asigurând suplinirea parohiei cu un alt preot şi informând despre aceasta Centrul eparhial; i) aprobă concediul de odihnă personalului neclerical de la parohii şi protopopiat, iar pentru personalul clerical înaintează Centrului eparhial spre aprobare planificarea concediului anual de odihnă; 10 j) întocmeşte un raport anual general despre întreaga viaţă bisericească din protopopiat, pe care îl înaintează chiriarhului şi îl face cunoscut preoţilor din protopopiat la prima conferinţă administrativă din fiecare an; k) avizează asupra tuturor lucrărilor organismelor parohiale care urmează a fi supuse aprobării organismelor eparhiale; l) susţine acuzarea în cauzele aflate pe rolul Consistoriului disciplinar protopopesc; m) coordonează, supraveghează şi răspunde de activitatea Cancelariei administrative a protopopiatului, în conformitate cu prevederile statutare şi regulamentare, cu dispoziţiile date de conducerea eparhială şi cu normele legislaţiei civile în vigoare; n) întocmeşte trimestrial un raport pastoral-misionar şi financiar privind activitatea protopopiatului, pe care îl înaintează pentru aprobare către Permanenţa Consiliului eparhial; o) întocmeşte bugetul anual al protopopiatului şi îl prezintă spre aprobare Permanenţei Consiliului eparhial; p) propune chiriarhului acordarea de ranguri şi distincţii de vrednicie clericilor şi credincioşilor merituoşi; q) îndeplineşte orice alte atribuţii date de organismele eparhiale sau de chiriarh pentru bunul mers al vieţii bisericeşti. Art. 72 - Protopopul este pe teritoriul protopopiatului său reprezentantul oficial al Centrului eparhial faţă de autorităţile publice locale şi faţă de terţi şi îndeplineşte sarcinile ce îi sunt atribuite prin prezentul statut, prin regulamentele bisericeşti şi prin alte dispoziţii în vigoare. În această calitate lucrează cu încuviinţarea chiriarhului, pe care îl informează, în prealabil, asupra problemelor respective. Tema a 9-a: Cercurile misionare: constituire, coordonare. Răspuns: În Statutul pentru organizarea şi funcţionarea Bisericii Ortodoxe Române, art. 53: Art. 53 - (1) Mai multe parohii (10–15) din cadrul unui protopopiat se constituie într-un cerc misionar pentru desfăşurarea de activităţi bisericeşti, misionar-pastorale, culturale şi sociale. (2) Chiriarhul deleagă pe unul din preoţi drept coordonator al cercului misionar. Tema a 10-a: Disciplina clerului: abaterile. Răspuns: În Regulamentul de procedură al instanţelor disciplinare şi de judecată ale Bisericii Ortodoxe Române, art. 2: Art. 2 - Sunt considerate abateri disciplinare şi sancţionate ca atare: a. Neglijenţa sau neascultarea întru îndeplinirea datoriilor bisericeşti; b. Căutarea de certuri şi provocare de neînţelegeri în sânul Bisericii sau impunerea cu sila a plăţii serviciilor religioase; c. Executarea înainte de a fi dobândit aprobarea organelor superioare a acelor hotărâri ce trebuie să fie în prealabil aprobate de autorităţile superioare; d. Săvârşirea celor sfinte într-o altă parohie sau biserică, fără aprobarea Chiriarhului sau fără consimţământul preotului locului; 11 e. Părăsirea parohiei, fie ca locuinţă, fie ca serviciu, şederea mai multă vreme afară din parohie, fără voia şi fără ştirea Episcopului respectiv. De asemenea, se consideră abateri disciplinare şi faptele constatate şi sancţionate de autorităţile judecătoreşti, ele putând fi sancţionate şi pe cale bisericească, cum ar fi: a. Incorectitudini săvârşite în afaceri oficiale; b. Faptele mai puţin grave, săvârşite contra ordinii şi bunei cuviinţe. Tema a 11-a: Disciplina clerului: delictele. Răspuns: În Regulamentul de procedură al instanţelor disciplinare şi de judecată ale Bisericii Ortodoxe Române, art. 3: Art. 3 - Sunt considerate ca delicte disciplinare şi sancţionate ca atare: a. Săvârşirea cu de la sine putere a lucrărilor sfinte de un preot sau diacon, suspendat sau depus legal; b. Părăsirea cu de la sine putere a locului său de serviciu şi înde plinirea serviciilor preoţeşti în altă parohie, fără ştirea şi consimţământul autorităţii bisericeşti competente; c. Neglijarea ritualului prescris la săvârşirea lucrărilor sfinte; d. Violarea secretului mărturisirii; e. Îndeletnicirea cu afaceri potrivnice chemării preoţeşti; f. Sperjurul; g. Sacrilegiul sau ierosilia; h. Blasfemia; i. Calomnierea şi acuzarea neîntemeiată de fapte necinstite faţă de orice cleric, faţă de căpeteniile şi superiorii Bisericii, precum şi faţă de corporaţiile, instituţiile şi organele bisericeşti; k. Adulterul; I. Curvia; m. Beţia; n. Jocul de noroc; o. Apostazia; p. Erezia; q. Schisma; r. Simonia; s. Neglijarea, neîndeplinirea sau îndeplinirea cu rea credinţă a îndatoririlor impuse de Statutul de organizare şi funcţionare a B.O.R. şi de regulamentele lui de aplicare, cum şi de toate ordinele şi dispoziţiile autorităţilor bisericeşti; t. Administrarea incorectă a bunurilor bisericeşti, însuşirea sau întrebuinţarea lor în alte scopuri. De asemenea, se consideră delicte disciplinare şi faptele constatate şi pedepsite de către instanţele judecătoreşti, fapte urmărind a fi sancţionate şi pe cale bisericească, luându-se ca temei procedura şi sentinţele aplicate. Asemenea delicte sunt: ţ. Furtul; u. Camăta; v. Bătaia; w. Omorul; x. Condamnarea definitivă de către instanţele judecătoreşti din România pentru orice alte crime şi delicte. 12 Tema a 12-a: Disciplina clerului: pedepse aplicabile pentru abaterile şi delictele bisericeşti. Răspuns: În Regulamentul de procedură al instanţelor disciplinare şi de judecată ale Bisericii Ortodoxe Române, art. 4: Art. 4 - Chiriarhul şi instanţele de judecată bisericească aplică persoanelor supuse judecăţii, după gravitatea cazului, în conformitate cu dispoziţiile canonice şi ale prezentului Regulament, următoarele pedepse: A. Pedepse vremelnice a. Avertismentul sau dojana duhovnicească; b. Pierderea oficiului de paroh pe timp limitat sau definitiv, când are preot co-slujitor; c. Oprirea de la a săvârşi anumite lucrări sfinte; d. Oprirea totală de la săvârşirea lucrărilor sfinte pe un anumit timp; e. Canonisirea la sfintele mânăstiri sau la catedrala episcopală, până la o lună de fiecare dată, cu obligaţia de a lua parte activ la toate actele religioase; f. Transferarea. B. Pedepse definitive a. Degradarea definitivă a vinovatului din rangurile bisericeşti şi onorifice ce posedă; b. Pierderea pentru totdeauna a dreptului de a fi ridicat la un grad ierarhic superior sau administrativ; c. Depunerea sau pierderea dreptului pentru totdeauna de a săvârşi vreo lucrare sacră, fără pierderea calităţii de preot, cu putinţa de a fi întrebuinţat în administraţia bisericească; d. Caterisirea; e. Destituirea (pentru cântăreţi şi paracliseri); f. Excluderea din monahism (pentru monahi şi monahii). Tema a 13-a: Instanţele şi procedura de judecată în Biserica Ortodoxă Română. Răspuns: A. În Regulamentul de procedură al instanţelor disciplinare şi de judecată ale Bisericii Ortodoxe Române, art. 49-53: Art. 49 - Organele îndreptăţite a aplica pedepsele sunt: Chiriarhul şi Consistoriile de judecată. Art. 50 - Chiriarhul, pe baza unei anchete regulamentare, sau a unui raport sau referat al organelor administrative în subordine, are dreptul să aplice direct şi fără drept de recurs din partea celui sancţionat, următoarele pedepse disciplinare, prevăzute în art. 4 din Regulament: a. Avertismentul şi dojana arhierească; b. Pierderea oficiului de paroh; c. Oprirea de a săvârşi anumite lucrări sfinte, până la 90 zile într-un an; d. Oprirea totală de la săvârşirea lucrărilor sfinte, până la 30 zile într-un an; e. Canonisirea la o Sfântă Mânăstire sau la Catedrală, până la 30 zile într-un an. 13 Art. 51 - Toate celelalte pedepse se aplică de Consistorii, în condiţiile prevăzute în Regulamentul de procedură al instanţelor disciplinare şi de judecată ale Bisericii Ortodoxe Române. Când pedepsele sunt aplicate direct de Chiriarh, acestea rămân definitive îndată după pronunţarea lor, fără nici un drept de recurs. Art. 52 - Oricare pedeapsă rămasă definitivă, va fi trecută în foaia calificativă, fişa personală a celui pedepsit. Art. 53 - Organele disciplinare şi de judecată pentru clericii de mir, preoţi, diaconi şi cântăreţi, în chestiunile administrative şi bisericeşti sunt: a. Consistoriul Disciplinar Protopopesc; b. Consistoriul Eparhial. Organele de recurs sunt: a. Sinodul Mitropolitan, pentru cazurile de depunere din treaptă; b. Sfântul Sinod, pentru cazurile de caterisire. B. În Statutul pentru organizarea şi funcţionarea Bisericii Ortodoxe Române, art. 14 lit. p)-q), 113 lit. f)-h), 148-160: Art. 14 - Atribuţiile Sfântului Sinod sunt: p) hotărăşte, cu o majoritate de două treimi din totalul membrilor săi, cu privire la trimiterea în judecată canonică a acelora dintre membrii săi care sunt învinuiţi de abateri de la învăţătura şi disciplina Bisericii; q) aprobă sau respinge, în principiu, recursurile clericilor în materie de caterisire şi se pronunţă asupra cererilor de iertare ale acestora, cu avizul prealabil al chiriarhului locului. Art. 113 - Pe lângă atribuţiile enumerate mai sus, Sinodul mitropolitan are şi următoarele atribuţii: f) primeşte şi examinează recursurile clericilor depuşi din treapta preoţiei de către un consistoriu eparhial din cuprinsul mitropoliei; g) admite sau respinge, în principiu, cererile de recurs, pe baza referatului şi propunerilor motivate canonic şi juridic ale consilierului administrativ-bisericesc de la centrul mitropolitan; h) în caz de admitere, în principiu, a recursului, trimite cauza pentru judecare în fond Consistoriului mitropolitan. Art. 148 - (1) Instanţele disciplinare şi de judecată bisericească pentru clericii de mir, preoţi şi diaconi în funcţiune şi pensionari, precum şi pentru cântăreţi, în probleme doctrinare, morale, canonice şi disciplinare sunt: A. De judecare în fond: a) Consistoriul disciplinar protopopesc; b) Consistoriul eparhial. B. De judecare în recurs: Consistoriul mitropolitan, pentru cererile de recurs admise, în principiu, de Sinodul mitropolitan şi de Sfântul Sinod. (2) Organismele care se pronunţă asupra admisibilităţii cererilor de recurs sunt: a) Sinodul mitropolitan, care poate admite sau respinge, în principiu, recursurile pentru cazurile de depunerea din treaptă, pronunţate de un consistoriu eparhial; b) Sfântul Sinod, care admite sau respinge, în principiu, recursurile pentru cazurile de caterisire, pronunţate de un consistoriu eparhial. Art. 149 - (1) Pe lângă fiecare protopopiat funcţionează Consistoriul disciplinar protopopesc. 14 (2) Consistoriul disciplinar protopopesc are un preşedinte cleric şi 3 membri, dintre care 2 membri clerici, numiţi pe termen de 4 ani, de către chiriarh, dintre preoţii din protopopiat, doctori, absolvenţi de masterat sau licenţiaţi în teologie, care au cel puţin gradul II şi cunoştinţe canonice, precum şi un membru din rândurile cântăreţilor bisericeşti. (3) Când se judecă numai cazuri ale preoţilor, reprezentantul cântăreţ nu participă. Art. 150 - (1) Consistoriul disciplinar protopopesc funcţionează ca instanţă disciplinară şi de judecată pentru cântăreţii bisericeşti şi ca organism de împăcare pentru neînţelegerile ivite în rândul personalului bisericesc, precum şi între parohieni şi preot. (2) Dacă părţile nu s-au declarat împăcate prin hotărârea dată de Consistoriul disciplinar protopopesc, cazul se transferă, în ultimă instanţă, la Consistoriul eparhial. (3) Hotărârile Consistoriului disciplinar protopopesc privind cântăreţii bisericeşti sunt definitive, după aprobarea lor de către chiriarh şi nu pot fi atacate în recurs la Consistoriul eparhial, cu excepţia celor care prevăd pedeapsa destituirii acestora. Art. 151 - (1) Consistoriul eparhial funcţionează la fiecare episcopie şi arhiepiscopie şi este format din 3 membri titulari şi 2 membri supleanţi. Membrii Consistoriului eparhial sunt preoţi cu cel puţin gradul II, doctori, absolvenţi de masterat sau licenţiaţi în teologie, cu cunoştinţe canonice şi juridice. (2) Membrii Consistoriului eparhial se aleg, la propunerea chiriarhului, de către Adunarea eparhială, pe termen de 4 ani. (3) Preşedintele Consistoriului eparhial se numeşte de către Chiriarh dintre membrii titulari ai acestuia. (4) Consistoriul are un grefier numit de chiriarh, la propunerea preşedintelui. (5) La fiecare eparhie funcţionează Consistoriul monahal eparhial, compus din 3-5 membri numiţi de chiriarh, pentru judecarea cauzelor personalului monahal, primite de la chiriarh sau de la consiliile de judecată ale mânăstirilor, cu aprobarea chiriarhului. Art. 152 - Hotărârile Consistoriului eparhial aprobate de către chiriarh devin definitive şi executorii. Art. 153 - (1) Pe lângă fiecare mitropolie funcţionează Consistoriul mitropolitan ca instanţă de judecare a recursurilor admise, în principiu, de Sinodul mitropolitan sau de Sfântul Sinod. (2) Consistoriul mitropolitan se compune din 3-5 membri titulari şi 2 supleanţi, preoţi numiţi de mitropolit dintre preoţii desemnaţi de adunările eparhiale ale eparhiilor sufragane, alţii decât cei desemnaţi în consistoriile eparhiale, cu îndeplinirea condiţiilor prevăzute la art. 151 alin. (1) din prezentul statut. (3) Preşedintele Consistoriului mitropolitan este numit de mitropolit dintre membrii acestuia, grefierul fiind desemnat tot de mitropolit dintre clericii din administraţia eparhiei de scaun a acestuia. (4) Consistoriul mitropolitan dă hotărâri definitive şi executorii, prin aprobarea lor de către mitropolitul locului. Art. 154 - (1) Sinodul mitropolitan, ca organism care se pronunţă asupra admisibilităţii cererilor de recurs, deliberează sub preşedinţia mitropolitului locului. (2) Sinodul mitropolitan primeşte şi examinează recursurile clericilor depuşi din treapta preoţiei de către un consistoriu eparhial din cadrul mitropoliei. Recursurile admise, în principiu, de Sinodul mitropolitan sunt trimise Consistoriului mitropolitan spre judecare asupra fondului, iar sentinţa se aprobă de către mitropolit. 15 Art. 155 - Sfântul Sinod, ca organism care se pronunţă asupra admisibilităţii cererilor de recurs, primeşte şi examinează recursurile clericilor caterisiţi de către un consistoriu eparhial. Recursurile admise, în principiu, de Sfântul Sinod sunt trimise Consistoriului mitropolitan spre judecare asupra fondului, iar sentinţa se aprobă de Patriarh. Art. 156 - (1) Hotărârile instanţelor disciplinare şi de judecată eparhiale devin executorii numai după învestirea lor cu formulă executorie de către chiriarh. (2) Hotărârile instanţelor de recurs devin executorii după aprobarea lor de către mitropolit sau Patriarh, după caz. (3) Sfântul Sinod, cu avizul chiriarhului locului, aprobă sau respinge cererile de iertare ale preoţilor sancţionaţi cu pedeapsa caterisirii care, după recurs, a rămas definitivă. (4) Sinodul mitropolitan, cu avizul chiriarhului locului, aprobă sau respinge cererile de iertare ale preoţilor sancţionaţi cu pedeapsa depunerii din treapta preoţiei care, după recurs, a rămas definitivă. (5) Hotărârile instanţelor disciplinare şi de judecată se pun în aplicare de către autorităţile bisericeşti învestite în acest scop. (6) În virtutea autonomiei cultelor, prevăzută de lege, şi a competenţelor specifice lor, instanţele de judecată bisericească soluţionează probleme de disciplină internă, iar hotărârile instanţelor bisericeşti la toate nivelurile nu sunt atacabile în faţa instanţelor civile. Art. 157 - Sfântul Sinod este unica instanţă de judecată canonică a membrilor săi pentru orice fel de abateri de la învăţătura şi disciplina Bisericii. Art. 158 - În caz de urgenţă pastorală, potrivit prevederilor Sfintelor canoane, chiriarhul poate hotărî singur sancţiuni disciplinare pentru personalul bisericesc din eparhie. Art. 159 - Personalul bisericesc trimis în faţa instanţelor disciplinare şi de judecată bisericească în calitate de acuzat poate fi asistat în faţa tuturor instanţelor bisericeşti de un apărător bisericesc acreditat, ales de acuzat. Art. 160 - Cererile de revizuire a sentinţelor de caterisire, bine motivate, însoţite de actele necesare, vor fi adresate Patriarhului, ca preşedinte al Sfântului Sinod, care le va trimite spre rejudecare Consistoriului mitropolitan competent. Tema a 14-a: Cimitirele parohiale şi mănăstireşti: organizare şi funcţionare. Răspuns: În Regulamentul pentru organizarea şl funcţionarea cimitirelor parohiale şi mânăstireşti din cuprinsul eparhiilor Bisericii Ortodoxe Române (art. 1-46): Capitolul I Dispoziţii generale Art. l - Parohiile şi mănăstirile din cuprinsul eparhiilor Bisericii Ortodoxe Române pot avea şi întreţine cimitire proprii, potrivit prevederilor art. 9 din Decretul nr. 177/1948 pentru regimul general al cultelor religioase1 şi ale art. l81-185 din Statutul pentru organizarea şi 1 Actualmente Legea 489/28.12.2006 privind libertatea religioasă şi regimul general al cultelor, publicată în M.Of. nr. 11/08 ian. 2007. 16 funcţionarea Bisericii Ortodoxe Române2. Aceste cimitire au caracter de bunuri sacre şi sunt proprietatea parohiilor sau mănăstirilor, ca unităţi locale de cult cu personalitate juridică. Art. 2 - În virtutea aceloraşi dispoziţii, parohiile şi mănăstirile din cuprinsul Eparhiilor Bisericii Ortodoxe Române pot primi, organiza şi administra - în condiţiile prezentului Regulament - şi cimitire atribuite de organele administrative locale. Art. 3 - Înfiinţarea, funcţionarea, extinderea şi desfiinţarea cimitirelor parohiale sau mănăstireşti se face potrivit dispoziţiilor legale în vigoare, de conducerea eparhiei respective, cu avizul organelor administrative şi sanitare locale, precum şi cu acordul Departamentului Cultelor3. Art. 4 - Consiliul parohial şi Consiliul economic la mănăstiri sunt organele statutare competente în ceea ce priveşte organizarea şi administrarea cimitirelor, în condiţiile prezentului Regulament. Art. 5 - Cimitirul parohial este destinat înmormântării enoriaşilor decedaţi din acea parohie. În cazuri speciale, cu aprobarea Consiliului parohial, se permite înmormântarea oricăror alte persoane decedate. În cimitirele mănăstirilor pot fi înmormântaţi - pe lângă vieţuitorii decedaţi ai acestora - şi alte persoane decedate din ierarhia bisericească, precum şi alţi credincioşi decedaţi care au avut legături spirituale cu mănăstirea, obţinându-se în acest sens aprobarea Consiliului economic al mănăstirii. Capitolul al II-lea Principiile de organizare şi administrare Art. 6 - Cimitirele sunt administrate de parohie, prin Consiliul parohial ori de mănăstire, prin Consiliul economic al mănăstirii. Aceste organe se îngrijesc de împrejmuirea terenului, de buna gospodărire şi conservare a bunurilor cimitirului, precum şi de aplicarea întocmai a prevederilor prezentului regulament. De asemenea, se vor preocupa de construirea, în incinta cimitirelor, a unor capele sau camere mortuare, cu autorizaţia organelor de stat locale. Art. 7 - Pentru buna întreţinere şi administrare a cimitirelor, organele parohiale şi mănăstireşti pot încadra personalul necesar: administrator, gropari etc. Atribuţiile acestora se vor stabili în scris de către Consiliul parohial sau Consiliul economic al mănăstirii, cu ocazia încheierii contractelor de muncă. Art. 8 - Cimitirele nou înfiinţate, vor fi împărţite în parcele (figuri), rânduri şi locuri de înmormântare, care vor fi numerotate prin cifre şi litere. În scopul arătat în alineatul precedent, parohiile şi mănăstirile vor întocmi, pentru cimitirele (nou înfiinţate) pe care le administrează, câte un plan de sistematizare în care vor fi indicate parcelele (figurile), rândurile, locurile de înmormântare - numerotate prin cifre şi litere - precum şi căile de acces, aleile dintre parcele, amplasarea capelei sau camerei mortuare, clopotniţei etc. Aceste planuri vor fi înaintate spre aprobare Centrului Eparhial în termen de 6 luni de la data înfiinţării cimitirului respectiv. Art. 9 - Locurile de înmormântare sunt de două categorii: a) locuri în folosinţă veşnică şi b) locuri în folosinţă temporară, pe 7 ani. 2 Actualele art. 186-188. 3 Departamentul Cultelor este fosta denumire a actualului Secretariat de Stat pentru Culte din cadrul Ministerului Culturii şi Cultelor şi Patrimoniului Naţional. 17 Locurile în folosinţă veşnică pot fi de 1-3 morminte, fiecare mormânt având dimensiunile de 1,20 x 2,50 m. Locurile în folosinţă temporară sunt de un singur mormânt, cu dimensiunile de 1 x 2,50 m şi vor face parte din parcele rezervate numai acestora. Între locurile de morminte se va păstra o distanţă de cel puţin 0,50 m, necesară pentru circulaţie şi îngrijirea mormintelor. Art. 10 - Parohiile şi mănăstirile vor ţine un registru special de evidenţă a locurilor de înmormântare, menţionând: parcela, rândul şi locul de înmormântare, numele şi prenumele concesionarului, numărul şi data actului de concesiune, evenimente ulterioare (schimbarea concesionarului, înmormântări, deshumări, construcţii etc.), precum şi orice alte date necesare unei bune evidenţe. Art. 11 - Prin organizarea şi amenajarea cimitirului se va urmări obţinerea şi păstrarea unui aspect cu specific românesc, care se va realiza prin forma şi amplasarea monumentelor funerare şi a celorlalte lucrări, precum şi prin plantarea de arbuşti şi copaci ornamentali. Art. 12 - Persoanele cărora li s-au atribuit locuri de înmormântare sunt datoare să respecte alinierea şi planurile de sistematizare a cimitirului, să amenajeze mormintele, să le împodobească cu flori şi verdeaţă şi să achite taxele datorate. De asemenea, vor întreţine în perfectă stare construcţiile funerare şi amenajările făcute pe locul de înmormântare. Lăsarea în părăsire a locurilor de înmormântare, atrage anularea actului de concesiune, potrivit prevederilor art. 35-38 şi respectiv 40 din prezentul Regulament. Capitolul al III-lea Atribuirea locurilor de înmormântare Art. 13 - Locurile de înmormântare din cimitirele parohiale sau mănăstireşti se atribuie prin eliberarea unui act de concesiune. Actul de concesiune dă titularului numai dreptul la folosinţa locului atribuit, care nu poate fi înstrăinat decât în condiţiile prezentului Regulament. Se interzice vânzarea locurilor concesionate. Este nulă orice convenţie privind transmiterea, cu încălcarea prezentului Regulament, a locurilor concesionate. Art. 14 - Locurile de înmormântare în folosinţă temporară se atribuie de Consiliul parohial sau Consiliul economic al mănăstirii la rând, în ordinea cererilor şi numai la decesul persoanelor care vor fi înhumate în ele. Locurile în folosinţă temporară nu pot ii înstrăinate în nici un fel. Dreptul de folosinţă a acestor locuri poate fi prelungit pe un nou termen, în cazuri excepţionale, dacă cimitirul dispune de locuri de înmormântare suficiente. Art. 15 - Atribuirea locurilor de înmormântare în folosinţă veşnică se aprobă de Consiliul parohial sau Consiliul economic al mănăstirii, la cererea solicitanţilor, în limita locurilor disponibile în cimitire. Dreptul de concesiune asupra locurilor atribuite în folosinţă veşnică se poate transmite prin donaţie si succesiune legală sau testamentară. Acolo unde locurile de înmormântare nu formează obiect de procedură succesorală, se va respecta tradiţia locală. Donaţia locurilor de înmormântare se poate face numai între soţi sau către rudele până la gradul IV. Locurile de înmormântare transmise prin donaţie sau succesiune sunt indivizibile Art. 16 - Actul de concesiune a locurilor de înmormântare se eliberează pe numele titularului sau - în cazul dobândirii prin donaţie sau succesiune – pe numele dobânditorilor, la cererea lor sau a reprezentantului autorizat al acestora. Art. 17 - Concesionarea locurilor de înmormântare se face fie cu plată, fie gratuit. 18 Art. 18 - Tarifele pentru atribuirea locurilor de înmormântare se vor stabili de Consiliul parohial sau de Consiliu, economic al mănăstiri, si se vor aproba de Eparhie. Taxele pentru operaţiile de înhumare, deshumare, de întreţinere a cimitirului, şi pentru orice alte prestări de servicii în cimitir, se vor stabili de eparhia respectivă. La cimitirele parohiale şi mănăstireşti, tarifele şi taxele nu vor putea depăşi tarifele şi taxele corespunzătoare ce se percep la cimitirele locale de stat de aceeaşi categorie. Art. 19 - Persoanelor lipsite de posibilităţi materiale li se pot atribui gratuit locuri de înmormântare în folosinţă temporară de 7 ani. Art. 20 - La dobândirea locurilor de înmormântare prin succesiune, soţul supravieţuitor şi rudele până la gradul IV inclusiv, sunt scutite de plata oricăror tarife şi taxe către parohie sau mănăstire. Ceilalţi dobânditori vor achita parohiilor sau mănăstirilor tarifele corespunzătoare unei noi concesionări a locurilor de înmormântare ce au moştenit sau au primit prin donaţie. Capitolul al IV-lea Dispoziţii privind ordinea în cimitir Art. 21 - Persoanele care vizitează cimitirele sunt obligate să păstreze liniştea, ordinea şi curăţenia. Profanarea de morminte, distrugerea, însuşirea şi înstrăinarea oricăror obiecte sau materiale (flori, vase, cruci etc.), se pedepsesc conform dispoziţiilor legale în vigoare4. Art. 22 - Administratorii cimitirelor vor lua toate măsurile necesare păstrării respectului cuvenit celor decedaţi. Capitolul al V-lea Despre înmormântări şi deshumări Art. 23 - Orice înmormântare se face numai pe baza adeverinţei de înhumare eliberată de primăria locală. Art. 24 - Slujba înmormântării se poate face în casa decedatului, în biserica parohială sau la capela din cimitir. Depunerea decedaţilor se poate face în capelă sau în biserică cu excepţia cazurilor interzise de legile sanitare. Art. 25 - Înmormântările se pot face în gropi simple, în gropi zidite, cripte şi cavouri. Gropile simple se execută la cel puţin 2 m adâncime. Art. 26 - Mormintele pot fi deschise numai după ce au trecut cel puţin 7 ani de la data ultimei înhumări. Deschiderea mormintelor înainte de împlinirea termenului de 7 ani se va putea face numai cu autorizaţia organelor competente, potrivit prevederilor legii şi numai în perioada de la 1 noiembrie la 31 martie. Deshumările ordonate de procuratură sau de instanţa judecătorească vor avea loc la data fixată de aceste organe, caz în care nu mai este necesară îndeplinirea condiţiilor de timp prevăzute în alineatele precedente. Art. 27 - Toate deshumările şi reînhumările se vor efectua sub supravegherea unui delegat al parohiei sau mănăstirii. 4 În legătură cu aceste fapte a se vedea şi Codul Penal: Profanarea de morminte (Art. 247 - Profanarea prin orice mijloace a unui mormânt, a unui monument sau a unei urne funerare ori a unui cadavru, se pedepseşte cu închisoare strictă de la unu la 5 ani sau cu zile-amendă). 19 La deshumările ce se fac din iniţiativa parohiei ori mănăstirii, sau a organelor de stat competente, este necesar ca familia decedatului (soţ supravieţuitor, descendenţi, sau, când aceştia nu există, ascendenţi, în ordinea stabilită de legiuitor), să fie încunoştinţată în prealabil pentru a trimite un reprezentant al său. Încunoştinţarea familiei se face, cu cel puţin 30 de zile înainte, prin scrisoare recomandată adresată unuia dintre membri acesteia, la ultimul său domiciliu cunoscut, prin publicarea într-un ziar cotidian şi prin afişare cu cel puţin 90 de zile înainte, la sediu cimitirului şi la cancelaria parohiei sau mănăstirii. Pentru deshumările ce se fac din ordinul procuraturii sau instanţei judecătoreşti, încunoştinţarea familiei se face doar prin scrisoare recomandată, cu cel puţin 3 zile înainte de data fixată pentru deshumare. Toate deshumările şi reînhumările vor fi consemnate de către delegatul parohiei sau mănăstirii în registrul de evidenţă al cimitirului, unde, pe lângă acesta, va semna reprezentantul organului de stat care a efectuat deshumarea. Dacă familia decedatului a fost încunoştinţată regulamentar, dar nu s-a prezentat la deshumare nici un reprezentant al acesteia, delegatul parohiei sau mănăstirii va menţiona în registru şi lipsa acestui reprezentant. Art. 28 - Potrivit tradiţiei ortodoxe, osemintele deshumate vor fi re-înhumate în acelaşi loc de înmormântare din care au provenit. În cazul osemintelor deshumate pentru înmormântarea unui alt decedat în acel loc, reînhumarea lor se va face deodată cu noua înmormântare. Dacă cimitirul are amenajate osuare sau cavouri comune, osemintele deshumate dintr-un loc de înmormântare a cărui folosinţă a încetat, vor fi depuse în acestea. Capitolul al VI-lea Dispoziţii cu privire la construcţii, alte lucrări sau plantaţii Art. 29 - În cimitirele parohiale sau mănăstireşti, orice construcţie funerară (cavouri, cripte etc.), se va putea executa numai după obţinerea aprobării eliberată în acest scop de Consiliul parohial s-au Consiliul economic al mănăstirii, precum şi a autorizaţiei organului competent de stat, cu excepţia aşezării pe morminte a crucilor simple şi a oricăror semne funerare din lemn, pentru care este suficient a se încunoştinţa dinainte administraţia cimitirului. Pe locurile de înmormântare în folosinţă temporară este permisă numai amplasarea crucilor şi a altor însemne funerare din lemn, precum şi executarea de borduri simple. Construcţiile funerare trebuie să respecte întocmai condiţiile prevăzute în documentaţia tehnică, autorizaţia de construcţie şi aprobarea de executare a lucrării. Art.30 - La executarea lucrărilor de construcţie în cimitire, se vor proteja mormintele şi construcţiile învecinate, spaţiile verzi şi căile de acces. La locul construcţiei se va aduce material pregătit şi numai în cantităţile necesare executării lucrării în acea zi. Transportarea materialelor de construcţie în cimitir se va face cu grijă, spre a nu deteriora mormintele sau aleile. Orice stricăciune va fi suportată de beneficiarul lucrării. Art. 31 - Construcţiile care prezintă valoare istorică sau arhitectonică nu pot fi demolate, transformate, reparate etc., decât cu aprobarea Eparhiei şi cu avizul prealabil al organului de Stat competent. Art. 32 - Persoana al cărei drept de folosinţă a locului de înmormântare a încetat, are dreptul să-şi ridice de pe locul respectiv, după ce a înştiinţat parohia sau mănăstirea, toate construcţiile şi bunurile ce-i aparţin. Dacă în termen de 90 de zile de la încetarea dreptului de folosinţă, construcţiile şi bunurile existente pe acel loc de înmormântare nu au fost ridicate de către fostul titular sau moştenitorii săi, acestea devin bunuri părăsite şi trec ca atare în proprietatea parohiei sau mănăstirii. 20 Art. 33 - Consiliul parohial şi Consiliul economic la mănăstiri au dreptul ca - pe cheltuiala celor în culpă - să demoleze orice construcţie funerară sau să desfiinţeze orice plantaţie, dacă acestea au fost executate cu încălcarea dispoziţiilor prezentului regulament. Capitolul al VII-lea Încetarea dreptului de folosinţă a locurilor de înmormântare Art. 34 - Concesionarea locurilor de înmormântare în folosinţă temporară încetează: a) la împlinirea perioadei de 7 ani ce se socotesc: - de la data emiterii actului de atribuire: - de la data decesului ultimului dintre soţii ce vor fi înhumaţi în acel loc - dacă aşa s-a stabilit în înţelegerea scrisă făcută în prealabil cu parohia sau mănăstirea; b) la expirarea termenului de prelungire a folosinţei, ce a fost acordat în condiţiile art.14, al. 3. Concesiunea locurilor de înmormântare în folosinţă pe perioadă veşnică încetează la anularea actului de concesiune potrivit art. 35-38 şi 40 din prezentul Regulament. Art. 35 - Menţinerea în stare de neîngrijire a construcţiilor funerare, împrejmuirilor şi mormintelor, dovedeşte lăsarea în părăsire a locurilor de înmormântare şi poate atrage anularea actului de concesiune. La aceleaşi efecte juridice conduc si următoarele situaţii: a) titularul a renunţat în scris la dreptul său de concesiune; b) parohia sau mănăstirea a acceptat donaţia făcută lor de către titularul dreptului de concesiune; c) titularul a decedat fără a avea moştenitori; d) titularii sau dobândirii prin moştenire ori donaţie a dreptului de concesiune nu au voit să achite tarifele şi taxele la care erau obligaţi potrivit art.18 şi 20. Art. 36 - Starea de părăsire sau degradare se stabileşte de către Consiliul parohial sau Consiliul economic al mănăstirii, care verifică anual starea locurilor de înmormântare şi încheie un proces-verbal de constatare ce se înscrie în registrul de evidenţă al cimitirului Pe baza acestor constatări se va întocmi anual tabelul concesionarilor care au lăsat în părăsire locurile de înmormântare şi care vor cuprinde: numele, prenumele şi domiciliu, concesionarului, parce1a, rândul şi numărul locului şi anul din care a început perioada de lăsare în părăsire. În tabel se va indica şi data la care s-a făcut cunoscut concesionarilor de a-şi respecta obligaţiile ce le revin potrivit prezentului Regulament, atrăgându-li-se atenţia că nerespectarea obligaţiilor regulamentare poate atrage anularea actului de concesiune. Tabelul va fi afişat timp de 30 de zile la sediul cimitirului şi Cancelariei parohiei sau mănăstirii, făcându-se menţiune despre aceasta în registrul de evidenţă al cimitirului. Art. 37 - La începutul fiecărui an se va întocmi, separat, lista locurilor de înmormântare a căror concesiune urmează să se anuleze, deoarece concesionarii le-au lăsat în părăsire o perioadă mai mare de 7 ani consecutiv. Lista va conţine parcela, rândul şi numărul locului de înmormântare, numărul şi data actului de concesiune ce urmează a fi anulat, precum şi numele şi prenumele concesionarului. În final, concesionarii vor fi invitaţi să se prezinte de îndată la administraţia cimitirului pentru clarificarea situaţiei locurilor de înmormântare ce posedă. Această listă se va afişa timp de 90 de zile la sediul cimitirului şi la Cancelaria parohiei sau mănăstirii, întocmindu-se procese-verbale care vor fi înscrise în registrul de evidentă al cimitirului. 21 După afişare, parohia sau mănăstirea are obligaţia să înştiinţeze pe concesionari prin scrisoare recomandată, la ultimul domiciliu cunoscut, despre situaţia locurilor lor şi să publice într-un ziar cotidian lista locurilor de înmormântare a căror concesiune urmează să se anuleze. Art. 38 - În cazul când titularul concesiunii nu se prezintă la administraţia cimitirului în termen de 90 de zile de la data afişării şi încunoştinţării prin scrisoare recomandată şi prin publicare în ziar, sau - în acelaşi termen - nu va clarifica situaţia locului său de înmormântare, actul de concesiune va fi anulat de către Consiliul parohial sau Consiliul economic al mănăstirii, după verificarea dovezilor de îndeplinire a formalităţilor prevăzute mai sus. Capitolul al VIII-lea Reglementarea unor situaţii speciale Art. 39 - In cimitirele parohiale ortodoxe pot fi înmormântaţi şi decedaţi neortodocşi dacă, cultul de care au aparţinut nu are cimitir propriu şi dacă nu există cimitir comunal. înhumarea acestora se va face în parcele separate, stabilite de Consiliul parohial. Cu prilejul înmormântării decedaţilor neortodocşi este interzisă, în incinta cimitirului, orice manifestare de prozelitism. Tarifele şi taxele datorate de beneficiarii neortodocşi vor fi aceleaşi cu cele ce se achită de către ortodocşi. Art. 40 - Datorită caracterului de bunuri sacre ale cimitirelor parohiale şi mănăstireşti, precum şi destinaţiei lor arătată în art.5, dacă unul dintre concesionarii unui loc a trecut de la cultul creştin ortodox la un alt cult, nu mai poate fi înmormântat între decedaţii ortodocşi şi pierde dreptul său de concesiune asupra acelui loc de înmormântare, iar la decesul său se va proceda potrivit art. 39. Dacă concesionarul unic sau totalitatea concesionarilor unui loc de înmormântare renunţă la confesiunea ortodoxă prin trecerea la alt cult, dreptul de concesiune încetează. In acest caz, la cimitirele parohiale ei pot primi în schimb - dacă există posibilităţi - un alt loc de înmormântare din parcelele rezervate înmormântării decedaţilor neortodocşi. Art. 41 - Parohiile şi mănăstirile sunt obligate să îngrijească mormintele personalităţilor reprezentative şi ale ostaşilor căzuţi pentru patrie - existente în cimitirul parohiei sau mănăstirii. Art. 42 - Parohiile şi mănăstirile sunt obligate să îngrijească şi să nu înstrăineze mormintele decedaţilor care nu au urmaşi, arunci când acestea au lucrări importante de artă, sau sunt executate cu materiale de valoare mare. Art. 43 - Acolo unde există biserici sau capele cu caracter de monument istoric sau de arhitectură, amplasarea faţă de acestea a mormintelor noi va respecta distanţa minimă prevăzută ca zonă de protecţie a acestor monumente prin dispoziţiile legale în vigoare. Art. 44 - în administrarea cimitirelor din mediul rural se va tine seama şi de tradiţiile şi specificul locului. La aceste cimitire terenurile libere, neocupate încă de morminte, vor fi cultivate cu plante potrivite cu sobrietatea locului şi a căror îngrijire nu necesită lucrări sau îngrăşăminte ce ar aduce atingere respectului datorat morţilor. Veniturile ce se vor obţine din aceste culturi vor fi destinate întreţinerii cimitirelor şi pentru nevoile parohiei. Capitolul al IX-lea Dispoziţii finale Art. 45 - Consiliul parohial şi Consiliul economic la mănăstiri, au obligaţia de a încerca rezolvarea prin bună înţelegere a litigiilor ivite în legătură cu concesiunea şi folosirea locurilor de înmormântare. în caz de nereuşită, părţile vor fi îndrumate să se adreseze Consiliului eparhial. 22 Art. 46 - Prezentul Regulament, votat de Adunarea Naţională Bisericească în şedinţa din 11 decembrie 1977, întră în vigoare pe data aprobării lui de către Departamentul Cultelor. Pe aceeaşi dată se abrogă toate Regulamentele cimitirelor parohiilor şi mănăstirilor ortodoxe, precum şi orice alte dispoziţii contrarii. Tema a 15-a: Administraţia eparhială şi cancelaria eparhială: structură şi atribuţii. Răspuns: În Statutul pentru organizarea şi funcţionarea Bisericii Ortodoxe Române, art. 103 şi 106-109: Art.103 - În exercitarea atribuţiilor sale, chiriarhul este ajutat de episcopul-vicar sau arhiereul-vicar, Administraţia eparhială şi Cancelaria eparhială. Art. 106 - (1) Administraţia eparhială aduce la îndeplinire hotărârile organismelor deliberative şi executive centrale şi eparhiale, prin următoarele sectoare de activitate: a. Sectorul administrativ-bisericesc; b. Sectorul învăţământ şi activităţi cu tineretul; c. Sectorul cultural şi comunicaţii media; d. Sectorul social-filantropic şi misionar; e. Sectorul economic-financiar; f. Sectorul patrimoniu şi construcţii bisericeşti; g. Sectorul Exarhatul mânăstirilor. (2) În funcţie de cerinţele pastorale şi administrative locale, Permanenţa Consiliului eparhial poate înfiinţa şi alte sectoare de activitate. (3) În cadrul sectoarelor Administraţiei eparhiale pot funcţiona următoarele servicii şi compartimente: bibliotecă; muzeu; personal-resurse umane; contabilitate; tehnic; editură; tipografie; ateliere, precum şi altele, potrivit cerinţelor locale specifice. (4) Administraţia eparhială este condusă de chiriarh, ajutat de episcopul-vicar sau Arhiereul-vicar, împreună cu vicarul administrativ eparhial şi consilierii eparhiali. Art.107 - (1) Cancelaria Eparhială pregăteşte împreună cu sectoarele Administraţiei eparhiale lucrările organismelor deliberative şi executive eparhiale şi aduce la îndeplinire hotărârile acestora. (2) Cancelaria Eparhială are următoarele servicii şi compartimente: cabinetul chiriarhului; secretariat; registratură; arhivă; oficiul canonic-juridic; corpul de inspecţie şi control; biroul comunicaţii şi relaţii cu publicul. Art. 108 - (1) În Administraţia şi Cancelaria eparhială este încadrat, pe funcţii de execuţie, personal de specialitate, clerical şi neclerical. Acesta este numit, transferat şi revocat de chiriarh în şedinţă a Permanenţei Consiliului eparhial. (2) Consilierii eparhiali împreună cu personalul de specialitate studiază şi întocmesc referate asupra problemelor ce urmează a fi dezbătute de organismele deliberative eparhiale sau a fi rezolvate de chiriarh. Art.109 - (1) Corpul de inspecţie şi control al chiriarhului este încadrat cu următorul personal, numit de chiriarh, într-o şedinţă de lucru a Permanenţei Consiliului eparhial: a. Un inspector eparhial bisericesc, numit în condiţiile art.105, alin. 1 din prezentul Statut, cu atribuţii generale de control şi de acuzator la Consistoriul Eparhial; 23 b. Exarhul mânăstirilor numit dintre arhimandriţi sau protosingheli, cu atribuţii generale de îndrumare, de inspecţie, de control la mânăstiri şi de referent pentru problemele mânăstireşti. Acesta poate conduce şi Sectorul Exarhatul mânăstirilor; c. Inspectori pentru controlul financiar şi gestionar (audit), dintre care unul cu pregătire juridică. (2) Membrii Corpului de inspecţie şi control al chiriarhului îşi desfăşoară activitatea din dispoziţia acestuia, potrivit atribuţiilor stabilite în statut, în regulamentele bisericeşti şi în legislaţia în vigoare. Tema a 16-a: Administraţia eparhială a Arhiepiscopiei Bucureştilor: structură5. Răspuns: A se consulta Almanahul bisericesc sau Calendarul agendă pentru anul în curs. 5 Temă adaptabilă la realitatea fiecărei eparhii, de către comisiile de examen. 24 ÎNVĂŢĂMÂNT şi ACTIVITĂŢI CU TINERETUL Tema 1: Religia în planurile de învăţământ primar, gimnazial, liceal şi profesional: actele normative care reglementează introducerea acesteia ca disciplină şcolară şi predarea acesteia de către preoţi. Răspuns: După evenimentele din decembrie 1989, una dintre preocupările Bisericii Ortodoxe Române, ale Ministerului Învăţământului6 şi ale Secretariatului de Stat pentru Culte a fost reintroducerea Religiei ca disciplină de studiu în învăţământul preuniversitar. Acest deziderat s-a realizat prin iniţierea unor măsuri adecvate. Astfel, după 45 de ani de comunism, perioadă în care, pe nedrept, a fost alungată din şcoli, fiind interzisă prin Decretul 175/1948 pentru reforma învăţământului7, Religia îşi recapătă dreptul de a fi reaşezată în rândul disciplinelor şcolare. De altfel, disciplina Religie a fost o prezenţă constantă în legislaţia şcolară, de la primele legi ale învăţământului, din perioada de constituire a sistemului de învăţământ modern, până la Decretul din anul 1948. Legea Instrucţiunii Publice din anul 1869 prevedea că „toţi copiii de orice religiune sau rit ar fi, vor trebui să primească instrucţiune religioasă”. Cu toate acestea, reintroducerea Religiei în şcoală a provocat controverse, reţineri, critici, puncte de vedere diverse, atât din partea unor oameni politici, a unor intelectuali, a mass-mediei, cât şi din partea unor reprezentanţi ai cultelor, ai părinţilor şi ai elevilor. Trecând peste toate aceste obstacole, la insistenţele repetate ale Bisericii Ortodoxe Române, astăzi Religia se predă în întreg învăţământul preuniversitar. Documentele care reglementează în prezent predarea Religiei sunt: I. Constituţia României, revizuită şi republicată în anul 2003: Art. 29 - (1) Libertatea gândirii şi a opiniilor, precum şi libertatea credinţelor religioase nu pot fi îngrădite sub nici o formă. Nimeni nu poate fi constrâns să adopte o opinie ori să adere la o credinţă religioasă, contrare convingerilor sale. (2) Libertatea conştiinţei este garantată; ea trebuie să se manifeste în spirit de toleranţă şi de respect reciproc. (3) Cultele religioase sunt libere şi se organizează potrivit statutelor proprii, în condiţiile legii. (4) În relaţiile dintre culte sunt interzise orice forme, mijloace, acte sau acţiuni de învrăjbire religioasă. 6 Din ianuarie 2009 titulatura oficială a devenit Ministerul Educaţiei, Cercetării şi Inovării. 7 Decretul a fost abrogat de Legea 7/1998. 25 (5) Cultele religioase sunt autonome faţă de stat şi se bucură de sprijinul acestuia, inclusiv prin înlesnirea asistenţei religioase în armată, în spitale, în penitenciare, în aziluri şi în orfelinate. (6) Părinţii sau tutorii au dreptul de a asigura, potrivit propriilor convingeri, educaţia copiilor minori a căror răspundere le revine. Art. 30 - (1) Libertatea de exprimare a gândurilor, a opiniilor sau a credinţelor şi libertatea creaţiilor de orice fel, prin viu grai, prin scris, prin imagini, prin sunete sau prin alte mijloace de comunicare în public, sunt inviolabile… (7) Sunt interzise de lege defăimarea ţării şi a naţiunii, îndemnul la război de agresiune, la ură naţională, rasială, de clasă sau religioasă, incitarea la discriminare, la separatism teritorial sau la violenţă publică, precum şi manifestările obscene, contrare bunelor moravuri. Art. 32 - (1) Dreptul la învăţătură este asigurat prin învăţământul general obligatoriu, prin învăţământul liceal şi prin cel profesional, prin învăţământul superior, precum şi prin alte forme de instrucţie şi de perfecţionare… (7) Statul asigură libertatea învăţământului religios, potrivit cerinţelor specifice fiecărui cult. În şcolile de stat, învăţământul religios este organizat şi garantat prin lege. II. Legea învăţământului (nr. 84/1995), republicată în M.Of. nr. 606/10 dec. 1999: Art. 9 - (1) Planurile-cadru ale învăţământului primar, gimnazial, liceal şi profesional includ Religia ca disciplină şcolară. Elevul, cu acordul părintelui sau al tutorelui legal instituit, alege pentru studiu religia şi confesiunea. III. Legea nr. 128/1997 privind Statutul personalului didactic: Art. 136 – (1) Disciplina Religie poate fi predată numai de personalul abilitat, în baza protocoalelor încheiate între Ministerul Învăţământului şi cultele religioase recunoscute oficial de stat. (2) Personalul de cult, absolvent al învăţământului superior ori al seminarului teologic, cu o vechime de cel puţin 5 ani în profesie, care predă în învăţământul preuniversitar disciplina religie, este salarizat la nivelul studiilor de profesor, respectiv de învăţător, categoria personalului didactic definitiv, cu obligaţia ca în termen de 3 ani de la intrarea în vigoare a prezentei legi să promoveze examenul de definitivare în învăţământ şi să parcurgă pregătirea prevăzută la art. 68 din Legea Învăţământului nr. 84/19958. IV. Legea 489/28.12.2006 privind libertatea religioasă şi regimul general al cultelor, publicată în M.Of. nr. 11/08 ian. 2007: Art. 32 - (1) În învăţământul de stat şi particular, predarea religiei este asigurată prin lege cultelor recunoscute. 8 Art. 68 - (1) Studenţii şi absolvenţii care optează pentru profesiunea didactică au obligaţia să absolve cursurile organizate de Departamentul pentru pregătirea personalului didactic. (2) Departamentele pentru pregătirea personalului didactic funcţionează în instituţiile de învăţământ superior, pe bază de regulament, şi au planuri de învăţământ distincte, aprobate de senatul universităţii. (3) Pregătirea studenţilor, prevăzută la alin. (1) şi (2), se realizează în regimul activităţilor didactice opţionale. Planurile de învăţământ ale departamentului sunt integrate în planurile de învăţământ ale facultăţilor de profil. (4) Absolvenţilor Departamentului pentru pregătirea personalului didactic li se eliberează certificate de absolvire, pe baza cărora sunt abilitaţi să funcţioneze în calitate de cadre didactice. (5) Absolvenţii învăţământului universitar pot profesa în învăţământ numai dacă au obtinut certificatul de absolvire menţionat la alin. (4) sau dacă efectuează pregătirea prevăzută la alin. (1) în primii 3 ani de la angajare. 26 (2) Personalul didactic care predă religia în şcolile de stat se numeşte cu acordul cultului pe care îl reprezintă, în condiţiile legii. (3) În cazul în care un cadru didactic săvârşeşte abateri grave de la doctrina sau morala cultului, cultul îi poate retrage acordul de a preda religia, fapt ce duce la desfacerea contractului individual de muncă. V. Precizări privind predarea Religiei în învăţământul preuniversitar, nr. 9715/ 10.04.1996, Ministerul Învăţământului şi nr. S/159/11.04.1996, Secretariatul de Stat pentru Culte: Pct. 11 - Religia va fi predată de preoţi, învăţători care au atestat pentru predarea religiei (la clasele I-IV) ori de absolvenţi ai învăţământului superior teologic, care îndeplinesc condiţiile prevăzute de art. 68, alin. 5 din Legea Învăţământului, alte cadre didactice din învăţământul preuniversitar atestate de culte. Încadrarea persoanelor care urmează să predea Religia, corespunzător cultului respectiv, se va face numai cu acordul cultelor recunoscute oficial de stat. Pct. 12 - Cadrele didactice pentru predarea Religiei vor fi încadrate prin concurs organizat de inspectoratele şcolare judeţene (al municipiului Bucureşti), în perioadele legal constituite pentru aceasta, conform metodologiei elaborate de Ministerul Învăţământului. Pentru prezentarea la concurs candidaţii trebuie să prezinte şi recomandarea din partea cultului. Scoaterea posturilor la concurs se face cu acordul cultului respectiv. VI. Pe lângă acestea trebuie amintite Protocolul nr. 4529-10480/1990 încheiat între Ministerul Cultelor şi Ministerul Învăţământului privind înfiinţarea seminariilor liceale; Protocolul nr. 9870- 4318-124/1991 încheiat între Ministerul Învăţământului şi Ştiinţei, Secretariatul de Stat pentru Culte şi Patriarhia Română privind includerea învăţământului teologic superior în cadrul universităţilor de stat; Protocolul nr. 1044-7093/1992, încheiat între Ministerul Învăţământului şi Ştiinţei şi Secretariatul de Stat pentru Culte, privind învăţământul religios în şcolile de stat şi Protocolul nr. 9484-1859/1993, încheiat între Ministerul Învăţământului şi Secretariatul de Stat pentru Culte, privind învăţământul preuniversitar teologic. Tema a 2-a: Gradele profesionale în preoţie: documente care le reglementează şi modalitatea obţinerii lor. Răspuns: Metodologia pentru obţinerea gradelor profesionale în preoţie de către personalul clerical9 Debutant - studii medii 1. Personalul clerical îşi începe activitatea prin titularizarea pe post, care devine efectivă la data hirotoniei. 2. Pentru candidaţii care doresc numirea într-un post clerical, titularizarea pe posturile scoase la concurs de centrul eparhial este obligatorie şi se face în baza examenului de capacitate preoţească prevăzut de Regulamentul de numiri şi transferări. În acest scop, eparhiile sunt 9 Revizuită în cadrul lucrărilor Comisiei speciale de la Patriarhia Română - 1 aprilie 2008 şi aprobată de Sfântul Sinod al Bisericii Ortodoxe Române în sedinţa Sa din 9-10 iulie 2008 prin Hotărârea de pe Temei nr. 1199/2008. Prezenta Metodologie pentru categoria “studii medii” se aplica în mod excepţional doar în situaţia în care centrul eparhial are nevoie de personal clerical cu studii medii, conform cu prevederile art. 124 alin. 3) din Statutul pentru organizarea şi funcţionarea Bisericii Ortodoxe Române. În cazul în care vor exista candidaţi care au absolvit seminarul înainte de 1989, media se împarte la doi, întrucât atunci nu exista atestat. 27 îndatorate să publice posturile vacante în vederea organizării examenului de titularizare (capacitate preoţeasca). 3. Numirea pe post ca titular în vederea hirotoniei se face în limita posturilor publicate şi în ordinea mediilor generale de titularizare. 4. Înscrierea pentru titularizare se face la centrul eparhial prin depunerea unui dosar care va cuprinde: - copia diplomei de absolvire a seminarului sau copia diplomei de bacalaureat şi copia certificatului de atestare a competenţelor profesionale; - Curriculum Vitae; - dovada de la centrul eparhial că nu are impedimente canonice la hirotonie. 5. Examenul de capacitate preoţească se organizează anual în două sesiuni (septembrie şi martie) şi este valabil timp de un an de zile. 6. Media generală de titularizare rezultă din: media de absolvire a seminarului sau media de bacalaureat, media de atestare a competenţelor profesionale şi media examenului de capacitate preoţească, împărţite la trei . 7. Candidaţii care nu au promovat examenul de capacitate preoţească se pot prezenta la un nou examen în sesiunea următoare, în aceleaşi condiţii amintite mai sus. Media de promovare a examenului de capacitate este minimum 7 (şapte). 8. În răstimpul dintre sesiunile examenului de capacitate preoţească, numirea în posturile vacante (titularizarea) se face, la cerere, în ordinea mediilor, dintre candidaţii reuşiţi în anul în care este valabil examenul de capacitate. 9. Comisia examenului de capacitate se propune aprobării chiriarhului de către Sectorul Învăţământ şi activităţi cu tineretul. Ea este alcătuită din profesori de la facultăţile de teologie sau de la seminariile teologice, sub preşedinţia chiriarhului. 10. Programa pentru examenul de capacitate va fi axată pe probleme actuale: pastoral- liturgice, cultural-misionare, social-filantropice, educative şi alte probleme specifice eparhiilor. Examenul va consta dintr-o probă scrisă şi una orală. 11. Condiţiile menţionate amendează şi întregesc Regulamentul de numire şi transferare a clerului. 12. Centrul eparhial eliberează, la cerere, Certificat de titularizare (capacitate preoţească), în care se înscrie rezultatul obţinut. Definitiv – studii medii 1. Pentru personalul clerical, definitivarea pe post este obligatorie şi se obţine prin cursuri şi examene speciale de definitivare la minimum 2 ani şi cel mult 5 ani de la titularizarea pe post, prin hirotonie. 2. Înscrierea preoţilor la cursurile de definitivare se face la centrul eparhial, cu cel puţin 30 de zile înainte de începerea cursurilor, prin depunerea unui dosar care va cuprinde: - copie după diploma de absolvire a seminarului sau copie după diploma de bacalaureat, copie după certificatul de atestare a competenţelor profesionale şi adeverinţa de capacitate preoţeasca; - adeverinţa care să ateste cel puţin 2 ani de vechime în preoţie; - memoriu de activitate avizat de protopop; - raportul protopopului în legătură cu inspecţiile anuale; - Media notarilor administrative pe ultimii 2 ani, stabilita potrivit Regulamentului de numiri şi transferări, având calificativul cel puţin “Bine”. 28 3. Lista cu numele candidaţilor care au primit aprobarea chiriarhului pentru înscrierea la cursurile de definitivare se comunică centrului teritorial de cursuri, cu 15 zile înainte de începerea cursurilor. 4. Cursurile pentru definitivare, cu o durată de 2 săptămâni şi frecvenţă obligatorie, se organizează la cele 6 centre teritoriale în perioada iulie – septembrie, pe baza tematicii aprobate de Sinodul mitropolitan, desfăşurându-se în cel mai adecvat spaţiu de studiu (mănăstire) de pe raza centrului teritorial. 5. Cursurile se finalizează cu examenul de definitivat constând în două probe scrise (o probă de cunoştinţe teologice inter-disciplinare şi o probă de cunoştinţe pastoral-misionare, pe baza tematicii aprobate de Sinodul mitropolitan şi a bibliografiei recomandate) şi o probă orala din omiletică sau catehetică, liturgică şi administraţie parohiala. 6. Media de promovare a examenului de definitivare este minimum 7 (şapte), cu nicio notare parţială sub 6 (sase), calculându-se ca medie aritmetică a celor trei probe. 7. Candidaţii care nu au promovat examenul de definitivare se pot prezenta la un nou examen în anul următor, în aceleaşi condiţii amintite mai sus. 8. Centrul eparhial, pe baza cataloagelor comunicate de centrele teritoriale de cursuri, înscrie în fişa personală a fiecărui preot rezultatul obţinut şi eliberează, la cerere, Certificat de acordare a definitivării. Gradul II – studii medii 1. Gradul II se obţine, la cerere, după cel puţin 4 ani de la examenul de definitivare. 2. Înscrierea preoţilor la cursurile pentru gradul II se face la centrul eparhial, cu cel puţin 30 de zile înainte de începerea cursurilor, prin depunerea unui dosar care va cuprinde: - copia diplomei de absolvire a seminarului sau copia diplomei de bacalaureat, copia certificatului de atestare a competenţelor profesionale, adeverinţa de capacitate preoţească şi copia certificatului de acordare a definitivării; - adeverinţă care să ateste cel puţin 6 ani de vechime în preoţie; - memoriu de activitate avizat de protopop, având calificativul cel puţin “Bine”; - dovada cu notările administrative de la centrul eparhial pe ultimii 4 ani; - dovada privind elaborarea sau susţinerea unei conferinţe preoţeşti ori a unei teme în cadrul Cercului pastoral, în ultimii 4 ani; - atestarea privind organizarea unei vizite arhiereşti în parohie, precum şi a realizărilor semnificative pe plan pastoral-liturgic, cultural-misionar, social-filantropic şi administrativ- gospodăresc, în ultimii 4 ani. 3. Pentru înscriere, precum şi pentru organizarea cursurilor şi a examenelor pentru gradul II sunt valabile aceleaşi criterii menţionate la definitivare. Cursurile se finalizează cu examen constând în două probe scrise: - o probă de cunoştinţe teologice inter-disciplinare şi - o probă de cunoştinţe pastoral-misionare, pe baza tematicii aprobate de Sinodul mitropolitan şi a bibliografiei recomandate; Media de promovare a examenului pentru gradul II este minimum 7 (şapte) şi nicio notare parţială sub 6 (sase). 4. Candidaţii care nu au promovat examenul de gradul II se pot prezenta la un nou examen în anul următor, în aceleaşi condiţii amintite mai sus. 5. Centrul eparhial, pe baza cataloagelor comunicate de centrele teritoriale de cursuri, înscrie în fişa personală a fiecărui preot rezultatul obţinut şi eliberează, la cerere, Certificat de acordare a gradului II. 29 Gradul I – studii medii 1. Gradul I se obţine, la cerere, după cel puţin 4 ani de la promovarea examenului pentru gradul II. 2. Centrele de perfecţionare pentru obţinerea gradului I sunt cele aprobate de Sfântul Sinod, la Facultăţile de Teologie Ortodoxa din: Bucureşti, Iaşi, Sibiu, Craiova, Timişoara şi Cluj- Napoca. 3. Dosarul de înscriere pentru obţinerea gradului I se întocmeşte în aceleaşi condiţii ca la gradul II, şi va cuprinde în plus: - adeverinţa care sa ateste cel puţin 10 ani de vechime în preoţie; - dovada privind elaborarea sau susţinerea unei conferinţe preoţeşti ori a unei teme în cadrul cercului pastoral, în ultimii 4 ani; - dovada privind publicarea unor materiale de interes bisericesc (studii, articole, predici, cateheze etc.). 4. Perioada de depunere şi aprobare a dosarelor de înscriere la gradul I este cea prevăzută pentru definitivare şi gradul II. 5. Pentru examenul de gradul I, centrele de perfecţionare în colaborare cu centrele eparhiale alcătuiesc programa însoţita de bibliografia orientativa care va cuprinde teme de interes pentru preoţime cu conţinut: teologic, pastoral-liturgic, cultural-misionar, social-filantropic şi administrativ-gospodăresc, de drept bisericesc, administraţie parohiala şi legislaţie. 6. Programa însoţita de bibliografia orientativa se aproba de sinoadele mitropolitane şi se comunica la Cancelaria Sfântului Sinod şi la centrele eparhiale sufragane care au îndatorirea sa le publice şi pe baza căreia se vor solicita subiecte pentru lucrările de grad. 7. Subiectul pentru lucrarea de grad se alege de către candidat dintre cele publicate cu acordul profesorului coordonator şi cu aprobarea chiriarhului locului, cu cel mult un an înainte de împlinirea termenului de înscriere la grad. 8. După primirea dosarelor de înscriere, centrul eparhial stabileşte o dată comună pentru susţinerea colocviului în vederea admiterii la grad. 9. Colocviul de admitere se susţine pe baza programei orientative aprobate, în faţa unei comisii prezidată de chiriarhul locului sau a delegatului său, alcătuită din cadre didactice universitare (profesor sau conferenţiar) şi 1 – 2 consilieri administrativi de la centrul eparhial, cu gradul I sau doctori în teologie. Rezultatul colocviului de admitere se consemnează prin calificativele “Admis” sau “Respins”. 10. Pentru gradul I, se efectuează o inspecţie specială la parohia în care activează candidatul, în primul trimestru al anului, de către un cadru didactic universitar, aparţinând centrului de perfecţionare, sau, în lipsa lui, de un preot profesor din învăţământul preuniversitar teologic (seminar teologic), care are gradul I sau este doctor în teologie, sau de un consilier administrativ de la centrul eparhial, cu gradul I sau doctor în teologie, ori de un preot de parohie, cu gradul I sau doctor în teologie, delegat de chiriarhul locului. 11. Obiectivele inspecţiei speciale se stabilesc de către chiriarh în corelare cu prevederile punctului 5, iar rezultatele acesteia şi calificativul obţinut, cel puţin “bine”, se consemnează într- un proces verbal şi se depun la dosarul candidatului. 12. Lucrarea de grad se depune la Centrul de perfecţionare până la 31 august, în vederea recenzării de către profesorul coordonator în cel mult 30 de zile şi pentru stabilirea datei la care va avea loc colocviul pentru susţinerea lucrării de grad, în trimestrul IV. 13. Colocviul pentru susţinerea lucrării de grad se organizează, pe eparhii, la centrul de perfecţionare la care s-a înscris candidatul, în faţa unei comisii prezidate de chiriarhul locului sau a delegatului sau (profesor sau conferenţiar), alcătuită din: profesorul coordonator, un cadru 30 didactic din secţia în care se înscrie subiectul lucrării de grad şi delegatul centrului eparhial de care aparţine candidatul, în condiţiile articolului 10. 14. Nota minimă de admitere a lucrării şi de promovare a colocviului este 8 (opt). 15. Candidaţii care nu au promovat colocviul pentru gradul I se pot prezenta la un nou examen în anul următor, în aceleaşi condiţii amintite mai sus. 16. Centrul Eparhial, pe baza cataloagelor comunicate de centrul de perfecţionare, înscrie în fişa personală a fiecărui preot rezultatul obţinut şi eliberează, la cerere, Certificat de acordare a gradului I. Debutant – studii superioare 1. Personalul clerical îşi începe activitatea prin titularizarea pe post, care devine efectivă la data hirotoniei. 2. Pentru candidaţii care doresc numirea într-un post clerical, titularizarea pe posturile scoase la concurs de centrul eparhial este obligatorie şi se face în baza examenului de capacitate preoţească prevăzut de Regulamentul de numiri şi transferări. În acest scop, eparhiile sunt îndatorate să publice posturile vacante în vederea organizării examenului de titularizare (capacitate preoţească). 3. Numirea pe post ca titular în vederea hirotoniei se face în limita posturilor publicate şi în ordinea mediilor obţinute de candidaţi la examenul de capacitate. 4. Înscrierea pentru titularizare se face la centrul eparhial prin depunerea unui dosar care va cuprinde: - copii după actele de studii: diploma de licenţiat în teologie, master, doctorat şi foile matricole; - Curriculum Vitae; - dovada de la centrul eparhial că nu are impedimente canonice la hirotonie. 5. Examenul de capacitate preoţească se ţine în două sesiuni (septembrie şi martie) şi este valabil timp de un an de zile. 6. Media generală de titularizare rezultă din media examenului de licenţă, media celor patru ani de studii şi media examenului de capacitate preoţească, împărţite la trei. 7. Candidaţii care nu au promovat examenul de capacitate preoţeasca se pot prezenta la un nou examen în sesiunea următoare, în aceleaşi condiţii amintite mai sus. 8. În răstimpul dintre sesiunile examenului de capacitate preoţească, numirea în posturile vacante (titularizarea) se face, la cerere, în ordinea mediilor, dintre candidaţii reuşiţi în anul în care este valabil examenul de capacitate. 9. Comisia examenului de capacitate se propune aprobării chiriarhului de către Sectorul Învăţământ şi activităţi cu tineretul. Ea este alcătuită din profesori de la facultăţile de teologie sau de la seminariile teologice, sub preşedinţia chiriarhului. 10. Programa pentru examenul de capacitate va fi axată pe probleme actuale: pastoral- liturgice, cultural-misionare, social-filantropice, educative şi alte probleme specifice eparhiilor. Examenul va consta dintr-o probă scrisă şi una orală. 11. Centrul eparhial eliberează, la cerere, Certificat de titularizare (capacitate preoţească), în care se înscrie rezultatul obţinut. 12. Condiţiile menţionate amendează şi întregesc Regulamentul de numire şi transferare a clerului. Definitiv – studii superioare 31 1. Pentru personalul clerical, definitivarea pe post este obligatorie şi se obţine prin cursuri şi examene speciale de definitivare la minimum 2 ani şi cel mult 5 ani de la titularizarea pe post, prin hirotonie. 2. Înscrierea preoţilor la cursurile de definitivare se face la centrul eparhial, cu cel puţin 30 de zile înainte de începerea cursurilor, prin depunerea unui dosar care va cuprinde: - copiile actelor de studii: diploma de licenţă în teologie, master, doctorat şi foile matricole; - adeverinţă care să ateste cel puţin 2 ani de vechime în preoţie; - memoriu de activitate avizat de protopop; - Raportul protopopului în legătura cu inspecţiile anuale; - Media notărilor administrative pe ultimii 2 ani, stabilită potrivit Regulamentului de numiri şi transferări, având calificativul cel puţin “Bine”. 3. Lista cu numele candidaţilor care au primit aprobarea chiriarhului pentru înscrierea la cursurile de definitivare se comunică centrului teritorial de cursuri, cu 15 zile înainte de începerea cursurilor. 4. Cursurile pentru definitivare cu o durată de 2 săptămâni şi frecvenţă obligatorie, se organizează la cele 6 centre teritoriale, în perioada iulie – septembrie, pe baza tematicii aprobate de Sinodul mitropolitan. 5. Cursurile se finalizează cu examenul de definitivat constând în două probe scrise (o probă de cunoştinţe teologice inter-disciplinare şi o probă de cunoştinţe pastoral-misionare, pe baza tematicii aprobate de Sinodul mitropolitan şi a bibliografiei recomandate) şi o probă orală din predică sau cateheză, liturgica şi administraţie parohială. 6. Media de promovare a examenului de definitivare este minimum 7 (şapte), cu nicio notare parţială sub 6 (sase), calculându-se ca medie aritmetica a celor trei probe. 7. Candidaţii care nu au promovat examenul de definitivare se pot prezenta la un nou examen în anul următor, în aceleaşi condiţii amintite mai sus. 8. Centrul eparhial, pe baza cataloagelor comunicate de centrele teritoriale de cursuri, înscrie în fişa personală a fiecărui preot rezultatul obţinut şi eliberează, la cerere, Certificat de acordare a definitivării. 9. Absolvenţii de masterat şi asistenţii universitari, după promovarea examenului de titularizare (capacitate preoţeasca), primesc Certificat de acordare a definitivării. Gradul II - studii superioare 1. Gradul II se obţine, la cerere, după cel puţin 4 ani de la promovarea examenului de definitivare. 2. Înscrierea preoţilor licenţiaţi în teologie la cursurile pentru gradul II se face la centrul eparhial, cu cel puţin 30 de zile înainte de începerea cursurilor, prin depunerea unui dosar care va cuprinde: - copie după Diploma de licenţiat în teologie; - adeverinţa care să ateste cel puţin 6 ani de vechime în preoţie; - memoriu de activitate avizat de protopop, având calificativul cel puţin “Bine”; - dovada privind publicarea unor cărţi, studii, articole, predici, cateheze, conferinţe, alte materiale de interes bisericesc (cel puţin 5 materiale); - dovada privind elaborarea sau susţinerea unei conferinţe preoţeşti ori a unei teme în cadrul cercului pastoral, în ultimii 4 ani; - Atestarea privind organizarea unei vizite arhiereşti în parohie, precum şi a realizărilor semnificative pe plan pastoral-liturgic, cultural-misionar, social-filantropic şi administrativ- gospodăresc, în ultimii 4 ani. 32 3. Absolvenţii cursurilor de doctorat şi cei cu diploma de masterat în teologie sunt încadraţi la gradul II, la cerere, pe baza unui dosar cuprinzând: - copie după actul de absolvire a cursurilor de doctorat sau după diploma de masterat; - adeverinţa care să ateste cel puţin 6 ani de vechime în preoţie (la parohie sau în învăţământul teologic); - memoriu de activitate avizat de protopop sau de conducătorul instituţiei de învăţământ teologic; - dovada privind publicarea unor studii, articole, predici, cateheze, conferinţe, alte materiale de interes bisericesc (cel puţin 5 materiale); - adeverinţa privind titularizarea prin examen de capacitate preoţeasca sau numire pe post, iar în cazul cadrelor didactice din învăţământul teologic, adeverinţa de titularizare sau numire pe post. 4. Pentru înscriere, precum şi pentru organizarea cursurilor şi a examenelor pentru gradul II sunt valabile aceleaşi criterii menţionate la definitivare. Cursurile se finalizează cu examen constând în două probe scrise: - o probă de cunoştinţe teologice inter-disciplinare şi - o probă de cunoştinţe pastoral-misionare, pe baza tematicii aprobate de Sinodul mitropolitan şi a bibliografiei recomandate; Media de promovare a examenului pentru gradul II este minimum 7 (şapte) şi nicio notare parţiala sub 6 (sase). 5. Candidaţii care nu au promovat examenul de gradul II se pot prezenta la un nou examen în anul următor, în aceleaşi condiţii amintite mai sus. 6. Centrul eparhial, pe baza cataloagelor comunicate de centrele teritoriale de cursuri, înscrie în fişa personală a fiecărui preot rezultatul obţinut şi eliberează, la cerere, Certificat de acordare a gradului II. Gradul I – studii superioare 1. Gradul I se obţine, la cerere, după cel puţin 4 ani de la promovarea examenului pentru gradul II. 2. Centrele de perfecţionare pentru obţinerea gradului I sunt cele aprobate de Sfântul Sinod, la Facultăţile de Teologie Ortodoxa din: Bucureşti, Iaşi, Sibiu, Craiova, Timişoara şi Cluj- Napoca. 3. Dosarul de înscriere a licenţiaţilor în teologie pentru obţinerea gradului I se întocmeşte în aceleaşi condiţii ca la gradul II şi va cuprinde în plus: - adeverinţa care să ateste cel puţin 10 ani de vechime în preoţie; - dovada privind publicarea unor cărţi, studii, articole, predici, cateheze, conferinţe, alte materiale de interes bisericesc (cel puţin 10 materiale); - participări la emisiuni radio şi TV, cu binecuvântarea chiriarhului. 4. Absolvenţii cursurilor de doctorat cu examen de admisibilitate sunt încadraţi la gradul I, la cerere, pe baza unui dosar cuprinzând: - adeverinţa din care sa reiasă promovarea examenului de admisibilitate; - adeverinţa care sa ateste cel puţin 6 ani de vechime în preoţie; - adeverinţa privind titularizarea prin examen de capacitate preoţească sau numire pe post; - memoriu de activitate cuprinzând lucrările publicate, avizat de protopop. 5. Doctorii în teologie sunt încadraţi la gradul I, la cerere, pe baza unui dosar cuprinzând: - copia diplomei de doctor în teologie; - adeverinţa privind titularizarea prin examen de capacitate preoţească sau numire pe post; 33 - memoriu de activitate cuprinzând lucrările publicate, avizat de protopop sau de conducătorul instituţiei de învăţământ teologic. 6. Perioada de depunere şi aprobare a dosarelor de înscriere la gradul I este cea prevăzută pentru definitivare şi gradul II. 7. Pentru examenul de gradul I, centrele de perfecţionare în colaborare cu centrele eparhiale alcătuiesc programa însoţită de bibliografia orientativă care va cuprinde teme de interes pentru preoţime cu conţinut teologic: pastoral-liturgic, cultural-misionar, social-filantropic şi administrativ-gospodăresc, de drept bisericesc, administraţie parohiala şi legislaţie. 8. Programa însoţită de bibliografia orientativă se aprobă de sinoadele mitropolitane şi se comunică la Cancelaria Sfântului Sinod şi la centrele eparhiale sufragane care au îndatorirea să le publice şi pe baza căreia se vor solicita subiecte pentru lucrările de grad. 9. Subiectul pentru lucrarea de grad se alege de către candidat dintre cele publicate cu acordul profesorului coordonator şi cu aprobarea chiriarhului locului, cu cel mult un an înainte de împlinirea termenului de înscriere la grad. 10. După primirea dosarelor de înscriere, centrul eparhial stabileşte o dată comună pentru susţinerea colocviului în vederea admiterii la grad. 11. Colocviul de admitere se susţine pe baza programei orientative aprobate, în faţa unei comisii prezidată de chiriarhul locului sau a delegatului său, alcătuită din cadre didactice universitare (profesor sau conferenţiar) şi 1 – 2 consilieri administrativi de la centrul eparhial, cu gradul I sau doctori în teologie. Rezultatul colocviului de admitere se consemnează prin calificativele “Admis” sau “Respins”. 12. Pentru gradul I, se efectuează o inspecţie specială la parohia în care activează candidatul, în primul trimestru al anului, de către un cadru didactic universitar, aparţinând centrului de perfecţionare, sau, în lipsa lui, de un preot profesor din învăţământul preuniversitar teologic (seminar teologic), care are gradul I sau este doctor în teologie, sau de un consilier administrativ de la centrul eparhial, cu gradul I sau doctor în teologie, ori de un preot de parohie, cu gradul I sau doctor în teologie, delegat de chiriarhul locului. 13. Obiectivele inspecţiei speciale se stabilesc de către chiriarh în corelare cu prevederile punctului 5, iar rezultatele acesteia şi calificativul obţinut, cel puţin “bine”, se consemnează într- un proces verbal şi se depun la dosarul candidatului. 14. Lucrarea de grad se depune la centrul de perfecţionare până la 31 august, în vederea recenzării de către profesorul coordonator în cel mult 30 de zile şi pentru stabilirea datei la care va avea loc colocviul pentru susţinerea lucrării de grad, în trimestrul IV. 15. Colocviul pentru susţinerea lucrării de grad se organizează, pe eparhii, la centrul de perfecţionare la care s-a înscris candidatul, în faţa unei comisii prezidate de chiriarhul locului sau a delegatului său (profesor sau conferenţiar), alcătuită din: profesorul coordonator, un cadru didactic din secţia în care se înscrie subiectul lucrării de grad şi delegatul centrului eparhial de care aparţine candidatul, în condiţiile articolului 10. 16. Nota minimă de admitere a lucrării şi de promovare a colocviului este 8 (opt). 17. Candidaţii care nu au promovat colocviul pentru gradul I se pot prezenta la un nou examen în anul următor, în aceleaşi condiţii amintite mai sus. 18. Centrul eparhial, pe baza cataloagelor comunicate de centrul de perfecţionare, înscrie în fişa personală a fiecărui preot rezultatul obţinut şi eliberează, la cerere, Certificat de acordare a gradului I. PRECIZĂRI ADIŢIONALE (comune pentru personalul clerical cu studii medii şi studii superioare) 34 a. Personalului didactic licenţiat la specializarea Teologie Pastorală din cadrul Facultăţilor de Teologie Ortodoxă, care predă discipline de specialitate teologică în învăţământul preuniversitar teologic sau care predă disciplina Religie în învăţământul de stat, i se echivalează, pe baza de acte justificative, gradele didactice obţinute în învăţământul de stat cu gradele profesionale pentru personalul clerical, cu obligaţia susţinerii examenului de titularizare (capacitate preoţească), înaintea hirotoniei. b. Cu binecuvântarea chiriarhului, personalul clerical monahal poate obţine grade profesionale în aceleaşi condiţii prevăzute pentru clerul de mir. c. În vederea hirotoniei, personalul monahal este îndatorat sa promoveze examenul de titularizare (capacitate preoţeasca). În vederea înscrierii, personalul monahal va prezenta dosar de acte cuprinzând şi recomandarea stareţului, precum şi aprobarea chiriarhului. d. Nu se acordă dispense pentru reducerea vechimii în preoţie şi a stagiilor dintre grade pentru personalul clerical. e. Preoţii care depăşesc limita maximă de 5 ani de la titularizare vor fi menţinuţi pe post, dar vor fi penalizaţi prin încadrarea la salarizare ca debutanţi, până când vor susţine examenul de definitivat. f. Preoţilor aflaţi sub sancţiune administrativă sau disciplinar-bisericească nu li se aprobă înscrierea la definitivare, gradul II şi gradul I, până la ridicarea sancţiunii. g. Preoţii care au obţinut definitivarea şi gradul II cu media 10 sau au o activitate misionară cu totul deosebită (construcţii de biserici, activitate filantropică, culturală), se pot prezenta, după caz, la examenele pentru gradul următor, cu un an mai devreme faţă de perioada prevăzută. h. Certificatele de acordare a gradelor profesionale se aprobă de Sfântul Sinod pe formulare tipizate. i. Centrele de perfecţionare la care sunt arondate mai multe eparhii pot organiza, anual, serii suplimentare de cursuri, potrivit cu cerinţele locale. j. Arondarea eparhiilor la Centrele de perfecţionare pentru gradele profesionale, aprobate de Sfântul Sinod, este următoarea: - Facultatea de Teologie Ortodoxă Patriarhul Justinian a Universităţii din Bucureşti: Arhiepiscopia Bucureştilor, Arhiepiscopia Tomisului, Arhiepiscopia Târgoviştei, Episcopia Argeşului şi Muşcelului, Episcopia Buzăului şi Vrancei, Episcopia Dunării de Jos, Episcopia Sloboziei şi Călăraşilor, Episcopia Alexandriei şi Teleormanului, Episcopia Giurgiului şi Episcopia Tulcii; - Facultatea de Teologie Ortodoxă Dumitru Stăniloae a Universităţii din Iaşi: Arhiepiscopia Iaşilor, Arhiepiscopia Sucevei şi Rădăuţilor, Episcopia Romanului şi Episcopia Huşilor; - Facultatea de Teologie Ortodoxă Andrei Şaguna a Universităţii din Sibiu: Arhiepiscopia Sibiului şi Episcopia Covasnei şi Harghitei; - Facultatea de Teologie Ortodoxă a Universităţii din Cluj-Napoca: Arhiepiscopia Vadului, Feleacului şi Clujului, Arhiepiscopia Alba Iuliei, Episcopia Ortodoxa Româna a Oradiei, Episcopia Ortodoxa Româna a Maramureşului şi Sătmarului, precum şi Episcopia Sălajului; - Facultatea de Teologie Ortodoxă a Universităţii din Craiova: Arhiepiscopia Craiovei, Episcopia Râmnicului, Episcopia Severinului şi Strehaiei, precum şi Episcopia Slatinei; - Facultatea de Teologie Ortodoxă a Universităţii din Timişoara: Arhiepiscopia Timişoarei, Episcopia Aradului, Ienopolei, Hălmagiului şi Hunedoarei, precum şi Episcopia Caransebeşului. k. Prezenta Metodologie pentru obţinerea gradelor profesionale şi Precizările adiţionale (comune pentru personalul clerical cu studii medii şi studii superioare) intră în vigoare după aprobarea lor de către Sfântul Sinod. 35 l. Tematicile pentru pregătirea personalului clerical în vederea obţinerii gradelor profesionale se aprobă de către sinoadele mitropolitane pe baza Programei-cadru aprobate de Sfântul Sinod, la care se pot adăuga teme de interes local. PROGRAMA-CADRU PENTRU CURSURILE ÎN VEDEREA OBŢINERII GRADELOR PROFESIONALE I. Probleme actuale în Biserica Ortodoxă Română 1. Ora de religie: scopuri şi obiective în educaţia religioasa în contextul actual. 2. Atitudinea Bisericii faţă de avort, divorţ, abandonul de copii, homosexualitate etc. 3. Probleme morale ale tineretului de azi şi soluţiile lor din perspectiva creştină. 4. Atitudinea Bisericii faţa de problemele sociale actuale: integrare, globalizare, secularizare, ateism, terorism, trafic de persoane. 5. Ortodoxia şi ecumenismul contemporan. Evaluarea dialogurilor în contextul Uniunii Europene. 6. Coordonatele teologiei ortodoxe româneşti. Răspunsuri la problemele contemporane. 7. Structura actuala organizatoric-administrativa a Bisericii Ortodoxe Române. II. Viaţa liturgică în Biserica Ortodoxă Română 8. Rolul şi importanţa Sfintei Liturghii în viaţa credincioşilor - cler şi credincioşi. 9. Uniformizarea liturgică – scop al activităţii misionare a preotului şi de păstrare a unităţii de credinţă. 10. Grija Bisericii pentru păstrarea formelor tradiţionale în arhitectura şi pictura bisericească. III. Activităţi misionar-pastorale 11. Probleme, metode şi mijloace pastorale în societatea actuală: parohia din mediul urban şi rural. 12. Importanţa predicii şi catehezei pentru pastoraţie. 13. Rolul cântării bisericeşti în activitatea misionară a Bisericii. Combaterea tendinţelor de îndepărtare de la spiritul muzicii tradiţionale. 14. Necesitatea cunoaşterii canoanelor şi a legiuirilor bisericeşti pentru viaţa religioasă. 15. Atitudinea Bisericii faţa de manifestările oculte: vrăjitorie, magie, superstiţie. 16. Prozelitismul contra-mărturie creştină. Principii, metode şi mijloace de prozelitism sectar şi combaterea lor. 17. Biserica Ortodoxă Româna, diaspora româneasca şi fenomenul migraţiei. 18. Provocările lumii contemporane privind darul sacru al vieţii: avortul, clonarea, ingineria genetică, eutanasia. IV. Activităţi filantropice 19. Misiunea social-filantropică a Bisericii în trecut şi astăzi. Tema a 3-a: Recomandarea dată de preotul paroh unui profesor de religie care solicită binecuvântarea Chiriarhului pentru a participa la un concurs didactic (titularizare, transfer, detaşare, suplinire): ce precizări trebuie să cuprindă. Răspuns: 36 Recomandarea dată de preotul paroh unui profesor de religie care solicită binecuvântarea Chiriarhului pentru a participa la un concurs didactic, va ţine cont de următoarele aspecte: Preoţii sunt obligaţi să manifeste responsabilitate pastoral-misionară şi să dea profesorilor de Religie recomandări conforme cu realitatea; să dea recomandări numai profesorilor care au funcţionat la şcolile din parohiile păstorite de ei. Preoţii care vor elibera recomandări fictive riscă să fie sancţionaţi pe linie administrativă, după gravitatea faptei. În vederea menţinerii binecuvântării acordate persoanelor care predau Religia, precum şi în vederea obţinerii binecuvântării pentru participarea la diferite concursuri didactice (titularizare, transfer, detaşări etc.), este necesar ca aceste persoane să ţină o strânsă legătură cu parohia şi protopopiatul pe raza cărora îşi desfăşoară activitatea, să cunoască activităţile pastorale, culturale şi filantropice ale parohiei, protopopiatului şi eparhiei, în general. De asemenea, este necesar ca profesorii de Religie să contribuie la intensificarea vieţii filantropice şi sacramentale (spovedanie, împărtăşanie şi celelalte activităţi liturgice) a elevilor cărora le predau ora de Religie, să prezinte preotului paroh şi protopopiatului propuneri de activităţi pedagogice, spirituale, culturale şi filantropice, implicându-se direct şi în organizarea acestor activităţi, care ar putea fi organizate împreună cu elevii, ca mărturie a credinţei şi vieţii ortodoxe în societatea de astăzi. În recomandările date, preoţii vor menţiona în mod concret activităţile (literare, culturale, filantropice, administrative etc.) în care s-au implicat persoanele recomandate, datele sau perioadele în care s-au desfăşurat, frecvenţa participării – împreună cu elevii – la Sfânta Biserică etc. De această evaluare va depinde obţinerea binecuvântării (acordului) Chiriarhului pentru continuarea predării Religiei sau pentru participarea la concursurile menţionate. Trebuie precizat că nici un preot nu poate preda într-o şcoală de pe teritoriul altei parohii, decât cu acordul scris al preotului paroh din parohia respectivă şi cu binecuvântarea Chiriarhului. Tema a 4-a: Legea privind libertatea religioasă şi regimul general al cultelor: promulgare, publicare şi care sunt capitolele pe care le cuprinde. Răspuns: Legea nr. 489/28.12.2006 privind libertatea religioasă şi regimul general al cultelor a fost publicată în Monitorul oficial al României, anul 175 (XIX) – nr. 11, Partea I, Legi, decrete şi alte acte, luni, 8 ianuarie 2007. Ea cuprinde următoarele subtitluri: Capitolul I: Dispoziţii generale; Capitolul II: Cultele; Secţiunea 1: Relaţiile dintre stat şi culte; Secţiunea a 2-a: Recunoaşterea calităţii de cult; Secţiunea a 3-a: Personalul cultelor; Secţiunea a 4-a: Patrimoniu cultelor; Secţiunea a 5-a: Învăţământul organizat de culte; Capitolul III: Asociaţiile religioase; Capitolul IV: Dispoziţii tranzitorii şi finale. Tema a 5-a: Instituţiile de învăţământ teologic care funcţionează în cadrul Arhiepiscopiei Bucureştilor: denumirea şi nivelul studiilor10. Răspuns: Învăţământul teologic din Arhiepiscopia Bucureştilor este structurat astfel: a. Învăţământ teologic de nivel liceal, Seminarii Teologice Ortodoxe: 10 Temă adaptabilă la realitatea fiecărei eparhii, de către comisiile de examen. 37  Seminarul Teologic Liceal Ortodox „Nifon Mitropolitul” din Bucureşti, cu profilul teologie;  Seminarul Teologic Liceal Ortodox "Sfânta Filofteia" – Pasărea, din Brăneşti, cu profilul teologie (numai pentru fete şi monahii); b. Învăţământ postliceal:  Şcoala Postliceală Sanitară din Bucureşti. c. Învăţământ universitar:  Facultatea de Teologie Ortodoxă "Patriarhul Justinian" din cadrul Universităţii din Bucureşti Ciclul I – Studii universitare de licenţă cu specializările:  Teologie Ortodoxă Pastorală  Teologie Ortodoxă Didactică  Teologie Socială  Artă sacră Ciclul II - Studii universitare de Masterat, 2 ani cu specializările:  Doctrină şi Cultură (Teologie Sistematică)  Istorie şi Tradiţie (Teologie Istorică)  Pastoraţie şi viaţă liturgică (Teologie Practică)  Exegeză şi Ermineutică (Teologie Biblică)  Arta Sacră în contemporaneitate (Artă Sacră)  Studii religioase şi Educaţie creştină (Teologie Didactică) – program acreditat începând din anul universitar 2008-2009  Comunicare (program în curs de acreditare) Ciclul III - Studii universitare de doctorat, domeniul Teologie – Teologie Ortodoxă NOTĂ: Cursurile sunt la forma de învăţământ zi. Numai ciclul III are şi cursuri la forma frecvenţă redusă. Tema a 6-a: Asociaţii de tineri creştini ortodocşi patronate de Arhiepiscopia Bucureştilor: numele lor şi ce activităţi desfăşoară fiecare dintre ele11. Răspuns: 1. Asociaţia Studenţilor Creştin-Ortodocşi din România, filiala Bucureşti (A.S.C.O.R.); La 14 iunie 1990 s-a înfiinţat la Bucureşti, cu binecuvântarea Sfântului Sinod al Bisericii Ortodoxe Române, Asociaţia Studenţilor Creştin-Ortodocşi din România, la iniţiativa unor studenţi şi doctoranzi la diferite facultăţi. A.S.C.O.R. are un caracter naţional, cu filiale în toate centrele universitare din ţară: Sibiu, Craiova, Alba-Iulia, Oradea, Timişoara, Baia-Mare, Iaşi, Suceava, Bacău, Galaţi, Constanţa, Tulcea etc. Activităţi culturale:  conferinţe şi mese rotunde pe teme culturale şi religioase, cu invitaţi din ţară şi din străinătate;  expoziţii de icoane pe sticlă şi lemn;  proiecte de film;  concerte de muzică psaltică. 11 Temă adaptabilă la realitatea fiecărei eparhii, de către comisiile de examen. 38 Activităţi social-filantropice:  implicarea în diverse activităţi educaţionale şi recreative a copiilor instituţionalizaţi în şcoli speciale;  vizite l la căminele de bătrâni;  concerte de colinde în spitale, cămine studenţeşti, cămine de bătrâni. Activităţi de formare duhovnicească:  pelerinaje la mănăstirile ortodoxe din ţară şi străinătate;  tabere cu specific divers: iconografie, etnografie şi folclor, de muncă, cercetare socio- umană;  simpozionul Serile filocalice, desfăşurat în fiecare toamnă;  organizarea sfinţirii căminelor studenţeşti la început de an universitar. 2. Liga Tineretului Creştin-Ortodox din România (L.T.C.O.R.) a fost înfiinţată pentru tinerii creştin-ortodocşi care nu sunt încă studenţi sau care şi-au finalizat studiile universitare şi post-universitare, având aceleaşi obiective şi activităţi ca şi A.S.C.O.R. Activităţi desfăşurate:  promovarea credinţei în mediile şcolare şi universitare;  proiecte de asistenţă socială prin voluntariat pentru copii instituţionalizaţi, bătrâni şi deţinuţi din penitenciare;  proiecte comunitare în mediul rural;  programe cultural-misionare.  promovarea credinţei şi moralei creştine ortodoxe în rândul tinerilor şi contracararea prozelitismului sectar;  organizarea de activităţi caritabile. Tema a 7-a: Biroul eparhial de catehizare a tineretului. Înfiinţare, funcţionare, obiective şi activităţi. Răspuns: Sfântul Sinod al Bisericii Ortodoxe Române, în şedinţa sa din 29 octombrie 2008, a luat în dezbatere referatul Sectorului Teologic-Educaţional al Patriarhiei Române cu privire la lucrările Seminarului Naţional cu tema: Programul catehetic „Hristos împărtăşit copiilor“, desfăşurat în perioada 27-28 august 2008 la Seminarul Teologic Liceal Ortodox din Bucureşti. La această întrunire s-a propus înfiinţarea unui birou de catehizare a tineretului la nivelul fiecărei eparhii din cuprinsul Patriarhiei Române. În Arhiepiscopia Bucureştilor, Biroul de catehizare a tineretului funcţionează în cadrul Sectorului Învăţământ şi Activităţi cu Tineretul. Programul catehetic Hristos împărtăşit copiilor presupune o metodă nouă de catehizare a copiilor, cu vârste cuprinse între 6-17 ani. Lecţiile sunt concepute într-o manieră care asigură interactivitatea în cadrul catehezei. Predarea este concentrată asupra persoanei copilului; lecţiile aduc cuvântul lui Dumnezeu la nivel personal, asociindu-l întotdeauna cu experienţele de viaţă personale ale copilului. Programul se desfăşoară cu copiii din fiecare parohie, în bisericile parohiale sau în aşezăminte parohiale, o dată pe săptămână. Preoţii au la dispoziţie un set de instrumente (Ghiduri de cateheză biblică) pentru a le transmite copiilor, încă de la cele mai fragede vârste, învăţăturile biblice. Programul catehetic Hristos împărtăşit copiilor nu înlocuieşte ora de Religie din Şcoală, ci este complementar acesteia, ambele sprijinindu-se reciproc. De aceea, un rol important în 39 derularea programului îl pot avea profesorii de Religie din şcoli şi licee, precum şi familiile copiilor implicaţi în proiect. Programul Nu abandona Şcoala! finanţat de Uniunea Europeană are ca obiectiv catehizarea copiilor şi prevenirea abandonului şcolar prin implicarea directă a preoţilor din parohii. Programul Serile catehetice se adresează adolescenţilor, în majoritate elevi de liceu din anii terminali, având ca scop apropierea tinerilor de valorile religios-morale ale Bisericii Ortodoxe. Necesitatea acestui program este dată şi de faptul că la finalizarea studiilor medii (liceale şi profesionale), tinerii pierd relaţia cu ora de Religie din şcoală. Tematica acestui proiect educaţional este variată şi de multe ori lăsată la libera alegere a adolescenţilor participanţi, cuprinzând subiecte precum: Tinerii şi curajul Spovedaniei; Dovezi despre existenţa lui Dumnezeu; Iubirea – temelia vieţii creştine; Duhovnicul – călăuză spre Hristos; Cum să fii un bun creştin; Însemnătatea Postului Mare în viaţa creştinului; Bucuria Învierii ş.a. 40 CULTURAL şi RELAŢII CU MASS-MEDIA Tema 1: Realizarea monografiei parohiei şi a pliantului de prezentare: paşii de urmat (pentru parohie sau doar pentru biserica parohială). Răspuns: a. Realizarea planului monografiei sau a pliantului şi consultarea unor alte lucrări asemănătoare; b. Alcătuirea unei bibliografii minimale, consultarea arhivelor, documentarea şi obţinerea de imagini; c. Scrierea textului şi asocierea de imagini care să ilustreze textul; d. Planificarea editării şi tipărirea lucrării. Un pliant bine realizat poate constitui şi nucleul pentru pagina web a parohiei. Tema a 2-a: Publicarea diferitelor articole pe marginea unor evenimente, studii sau alte materiale în revistele eparhiale: tipuri de subiecte şi paşi de urmat. Răspuns: Sunt evenimente sau activităţi din viaţa parohiei care trebuie mediatizate, fie printr-un articol în presa scrisă (bisericească sau laică), fie printr-o relatare la radio sau un documentar video. Înainte de a alcătui un articol pentru presa scrisă, autorul se va întreba pe sine mai întâi: Ce este nou? Ce este interesant? Ce este util pentru cititori? De asemenea, nu trebuie să uite că orice articol trebuie să respecte unele cerinţe minime: Cine? Când? Unde? Cum? De ce? Cuvântul, fraza, modul de redactare, planul textului, titlul articolului, atitudinea autorului sunt la fel de importante în scrierea unui articol. Înainte de a trimite articolul către redacţie, se recomandă o revizuire a textului şi, dacă este posibil, consultarea unei persoane avizate în domeniu. Manuscrisul şi documentul pe suport electronic se aduc în formă îngrijită la Editură şi se înmânează secretarului de redacţie, urmând ca ulterior să se decidă publicarea sau nepublicarea sa. Tema a 3-a: Activităţi şi evenimente din viaţa parohiei: cum le prezentăm la Radio, Televiziune şi Ziarul Lumina (Centrul de Presă Basilica al Patriarhiei Române). Răspuns: A. Evenimente ce trebuie mediatizate: 41 - hramul parohiei; - momente aniversare; - sfinţirea sau resfinţirea bisericii; - evenimente pastoral-misionare: vizite arhiereşti, cercuri pastorale, conferinţe, colecte pentru biserică; - acţiuni care privesc patrimoniul cultural şi religios al parohiei (expoziţii, organizarea unui muzeu al parohiei, activităţi privind restaurarea monumentelor istorice din cuprinsul parohiei); - activităţi culturale distincte ale parohiei (publicarea unui buletin parohial, a unei monografii, a unei cărţi cu caracter teologic, a unui pliant, a unui C.D.-rom etc.); - alte evenimente speciale din viaţa parohiei (campanii de restaurare, proiecte de colaborare cu alte parohii, cu instituţii publice ş.a.). B. Modalităţi de mediatizare: - telefonic (se va lua legătura cu Televiziunea Trinitas: Aleea Dealul Mitropoliei nr. 25, Sector 4, Bucureşti, Telefon: 021.406.82. 62, Fax: 021.406.82.66, E-mail: trinitastv@yahoo.com; - Radio Trinitas: www.trinitas.ro; - Ziarul Lumina: tel. 0314100125 (secretariat); 0314100180 (redacţie); E-mail: ziarullumina@yahoo.ro; - preotul paroh poate solicita deplasarea unei echipe a posturilor de televiziune şi radio ale Patriarhiei Române pentru transmisiuni în direct sau reportaje cu aspecte din viaţa parohiei; pentru aceasta, va întocmi o cerere, adresată Preafericitului Părinte Patriarh Daniel, prin Sectorul Cultural şi Relaţii cu Mass-media, în care va expune motivele pentru care solicită acest lucru. C. Modul de realizare a intervenţiilor privind subiectele amintite anterior: - preotul paroh va prezenta istoricul parohiei, date privind înfiinţarea acesteia, construirea bisericii, istoricul lăcaşului de cult, activitatea misionară, pastorală, culturală şi filantropică din parohie, relaţiile cu parohiile învecinate, proiecte de viitor etc.; - preotul va redacta toate aceste informaţii într-un format clar, scurt, la obiect, fără a introduce date suplimentare care să îngreuneze lecturarea pe post a textului respectiv; - vor fi oferite ascultătorilor informaţii legate de aşezarea geografică a parohiei sau mănăstirii respective, astfel încât ea să poată fi uşor reperată şi vizitată; - va fi adresată o invitaţie explicită ascultătorilor şi telespectatorilor, de a participa la evenimentul care face subiectul emisiunii; - vor fi oferite detalii despre parohie şi programele misionar-pastorale ale acesteia, despre programul evenimentului mediatizat, participanţi etc.; - se va reveni cu detalii despre desfăşurarea evenimentului atât pe parcursul acestuia, cât şi după încheierea manifestărilor. Tema a 4-a: Filmele documentare privind aspecte din viaţa parohiei: cum se realizează. Răspuns: În vederea realizării de filme documentare despre istoria şi viaţa parohiei, se va ţine cont de următoarele principii: 42 1. Filmul documentar sau de prezentare trebuie să aibă o importantă componentă misionară. Conţinutul lui nu trebuie să fie axat pe aspectele spectaculoase de ordin secular, ci mai ales pe aspectele ziditoare de suflet; 2. În alegerea studioului de producţie care să realizeze acest film se va ţine cont de dotarea tehnică a studioului. Se recomandă colaborarea cu studioul de televiziune Trinitas TV. Suportul pe care va fi comercializat filmul poate fi DVD video sau CD video, în funcţie de dotarea tehnică estimată a potenţialilor clienţi. 3. Realizarea unui film documentar începe cu o temeinică cercetare a subiectului în bibliotecă şi la faţa locului. Elaborarea scenariului este sarcina studioului producător, dar fiind o etapă foarte importantă, trebuie supravegheată de către beneficiar. Scenariul este structura propriu-zisă a viitorului film, prin acest script putând fi anticipată forma finală a filmului. Aici este notată succesiunea cadrelor filmate, tipurile de încadrare ce vor fi folosite, textul ce urmează să fie citit de către voice-over (prezentator), interviurile ce vor fi inserate (conţinutul, succesiunea şi durata lor), muzica ce va fi utilizată ca ilustraţie sonoră. Beneficiarul trebuie să furnizeze producătorului toate elementele necesare pentru realizarea scenariului. Din acest motiv, în multe cazuri producătorul îi cere beneficiarului să-i descrie în amănunt cum îşi imaginează filmul, în varianta sa finală. Beneficiarul trebuie să înţeleagă că intervenţiile ulterioare în scenariu vor determina nevoia de a realiza filmări suplimentare, ceea ce va creşte costurile de producţie. 4. Structurarea conţinutului unui astfel de film trebuie să fie determinată şi de gradul de interes al subiectelor abordate. Un film trebuie să fie uşor de privit şi de înţeles. Termenii de specialitate trebuie evitaţi sau explicaţi. Trebuie evitate textele greoaie, frazele lungi şi complicate. Va fi folosit un limbaj accesibil, descriptiv sau narativ, nu eseistic. Se va ţine cont de principiul binecunoscut în audiovizual, conform căruia „o imagine este mai sugestivă decât o mie de cuvinte”. 5. În orice parohie există o multitudine de evenimente, personaje, locuri, monumente care pot fi prezentate într-un film documentar. Biserica parohială, chiar dacă nu este foarte veche sau importantă din punct de vedere artistic, prezintă un înalt grad de interes ca spaţiu sacru, ca spaţiu al comuniunii dintre oameni, ca loc al înnoirii duhovniceşti şi al punerii în scenă a lucrării pastorale. La o biserică nou construită vor fi evidenţiate eforturile depuse pentru realizarea lăcaşului - iar pe lângă aspectele oficiale, obiective, pot fi amintite şi mărturii ale unor oameni care s-au dedicat acestui scop (exemplu: o bătrână care şi-a vândut animalele pentru a dona bani pentru construcţie; un tânăr muncitor care s-a întors din străinătate special pentru a ajuta la lucrări; un fiu al satului care a vrut să doneze policandrele pentru „a avea lumină pe lumea cealaltă” ş.a.m.d.). 6. Preotul paroh poate folosi momentul realizării unui astfel de film pentru a întări comuniunea dintre membrii parohiei. El va trebui să evite să fie singurul personaj al filmului. Înainte de redactarea finală, materialul va fi prezentat Sectorului Cultural şi relaţii cu mass-media pentru vizionare şi Trinitas TV. Tema a 5-a: Publicaţiile periodice editate în cadrul Editurii Cuvântul Vieţii a Mitropoliei Munteniei şi Dobrogei: specificul fiecăreia şi posibilităţi de abonare12. Răspuns: 12 Temă adaptabilă la realitatea fiecărei eparhii, de către comisiile de examen. 43 Publicaţia periodică editată de Mitropolia Munteniei şi Dobrogei este Glasul Bisericii - buletinul oficial de informare al Mitropoliei Munteniei şi Dobrogei. Cele patru numere care apar anual conţin reportaje privind activitatea pastorală, misionar-culturală şi social-filantropică din toate Eparhiile Mitropoliei Muntenie şi Dobrogei. Revista Glasul Bisericii mai conţine articole, studii, documentare, prezentări de carte, traduceri, hotărâri oficiale ale Sfântului Sinod al Bisericii Ortodoxe Române, predici, cateheze etc. Abonamentele se fac prin intermediul protopopiatelor, la începutul anului. Tema a 6-a: Tipuri de lucrări care se editează în cadrul Editurii mitropolitane Cuvântul Vieţii. Exemplificări13. Răspuns: Cartea a fost şi rămâne o sursă de cultivare personală pentru preot, dar şi un mijloc important în misiunea sa prin cultură. Se publică mult în domeniul cărţii religioase, atât de către editurile bisericeşti, cât şi de către unele edituri laice. Pentru a fi la curent cu activitatea editorială şi pentru a îmbogăţi fondurile bibliotecii parohiale cu lucrări valoroase, preotul paroh trebuie să cunoască în primul rând activitatea Editurii mitropolitane Cuvântul Vieţii. În cadrul Editurii mitropolitane Cuvântul Vieţii se editează următoarele colecţii: - Colecţia Lumina credinţei - lucrări cu caracter misionar-apologetic (Almanahul Bisericesc); - Colecţia Bucuria credinţei - lucrări cu caracter catehetic (cateheze); - Colecţia Vieţi de sfinţi - lucrări cu caracter aghiografic (vieţi de sfinţi, icoane); - Colecţia Vita Aeterna - lucrări cu caracter istoric (monografii, pliante, documentare, albume, cărţi poştale); - Colecţia Păstorul cel Bun - lucrări cu caracter pastoral-duhovnicesc (cărţi de predici, cărţi de rugăciuni, meditaţii). Consultarea noilor apariţii editoriale se poate face prin intermediul revistei mitropolitane Glasul Bisericii sau direct la magazinele de cărţi şi obiecte bisericeşti din cuprinsul Arhiepiscopiei Bucureştilor. 13 Temă adaptabilă la realitatea fiecărei eparhii, de către comisiile de examen. 44 SOCIAL-FILANTROPIC şi MISIONAR a. ASISTENŢA SOCIALĂ Tema 1: Sistemul naţional de asistenţă socială: reglementare legală. Răspuns: Legea nr. 47 din 8 martie 2006 privind sistemul naţional de asistenţă socială (intrată în vigoare la data de 19 martie 2006, dată la care se abrogă Legea nr. 705 din 3 decembrie 2001). Tema a 2-a: Sistemul de asistenţă socială: reglementare internă în B.O.R.. Răspuns: a. Statutul pentru organizarea şi functionarea Bisericii Ortodoxe Române – Partea a II-a, capitolul III, secţiunea a II-a: Asistenţa socială în Biserica Ortodoxă Română (art. 137- 139): Art. 137 - (1) Sistemul de asistenţă socială al Bisericii Ortodoxe Române este integrat şi funcţionează în cadrul structurilor sale administrative-organizatorice sau în organizaţii social-filantropice patronate de ea. (2) Biserica Ortodoxă Română, prin unităţile sale componente locale şi centrale (parohia, mânăstirea, protopopiatul, vicariatul, eparhia, mitropolia şi patriarhia), precum şi prin organizaţiile neguvernamentale care funcţionează cu aprobarea autorităţilor bisericeşti competente, asigură servicii sociale, acreditate conform legislaţiei în vigoare. (3) Personalul care îşi desfăşoară activitatea în aşezămintele de asistenţă socială ale Bisericii se recrutează, în primul rând, dintre absolvenţii facultăţilor de teologie, specializarea teologie socială. b. Regulamentul de organizare şi funcţionare a sistemului de asistenţă socială în Biserica Ortodoxă Română14: 14 Textul în vigoare a fost actualizat şi adoptat de Sfântul Sinod în şedinţa din 5-6 iulie 2005. 45 Art. 1 - Sistemul de asistenţă socială în Biserica Ortodoxă Română este determinat de slujirea misionară şi pastorală a Bisericii şi are profil social şi filantropic. Activitatea de asistenţă socială se desfăşoară în conformitate cu prevederile Statutului pentru organizarea şi funcţionarea Bisericii Ortodoxe Române (art. 53 lit. c, d, g; art. 69, 70, 72; art. 94 lit. f; art. 100, 170)15, precum şi ale legislaţiei în vigoare referitoare la furnizorii de servicii sociale16. Art. 2 - Sistemul de asistenţă socială este integrat şi organizat profesional în cadrul structurilor administrativ-organizatorice ale Bisericii Ortodoxe Române. Asociaţiile şi fundaţiile cu scop social şi filantropic care funcţionează sub patronajul structurilor administrative organizatorice ale Bisericii au personalitate juridică conform legislaţiei referitoare la organizaţiile non-guvernamentale17. Tema a 3-a: Sistemul de asistenţă socială: obiective. Răspuns: Regulamentul de organizare şi funcţionare a sistemului de asistenţă socială în Biserica Ortodoxă Română Art. 3. Obiectivele reţelei de asistenţă socială sunt: 1. Aducerea la îndeplinire a misiunii pe care o are Biserica pentru cei aflaţi în situaţii de dificultate, în conformitate cu învăţătura de credinţă; 2. Furnizarea de servicii sociale primare şi specializate, precum şi servicii de îngrijire social- medicală conform prevederilor legale în vigoare; 3. Crearea şi menţinerea unor reţele de suport, la nivel comunitar, pentru persoanele sau grupurile sociale care se află în situaţii de dificultate; 4. Înfiinţarea şi administrarea de instituţii de asistenţă socială şi medico-socială proprii sau în parteneriat cu organisme publice şi/sau private; 5. Efectuarea de studii şi cercetări sociale referitoare la diferite problematici şi fenomene sociale; 6. Participarea activă la elaborarea şi aplicarea politicilor sociale, strategiilor şi planurilor de acţiune la nivel naţional, judeţean şi local; 7. Colaborarea şi dezvoltarea de parteneriate cu serviciile publice descentralizate ale ministerelor, organisme ale admnistraţiei publice centrale şi locale, precum şi alte instituţii de stat sau private care desfăşoară activităţi în domeniu; 8. Informarea opiniei publice cu privire la problematica socială, în scopul educării şi sensibilizării acesteia, prin: organizarea de conferinţe, seminarii, mese rotunde, dezbateri etc; editarea de publicaţii (reviste, broşuri, pliante), materiale audio-video, materiale în format electronic; desfăşurarea de campanii publice în vederea implicării comunităţii în rezolvarea unor probleme sociale. 15 Trimiterile vizau vechiul Statut; în actualul Statut, dispoziţii similare se regăsesc în art. 55, 66-68, 71, 92 lit. l, 95, 98, 173-174. Alte referiri la sistemul de asistenţă socială se găsesc în actualul Statut în art. 14 lit. e, 136 alin. 2, art. 177 lit. i, art. 183 alin. 2. 16 O.G. 68/2003 privind serviciile sociale, modificată şi completată prin Legea 515/2003 pentru aprobarea Ordonanţei Guvernului nr. 68/2003 privind serviciile sociale şi OG. 86/2004 pentru modificarea şi completarea Ordonanţei Guvernului nr. 68/2003 privind serviciile sociale. 17 O.G. 26/2000 cu privire la asociaţii şi fundaţii, modificată şi completată prin OG. 37/2003 pentru modificarea şi completarea Ordonanţei Guvernului nr. 26/2000 cu privire la asociaţii şi fundaţii, prin Legea 246/2005 pentru aprobarea Ordonanţei Guvernului nr. 26/2000 cu privire la asociaţii şi fundaţii şi prin Legea 305/2008 pentru modificarea Ordonanţei Guvernului nr. 26/2000 cu privire la asociaţii şi fundaţii. 46 Tema a 4-a: Sistemul de asistenţă socială: strategia. Răspuns: Statutul pentru organizarea şi funcţionarea Bisericii Ortodoxe Române – Partea a II-a, Capitolul III, secţiunea a II-a: Asistenţa socială în Biserica Ortodoxă Română: Art. 138 - (1) Strategia şi planurile de acţiune în domeniul asistenţei sociale bisericeşti se aprobă de către Sfântul Sinod, iar la nivelul eparhiilor, de către Consiliile eparhiale. (2) Elaborarea strategiei şi a planurilor de acţiune în domeniul asistenţei sociale bisericeşti se realizează de către Sectorul social-filantropic care funcţionează atât la nivelul Administraţiei Patriarhale, cât şi la cel al eparhiilor. Tema a 5-a: Sistemul de asistenţă socială: principii generale. Răspuns: Legea nr. 47 din 8 martie 2006 privind sistemul naţional de asistenţă socială: Art. 4 – În vederea garantării accesului egal la drepturile prevăzute de legislaţia în vigoare, sistemul de asistenţă socială se întemeiază pe următoarele principii generale: a) universalitatea, potrivit căruia fiecare persoană are dreptul la asistenţă socială, în condiţiile prevăzute de lege; b) respectarea demnităţii umane, potrivit căruia fiecărei persoane îi este garantată dezvoltarea liberă şi deplină a personalităţii; c) solidaritatea socială, potrivit căruia comunitatea participă la sprijinirea persoanelor care nu îşi pot asigura nevoile sociale, pentru menţinerea şi întărirea coeziunii sociale; d) parteneriatul, potrivit căruia autorităţile administraţiei publice centrale şi locale, instituţiile de drept public şi privat, structurile asociative, precum şi instituţiile de cult recunoscute de lege cooperează în vederea acordării serviciilor sociale; e) subsidiaritatea, potrivit căruia, în situaţia în care persoana sau familia nu-şi poate asigura integral nevoile sociale, intervine colectivitatea locală şi structurile ei asociative şi, complementar, statul; f) participarea beneficiarilor, potrivit căruia beneficiarii măsurilor şi acţiunilor de asistenţă socială contribuie activ la procesul de decizie şi de acordare a acestora; g) transparenţa, potrivit căruia se asigură creşterea gradului de responsabilitate a administraţiei publice centrale şi locale faţă de cetăţean, precum şi stimularea participării active a beneficiarilor la procesul de luare a deciziilor; h) nediscriminarea, potrivit căruia accesul la drepturile de asistenţă socială se realizează fără restricţie sau preferinţă faţă de rasă, naţionalitate, origine etnică, limbă, religie, categorie socială, opinie, sex sau orientare sexuală, vârstă, apartenenţă politică, dizabilitate, boală cronică necontagioasă, infectare HIV ori apartenenţă la o categorie defavorizată, precum şi orice alt criteriu care are ca scop sau efect restrângerea folosinţei sau exercitării, în condiţii de egalitate, a drepturilor omului şi a libertăţilor fundamentale. Tema a 6-a: Sistemul de asistenţă socială: definirea unor termeni şi expresii. 47 Răspuns: Legea nr. 47 din 8 martie 2006 privind sistemul naţional de asistenţă socială: Art. 5 - În sensul prezentei legi, termenii şi expresiile de mai jos se definesc după cum urmează: a) procesul de incluziune socială reprezintă setul de măsuri şi acţiuni multidimensionale din domeniile protecţiei sociale, ocupării forţei de muncă, locuirii, educaţiei, sănătăţii, informării- comunicării, mobilităţii, securităţii, justiţiei şi culturii, destinate combaterii excluziunii sociale; b) nevoia socială reprezintă ansamblul de cerinţe indispensabile fiecărei persoane pentru asigurarea condiţiilor de viaţă, în vederea integrării sociale; c) prestaţiile sociale sunt măsuri de redistribuţie financiară destinate persoanelor sau familiilor care întrunesc condiţiile de eligibilitate prevăzute de lege; d) serviciile sociale reprezintă ansamblul complex de măsuri şi acţiuni realizate pentru a răspunde nevoilor sociale ale persoanelor, familiilor, grupurilor sau comunităţilor, în vederea prevenirii şi depăşirii unor situaţii de dificultate, vulnerabilitate sau dependenţă, pentru creşterea calităţii vieţii şi promovarea coeziunii sociale; serviciile sociale se pot organiza în forme diverse, stabilite prin nomenclatorul serviciilor sociale; e) furnizorii de servicii sociale sunt persoanele fizice sau juridice, de drept public sau privat, care acordă servicii sociale, în condiţiile prevăzute de lege; f) aşezământul reprezintă amplasamentul social organizat pentru desfăşurarea serviciilor sociale şi a altor activităţi de interes obştesc; g) colectivitatea locală reprezintă totalitatea locuitorilor dintr-o unitate administrativ- teritorială cu interese, credinţe sau norme de viaţă comune; h) comunitatea locală reprezintă membrii organizaţi ai colectivităţii locale, formele de asociere a acestora, instituţiile administraţiei publice locale, precum şi alte instituţii publice sau private din domeniul educaţiei, sănătăţii sau altele asemenea; i) acreditarea reprezintă procesul prin care furnizorul de servicii sociale demonstrează propria capacitate funcţională, organizaţională şi administrativă în acordarea serviciilor sociale, sub condiţia respectării standardelor de calitate în vigoare, iar statul recunoaşte competenţa acestuia de a acorda servicii sociale; j) standardele generale şi specifice de calitate reprezintă ansamblul de norme pe baza cărora este evaluată şi monitorizată activitatea furnizorilor şi calitatea serviciilor sociale acordate; k) ancheta socială este o metodă de investigaţie întemeiată pe diferite tehnici de culegere şi de prelucrare a informaţiei, în scopul analizei situaţiei sociale şi economice a persoanelor, familiilor, grupurilor sau comunităţilor, având rol de diagnostic social; l) dezvoltarea comunitară reprezintă procesul prin care o comunitate îşi identifică anumite probleme prioritare, se implică şi cooperează în rezolvarea lor, folosind preponderent resurse interne; m) societatea civilă este formată din persoane asociate sub diferite forme, pe baza unor interese comune şi care îşi dedică timpul, cunoştinţele şi experienţa pentru a-şi promova şi apăra drepturile şi interesele; formele asociative pot fi, în principal, asociaţii şi fundaţii, organizaţii sindicale şi patronale, organizaţii culturale şi de cult, precum şi grupuri comunitare informale. Tema a 7-a: Serviciile sociale: beneficiari. Răspuns: Ordonanţa nr. 68 din 28 august 2003 privind serviciile sociale: 48 Art. 23 - Beneficiarii de servicii sociale sunt persoane, precum şi grupuri sociale, care la un moment dat se pot afla într-o situaţie de dificultate generatoare de marginalizare sau excluziune socială în lipsa suportului acordat de familie sau comunitate. Art. 24 - (1) Beneficiază de prevederile prezentei ordonanţe cetăţenii români care au domiciliul ori reşedinţa în România, precum şi cetăţenii români fără domiciliu. (2) Cetăţenii altor state, precum şi apatrizii beneficiază de servicii sociale, în conformitate cu prevederile tratatelor şi acordurilor la care România este parte, dacă au domiciliul sau reşedinţa în România. (3) Beneficiază de prevederile prezentei ordonanţe şi cetăţenii străini sau apatrizii care au permisiunea de şedere în România, cei împotriva cărora s-a dispus măsura luării în custodie publică, precum şi cei aflaţi în centrele de cazare din zona de tranzit a României. Art. 25 - Beneficiarii de servicii sociale pot fi copii, familii, persoane vârstnice, persoane cu handicap, persoane dependente de consumul de droguri, alcool sau alte substanţe toxice, persoane infectate sau bolnave HIV/SIDA, fără venituri sau cu venituri mici, persoane fără adăpost, bolnavi cronici şi persoane care suferă de boli incurabile, precum şi alte persoane aflate în situaţii de nevoie socială. Tema a 8-a: Serviciile sociale: furnizorii de servicii. Răspuns: a. Statutul pentru organizarea şi funcţionarea Bisericii Ortodoxe Române – Partea a II-a, Capitolul III, secţiunea a II-a: Asistenţa socială în Biserica Ortodoxă Română: Art. 137 - (5) Furnizorii de servicii sociale din cadrul Bisericii Ortodoxe Române, prevăzuţi la alin.218, îşi desfăşoară activitatea socială, în nume propriu sau prin parteneriate cu instituţiile specializate ale statului, ale administraţiei locale sau ale organizaţiilor neguvernamentale. b. Legea nr. 47 din 8 martie 2006 privind sistemul naţional de asistenţă socială: Art. 12. - (1) Furnizorii de servicii sociale pot organiza şi acorda servicii sociale, cu sau fără găzduire, după cum urmează: a) în comunitate; b) la domiciliul beneficiarului; c) în centre de zi şi centre rezidenţiale, publice sau private. Art. 13. - (1) Serviciile sociale sunt acordate de furnizori de servicii sociale care sunt persoane fizice sau juridice, de drept public sau privat. (2) Furnizorii de servicii sociale şi serviciile sociale acordate se acreditează în condiţiile prevăzute de lege. (3) Furnizorii de servicii sociale acreditaţi, precum şi serviciile sociale acordate de aceştia se înregistrează în registrul electronic unic, organizat la nivel naţional pe baza ordinului ministrului muncii, solidarităţii sociale şi familiei. 18 (2) Biserica Ortodoxă Româna, prin unităţile sale componente locale şi centrale (parohia, mânastirea, protopopiatul, vicariatul, eparhia, mitropolia şi patriarhia), precum şi prin organizaţiile neguvernamentale care funcţionează cu aprobarea autorităţilor bisericeşti competente, asigură servicii sociale, acreditate conform legislaţiei în vigoare. 49 Tema a 9-a: Serviciile sociale: servicii sociale cu caracter primar şi servicii specializate. Răspuns: Ordonanţa nr. 68 din 28 august 2003 privind serviciile sociale: Art. 7 - (1) Serviciile cu caracter primar au drept scop prevenirea sau limitarea unor situaţii de dificultate ori vulnerabilitate, care pot duce la marginalizare sau excluziune socială. (2) Serviciile definite la alin. (1) pot fi următoarele: a) identificarea nevoilor individuale şi de grup, precum şi a principalelor categorii de beneficiari de servicii sociale; b) informarea asupra situaţiilor de risc, precum şi asupra drepturilor sociale ale persoanei; c) măsuri educative şi de supraveghere destinate prevenirii comportamentelor deviante; d) consiliere pentru persoane vârstnice, persoane cu handicap, persoane cu patologie cronică, persoane dependente de consumul de alcool, droguri sau alte substanţe toxice, persoane infectate sau bolnave HIV/SIDA, pentru familiile acestora, precum şi pentru alte persoane din grupul social cu care s-au aflat în contact permanent sau incidental; e) consiliere pentru persoanele şi familiile care adoptă copii sau care au minori în plasament ori încredinţare; f) consiliere pentru tinerii care părăsesc instituţiile pentru protecţia copilului; g) consiliere şi susţinere pentru persoanele neglijate, abuzate, victime ale violenţei în familie ori ale traficului de persoane; h) sprijin material şi financiar acordat persoanelor şi familiilor cu venituri insuficiente pentru acoperirea nevoilor minime, prevăzute de ansamblul dispoziţiilor legale în vigoare; i) măsuri de urgenţă pentru următoarele persoane: fără adăpost, victime ale traficului de persoane, ale violenţei în familie, precum şi pentru orice persoană aflată în dificultate; j) orice alte măsuri de protecţie socială. Art. 8 - (1) Serviciile specializate au drept scop menţinerea, refacerea sau dezvoltarea capacităţilor individuale pentru depăşirea unei situaţii de nevoie socială. (2) Serviciile definite la alin. (1), precum şi instituţiile care le acordă au drept obiectiv: a) găzduirea, îngrijirea, recuperarea, reabilitarea şi reinserţia socială a persoanelor vârstnice, persoanelor cu handicap, bolnavilor cronici, persoanelor dependente de alcool sau de droguri, persoanelor victime ale violenţei în familie sau ale traficului de persoane; b) suport şi asistenţă pentru copiii şi familiile în dificultate; c) găzduirea şi educaţia specială pentru copiii sau tinerii cu handicap sau care prezintă dificultăţi de adaptare; d) găzduirea tinerilor care părăsesc sistemul de protecţie a copilului pe o perioadă determinată, în conformitate cu legislaţia în vigoare; e) inserţia socială şi profesională a tinerilor care părăsesc sistemul de protecţie a copilului; f) găzduirea pe perioadă determinată a persoanelor fără adăpost; g) asistenţă şi suport pentru asigurarea unei vieţi autonome şi active persoanelor de vârsta a treia, precum şi servicii de îngrijire acordate vârstnicilor aflaţi într-o situaţie de dependenţă; h) acordarea de măsuri de suport pentru integrarea în muncă, altele decât cele prevăzute de Codul muncii, inclusiv atelierele protejate; i) acordarea de măsuri de readaptare, de orientare şi de reeducare profesională stabilite prin legislaţia în vigoare; 50 j) primirea şi îngrijirea în situaţii de urgenţă, cu sau fără găzduire, acordarea de sprijin sau acompaniament social, adaptarea la o viaţă activă sau inserţia socială şi profesională a persoanelor sau familiilor în dificultate ori în situaţii de risc; k) acţiuni de identificare, ajutor, susţinere, formare sau informare, consiliere, expertiză ori coordonare în vederea prevenirii oricărei forme de dependenţă; l) activităţi, măsuri şi servicii sociale tip pilot; m) orice alte măsuri de intervenţie socială. Tema a 10-a: Serviciile sociale: procedură de acordare. Răspuns: Ordonanţa nr. 68 din 28 august 2003 privind serviciile sociale: Art. 29. - Procesul de acordare a serviciilor sociale are următoarele etape principale: a) evaluarea iniţială; b) elaborarea planului de intervenţie; c) evaluarea complexă; d) elaborarea planului individualizat de asistenţă şi îngrijire; e) implementarea măsurilor prevăzute în planul de intervenţie şi în planul individualizat; f) monitorizarea; g) reevaluarea. Tema a 11-a: Serviciile sociale: surse de finanţare. Răspuns: Ordonanţa nr. 68 din 28 august 2003 privind serviciile sociale: Art. 51 - (1) Serviciile sociale se finanţează, în principal, din fonduri alocate de la bugetul de stat şi bugetele locale. (2) La finanţarea serviciilor sociale sunt utilizate şi sume din donaţii, sponsorizări sau alte contribuţii din partea unor persoane fizice ori juridice din ţară şi străinătate, precum şi din contribuţia persoanelor beneficiare de servicii sociale. Art. 52 - De la bugetul de stat se alocă fonduri pentru: a) finanţarea, cofinanţarea sau, după caz, subvenţionarea programelor de servicii sociale; b) finanţarea programelor naţionale de dezvoltare a serviciilor sociale; c) finanţarea sau cofinanţarea înfiinţării, organizării şi funcţionării unor instituţii specializate de asistenţă socială; d) finanţarea sau cofinanţarea altor măsuri şi obiective concretizate în programe elaborate de Ministerul Muncii, Solidarităţii Sociale şi Familiei şi finanţate de la bugetul de stat. Art. 53 - (1) De la bugetele locale se alocă fonduri pentru: a) finanţarea serviciilor sociale organizate de autorităţile administraţiei publice locale; b) cofinanţarea serviciilor sociale realizate de autorităţile administraţiei publice locale în parteneriat cu alţi furnizori sau contractate în condiţiile art. 12 alin. (2); c) subvenţionarea serviciilor sociale realizate de furnizori acreditaţi; 51 d) finanţarea sau cofinanţarea altor măsuri de asistenţă socială prevăzute de legislaţia în vigoare. (2) Autorităţile administraţiei publice locale au obligaţia să prevadă în bugetele proprii fonduri necesare pentru asistenţă socială. Art. 54 - De la bugetul Fondului naţional unic de asigurări sociale de sănătate se finanţează serviciile medicale furnizate pe bază de contract încheiat de furnizorul de servicii cu casa de asigurări de sănătate în a cărei rază funcţionează. Tema a 12-a: Instituţii şi programe de asistenţă socială: instituţiile de acest gen din cadrul Arhiepiscopiei Bucureştilor, care funcţionează cu binecuvântarea Chiriarhului19. Răspuns: A. Programe social-caritative şi culturale ale Sectorului (cantine sociale, cabinete medicale, librării, cămine pentru persoane vârstnice, biblioteci, ateliere de icoane pe sticlă, centre de zi, centre de îngrijiri paliative, cercuri de pictură, programe de integrare şi reintegrare socială, de consiliere, de ajutor alimentar şi farmaceutic). B. Programele parohiale I. Cantine sociale – Legea nr. 208/1997 privind cantinele de ajutor social: Art. 1 - (1) Cantinele de ajutor social sunt unităţi publice de asistenţă socială, cu personalitate juridică, care funcţionează în subordinea consiliilor locale şi îşi desfăşoară activitatea potrivit prevederilor prezentei legi. (2) Cantinele de ajutor social prestează servicii sociale gratuite sau contra cost persoanelor aflate în situaţii economico-sociale sau medicale deosebite. II. Programe de ajutor alimentar (acest program presupune distribuire de alimente şi hrană caldă). III. Centre de zi – Legea nr. 47/8 martie 2006 privind sistemul naţional de asistenţă socială: Art.12 - (2) Centrele de zi şi rezidenţiale reprezintă aşezăminte în care serviciile sociale sunt acordate de către personal calificat şi care dispun de infrastructura adecvată furnizării acestora; în centrele rezidenţiale persoana este găzduită mai mult de 24 de ore. IV. Cabinete medicale (se vine în întâmpinarea nevoilor persoanelor care nu pot beneficia de asistenţă medicală datorită faptului că nu cotizează la sistemul de asigurări sociale de sănătate, precum şi a celor care au venituri insuficiente). V. Locuinţe protejate (găzduirea gratuită a persoanelor defavorizate pe durată determinată sau nedeterminată). VI. Centre educaţionale (copiii defavorizaţi beneficiază de consiliere, activităţi educative, recreative, spirituale, caritabile, meditaţii gratuite). 19 Temă adaptabilă la realitatea fiecărei eparhii, de către comisiile de examen. 52 VII. Centre de îngrijire şi asistenţă pentru vârstnici (cămine de bătrâni care oferă adăpost şi îngrijire). VIII. Burse şi ajutoare financiare oferite de parohii: - Burse oferite de parohii unor elevi şi studenţi; - Ajutoare financiare oferite de parohii. IX. Alte programe (activităţi corale, pelerinaje, consiliere juridică, psihologică, cadastrală, medicală). Tema a 13-a: Instituţii de asistenţă socială: procedura de înfiinţare a unei instituţii cu caracter social-filantropic. Răspuns: Pentru înfiinţarea unei instituţii cu caracter social sunt necesare următoarele demersuri:  obţinerea binecuvântării Preafericitului Părinte Patriarh (cererea trebuie să aibă anexat proiectul scriptic – prezentarea scopului, obiectivelor, beneficiarilor etc.);  alcătuirea proiectului viitoarei clădiri;  încheierea unui parteneriat (acesta se poate încheia cu oricare dintre următoarele: Primăria de sector, asociaţii caritabile, fundaţii, ONG-uri sau cu persoane fizice);  obţinerea de fonduri structurale (pentru aceasta se apelează la firme de consultanţă);  obţinerea acreditării. Tema a 14-a: Asistentul social: statutul său în parohie. Răspuns: A. Regulamentul de organizare şi funcţionare a sistemului de asistenţă socială în Biserica Ortodoxă Română: Art. 18 - Asistenţa socială se poate desfăşura şi la nivel de parohie. Asistentul social de la parohie îşi desfăşoară activitatea în cadrul parohiei şi are următoarele atribuţii: a. este delegatul parohului în conducerea comitetului parohial pentru activităţile de asistenţă socială în conformitate cu art. 68, lit. c, d, g şi art. 69 Statutul Bisericii Ortodoxe Române20; b. identifică, evaluează, centralizează şi sistematizează problemele sociale din cadrul parohiei, formulând propuneri pentru soluţionarea lor; c. furnizează servicii sociale prin dezvoltarea de programe / proiecte de asistenţă socială la nivel de protopopiat; d. stabileşte criteriile de selecţionare a persoanelor ce vor beneficia de asistenţă socială în funcţie de situaţia existentă în parohie, de priorităţi şi posibilităţi de sprijinire a acestora; le supune spre aprobare comitetului parohial; 20 Articolul 18 face referire la vechiul Statut pentru organizarea şi funcţionarea Bisericii Ortodoxe Române. A se vedea nota 15, mai sus. 53 e. efectuează anchete sociale şi întocmeşte dosarul social pentru fiecare beneficiar, ce va conţine toate datele necesare stabilirii planului individualizat de asistenţă; f. gestionează fişele privind situaţia familiilor şi persoanelor din parohie care beneficiază de asistenţă socială; g. dezvoltă planuri de acţiuni, programe, măsuri, activităţi profesionalizate şi servicii specializate pentru persoanele aflate în dificultate, în conformitate ca legislaţia existentă în domeniu; h. efectuează vizite la domiciliul asistaţilor pe care îi are în evidenţă după un program bine stabilit; i. organizează colectarea şi distribuirea de fonduri de la diferiţi donatori (persoane fizice şi juridice) către persoanele care beneficiază de programele de asistenţă socială; j. mediază relaţiile între familiile donatoare şi familiile asistate; k. pregăteşte şi organizează grupurile de voluntari pe echipe de lucru şi îi coordonează în activitatea de asistenţă socială; 1. organizează întâlniri periodice între membrii comitetelor parohiale şi voluntarii din diferite parohii, implicaţi în activităţi de asistenţă socială; m. organizează diferite activităţi cu asistaţii din cadrul parohiei (activităţi de interes comunitar, întâlniri cu tematică social educativă, activităţi cu caracter cultural, recreativ etc.); n. colaborează cu instituţii de stat şi organizaţii nonguvernamentale care desfăşoară activităţi în domeniul asistenţei sociale; o. colaborează cu preoţii şi asistenţii sociali din celelalte parohii; p. prezintă trimestrial consiliului parohial raportul de activitate, care după avizare este înaintat Biroului de Asistenţă Socială din protopopiat; q. participă la întâlnirile cu asistenţii sociali din cadrul protopopiatului. B. Statutul pentru organizarea şi funcţionarea Bisericii Ortodoxe Române: Art. 67 - (1) Comitetul parohial are 5 servicii, fiecare fiind condus de un coordonator numit de către biroul de conducere. (2) Serviciile Comitetului parohial au următoarele atribuţii: a. Serviciul social: … (a se vedea la tema nr. 7 din Capitolul Administrativ- bisericesc. Tema a 15-a: Preotul: rolul său în sectorul social-filantropic al Bisericii. Răspuns: Preotul are un rol important în partea social-filantropică a Bisericii, întrucât, cunoscându- şi enoriaşii mai bine decât asistentul social, îl poate informa pe acesta asupra cazurilor sociale existente în parohia sa. Pe lângă îndrumarea spirituală pe care trebuie să o acorde, preotul poate îndruma fiii duhovniceşti sau persoanele pe care le ştie ca având nevoie de servicii sociale către asistentul social din parohia sa, acesta urmând să îndeplinească demersurile necesare acordării ajutorului social. 54 b. ASISTENŢA SOCIAL-MEDICALĂ Tema 1: Educaţia medicală: rolul preotului în colectivitate. Răspuns: 1 – Promovează un mod de viaţă sănătos, cumpătat, lipsit de vicii; 2 – Încurajează participarea enoriaşilor la controlul medical periodic şi ori de câte ori este nevoie; 3 – Participă la acţiunile de educaţie sanitară şi prevenire a bolilor (militează pentru menţinerea igienei corporale, a locuinţelor, a fântânilor, a unităţilor de alimentaţie publică); 4 – Susţine campaniile de vaccinare pentru prevenirea infecţiilor; 5 – Are rolul de consilier de nădejde în caz de calamităţi, epidemii, în caz de carantină; 6 – Acordă primul ajutor în caz de necesitate şi face educaţie tuturor enoriaşilor, pentru a se putea descurca în situaţii limită; 7 – Ţine legătura cu medicul din instituţiile medicale, informându-se despre starea de sănătate şi măsurile ce trebuie luate pentru îmbunătăţirea sănătăţii; 8 – Deoarece boala înseamnă suferinţă, preotul trebuie să dea dovadă de dăruire şi compasiune pentru cel aflat în suferinţă şi pentru familia acestuia. Tema a 2-a: Igiena: importanţa ei. Răspuns: Igiena este ansamblul de reguli şi de măsuri practicate pe care cineva le respectă pentru a- şi păstra sănătatea. Importanţa igienei constă în prevenirea îmbolnăvirilor şi depistarea lor în stadii incipiente şi reducerea morbidităţii, mortalităţii, mărirea longevităţii şi a duratei vieţii biologice active; menţinerea şi fortificarea sănătăţii; sporirea capacităţii de muncă şi a aportului social în colective. Tema a 3-a: Igiena alimentaţiei: importanţa ei în viaţa creştinului. 55 Răspuns: La baza vieţii stau multiple prefaceri biochimice, ceea ce impune încorporarea din mediul înconjurător a anumitor substanţe. Acestea se găsesc în diverse produse naturale sau industriale care alcătuiesc hrana şi care poartă denumirea genetică de alimente. În Sfânta Scriptură găsim numeroase sfaturi de cumpătare şi de alimentaţie raţională, acestea fiind confirmate de studiile medicale moderne: - omul trebuie să mănânce o cantitate moderată de alimente; - necesarul de alimente diferă în funcţie de: simţul foamei, caracterul muncii depuse, clima etc. Regulile care se desprind din acestea sunt: - să mănânci cumpătat, fără îmbuibare; - să nu mănânci excesiv un anumit aliment; - să mănânci încet, liniştit, fără să fii supărat. Pentru creştini, există anumite perioade (posturile) în care aceştia renunţă la alimente precum: carne, lactate, ouă pentru întărirea vieţii duhovniceşti. Din punct de vedere medical, această perioadă poate fi privită ca o detoxifiere a organismului mai ales prin consumul mare de fructe şi legume. Pentru persoanele cu probleme de sănătate este recomandată alimentaţia indicată de medic. Tema a 4-a: Sănătatea şi boala. Răspuns: La Iov 36, 21 se asociază cuvântul sănătate cu expresia “bună tărie”, fiind mai bună decât tot aurul şi “decât toată avuţia nenumărată”. Deoarece fiinţa umană este alcătuită din trup şi suflet, boala apare ca o consecinţă a degradării uneia dintre acestea sau a celor două împreună. Sănătatea fizică corespunde cu starea normală a naturii omeneşti, cea a condiţiei paradisiace. Boala zdruncină fiinţa şi pune adesea în cauză falsele echilibre anterioare şi-l face pe om să se întrebe asupra fundamentelor existenţei sale. Păcatul întotdeauna are repercusiuni asupra sufletului, iar uneori poate îmbolnăviri şi trupul, din îngăduinţa lui Dumnezeu, cu scopul îndreptării omului. În acest sens, Sfintele Taine: a Spovedaniei, a Împărtăşaniei, a Maslului sunt foarte folositoare omului. Mântuitorul Însuşi a subliniat aceste lucruri când a spus paraliticului de la scăldătoarea Vitezda: „Iată te-ai făcut sănătos, de acum să nu mai greşeşti, ca să nu-ti fie ţie mai rău (Ioan 5, 14), precum şi în exemplul cu vindecarea slăbănogului când i-a spus: „Iertate iţi sunt păcatele tale” (Matei 9, 2), dând întâi vindecarea sufletească şi apoi pe cea trupească. Hristos, Care a venit printre oameni pentru a vindeca bolile sufleteşti, n-a ezitat niciodată să-i uşureze de neputinţele lor trupeşti pe cei ce-L rugau: Nu cei sănătoşi au nevoie de doctori ci cei bolnavi (Mt. 9,12; Lc. 7,31) În numele Domnului ne încredinţăm noi medicilor, crezând că El ne dă vindecare prin ei (Sf. Varsanufie). Tema a 5-a: Bolile psihice Răspuns: Bolile psihice reprezintă un subiect controversat întrucât fie se accentuează o latură preponderent duhovnicească, fie preponderent medicală. “Boala psihică” sau mintală este un 56 termen utilizat pentru a desemna un grup de tulburări ce cauzează o severă perturbare în gândire, afectivitate şi în relaţiile sociale. Boala mintală poate afecta pe oricine, indiferent de vârstă (copii, adolescenţi, bătrâni) şi poate apărea în orice familie şi la oricare membru al ei. Psihopatiile şi psihogeniile sunt boli în general conştientizate de subiect, iar discernământul nu este afectat, însă endogeniile nu sunt conştientizate şi în general sunt extrem de greu vindecabile. Rolul preotului este acela de a îndruma persoanele bolnave către participarea la slujbele rânduite pentru vindecarea bolilor, dar şi de a îndruma aceste persoane către cadrul medical de specialitate şi de a nu întrerupe tratamentul medicamentos în favoarea ajutorului rugăciunii preotului, însă nici invers. Tema a 6-a: Avortul Răspuns: Un avort reprezintă terminarea sarcinii prin orice mijloace, înainte ca fătul sa fie suficient de dezvoltat pentru a supravieţui. Biserica, cu întreaga ei învăţătură dogmatică, morală şi canonică întemeiată pe Sfânta Scriptură şi Sfânta Tradiţie, a fost în toate timpurile şi locurile împotriva avortului ca teorie şi practică, calificându-l drept crimă împotriva vieţii umane, în rândul păcatelor strigătoare la cer. În rânduiala Sfintei Taine a Cununiei se cuprind rugăciuni pentru rodnicia căsătoriei, iar în epitimiile de la spovedanie sunt condamnate toate abaterile de la porunca dată primilor oameni „Creşteţi şi vă înmulţiţi şi stăpâniţi pământul” (Facere 1, 28). Din punct de vedere medical, avortul este un subiect controversat. Dincolo de discuţiile care aparţin domeniului bioeticii, se impun a fi specificate şi consecinţele medicale asupra sănătăţii mamei. Complicaţiile imediate pot fi: hemoragia uterină, perforaţia uterină, leziunea cervicală, complicaţiile cauzate de anestezie. Complicaţiile precoce le reprezintă infecţia, iar complicaţii tardive constau în anomalii menstruale, infertilitate, avortul spontan, imunizare Rh, efecte psihice, mortalitate. Astfel, preotul, pe lângă discuţia despre crimă pe care o are cu o mama care intenţionează să avorteze, are datoria de a-i prezenta acesteia şi răul pe care şi-l face ei însăşi, atât la nivel duhovnicesc, cât şi trupesc. Tema a 8-a: Bătrâneţea: cum o percepem. Răspuns: Bătrâneţea este vârsta declinului fizic, morfologic, fiziologic, metabolic şi psihologic al organismului. Este vârsta deteriorării structurale şi funcţionale, a degradării trupeşti şi a psihicului. Bătrânul, chiar sănătos, este o fiinţă aparte, deosebită, marcată de fragilitate, de o slabă capacitate de adaptare, de o mare vulnerabilitate. Cel care a trăit ponderat prezintă seninătate în suflet, echilibru, bucurie de viaţă, toate concretizate în folosirea acesteia cu folos. Câteva sfaturi de urmat pentru o bătrâneţe liniştită: a. Cumpătarea ca mod de viaţă, începută cât mai de timpuriu: - cumpătarea în alimentaţie, la locul de muncă (evitarea efortului excesiv, surmenajului intelectual); - destinderea în natură, învăţând să respire corect aerul curat. b. Tratament psihologic, acordat de medic, familie, aparţinători: 57 - trebuie să i se arate stimă, respect; - trebuie tratat cu dragoste, bunătate, interes, răbdare, îngăduinţă; - trebuie încadrat în familie şi societate, având rolul de membru onorant. Tema a 9-a: Situaţii medicale de urgenţă: conduita preotului. Răspuns: Preotul trebuie să posede minime cunoştinţe medicale pentru a putea fi de folos atunci când întâlneşte o situaţie critică de tip “momentul adevărului”: pacienţi electrocutaţi, arşi, înecaţi, agresaţi, accidentaţi, căzuţi (de la înălţime, pe stradă) etc. Reguli de urmat: 1. se apelează la serviciul de urgenţă – 112 şi se furnizează următoarele date referitoare la pacient: - numele şi adresa; - nr. de telefon de la care s-a sunat; - date despre starea victimei (e conştientă?, respiră?, sângerează?); - numărul victimelor; - ce fel de ajutor a fost acordat; - alte informaţii oferite cerute de operatorul de dispecer. 2. se asigură siguranţa victimei (scoaterea din mediul ce a provocat accidentul: incendii, apă, izolarea firelor de curent electric etc.) 3. se evaluează starea de conştienţă prin întrebări de genul: “Ce s-a întâmplat?”, “Mă auziţi?”, “Deschideţi ochii?” a) dacă victima este conştientă: - se lasă în poziţia în care se află, se cheamă ajutor calificat; - se urmăreşte starea ei; - dacă se află într-o zonă periculoasă, se scoate din aceasta; b) dacă victima este inconştientă: - se cheamă ajutor calificat; - se aşează victima pe spate, pe o suprafaţă plană şi dură şi se efectuează ventilaţia şi compresiunea toracică externă; - se va elibera calea aeriană (hiperextensia capului, ridicarea bărbiei, deschiderea gurii); - se va evalua respiraţia, privind spre torace şi ascultând fluxul de aer, timp de 10 secunde; - se va evalua circulaţia, palpând pulsul carotidian, timp de 10 secunde. Tema a 10-a: Situaţii medicale de urgenţă: măsuri de prim ajutor. Răspuns: I. Dacă victima nu respiră, dar are puls: - se face respiraţie “gură la gură”; - se execută hiperextensia capului, combinată cu ridicarea bărbiei, se pensează nările, pentru a nu ieşi aerul suflat pe nas; - se insuflă progresiv pe o durată de 2 secunde, o cantitate de aer suficientă pentru umflarea toracelui (700-1000ml aer); - după terminarea insuflaţiei, se aşteaptă expirul pasiv al toracelui victimei, după care ciclul se reia. Nu se vor introduce volume mari de aer, la o presiune mare, datorită riscului distensiunii gastrice şi regurgitării conţinutului stomacului. 58 II. Dacă victima nu respiră şi nu are puls central: Salvatorul va elibera calea aeriană şi va efectua două insuflaţii urmate de 15 compresiuni toracice externe. Se continuă până când: - soseşte echipajul medical calificat; - victima este resuscitată; - salvatorul este epuizat. Tehnica compresiunilor toracice externe: - locul masajului cardiac – cu două degete pe treimea mijlocie a sternului, iar cea de a doua mână de aşează peste prima, astfel încât cele două palme sunt aşezate una peste alta; - compresiunile toracice se execută cu o frecvenţă de 100/min., realizând o apăsarea a toracelui de 4-5 cm (pentru a fi eficiente); - nu se îndoaie coatele (pentru a avea forţă); - nu se face masaj pe coaste; - nu se ridică palmele de pe torace în timpul masajului. După patru cicluri de compresiuni şi ventilaţie, în raport de 15/2 se va reevalua starea pacientului, se verifică pulsul la carotidă, maxim 10 secunde: - dacă pulsul este absent, se continuă resuscitarea; - dacă pulsul este prezent se evaluează respiraţia; - dacă respiră, se aşează într-o poziţie de siguranţă şi se urmăreşte evoluţia pacientului; - dacă nu respiră se efectuează ventilaţia cu un nr. de 10-17/min. (o respiraţie la 4-5 secunde). 59 ECONOMIC-FINANCIAR Unităţile de cult, parohiile şi mănăstirile, au obligaţia să organizeze şi să conducă contabilitate financiară în cele mai multe cazuri, şi doar în mod particular în cazul extinderii activităţii, se impune contabilitate de gestiune. Acest ghid este structurat, având la baza întocmirii lui prevederile Ordinului O.M.F. nr. 1969/200721 şi Temeiului Patriarhiei Române, Cancelaria Sfântului Sinod nr. 4577/2002 privind obligativitatea evidenţei contabile în partidă simplă la parohiile, mănăstirile şi schiturile din cuprinsul Patriarhiei Române. Sistemul de contabilitate în partidă simplă reprezintă ansamblul registrelor şi documentelor contabile, legal reglementate, care servesc la înregistrarea în contabilitate, în mod obligatoriu cronologic şi sistematic, a operaţiunilor economice consemnate în documentele justificative. Contabilitatea se ţine în limba română şi în moneda naţională. Contabilitatea operaţiunilor efectuate în valută se ţine atât în monedă naţională, cât şi în valută. Pentru a veni în ajutorul candidaţilor vom prezenta aspectele cele mai importante privind organizarea şi conducerea evidenţei contabile în partidă simplă la parohii şi mănăstiri astfel: Tema 1: Contabilitate: care sunt registrele contabile obligatorii pentru parohii şi mănăstiri. Răspuns: A. Registrul jurnal: în care se înregistrează toate operaţiunile desfăşurate, pe baza documentelor justificative; în cazul în care se folosesc jurnale auxiliare, totalul lunar al fiecărui jurnal se trece în registru-jurnal. 21 Ordinul ministrului finanţelor publice nr. 1969/2007: anexa 1: reglementări contabile pentru persoane juridice fără scop patrimonial; anexa 2: reglementări contabile privind organizarea şi conducerea contabilităţii în partidă simplă de către persoanele juridice fără scop patrimonial. Ordinul abrogă O.M.F. nr.2329/2001 pentru aprobarea Normelor metodologice privind organizarea şi conducerea contabilităţii în partidă simplă de către persoanele juridice fără scop patrimonial şi prevederile O.M.F. nr.1829/2003 privind aprobarea Reglementărilor contabile pentru persoanele juridice fără scop patrimonial. 60 De asemenea, pe lângă Registrul jurnal venituri-cheltuieli, pentru înregistrarea operaţiunilor de încasări şi plăţi pe articole bugetare se mai folosesc registrele Partizi-venituri şi Partizi-cheltuieli. Pentru încasări se foloseşte Chitanţierul, pentru ordonanţarea plăţilor se foloseşte Ordinul de plată, iar pentru înregistrarea operaţiunilor de aprovizionare şi desfacere de lumânări se foloseşte Registrul pentru evidenţa lumânărilor speciale. B. Registrul inventar: înregistrarea tuturor elementelor din patrimoniul parohiei şi/sau mânăstirii inventariate potrivit normelor legale (cel puţin o dată pe an), document contabil obligatoriu de înregistrare a rezultatelor inventarierii. Tema a 2-a: Contabilitate: ce este Registrul de casă. Răspuns: Registrul de casă este un document de înregistrare zilnică, operativă, a tuturor încasărilor şi plăţilor în numerar, pe baza actelor justificative, legal întocmite, în ordinea cronologică a efectuării operaţiunilor fără a lăsa spaţii libere. Tema a 3-a: Donaţiile: parohia/mănăstirea poate primi donaţii în valută. Răspuns: Unităţile de cult pot primi donaţii în valută, caz în care se eliberează donatorului/sponsorului chitanţă în valuta primită, şi pentru disponibilul existent în valută se întocmeşte Registru de casă în valută pentru fiecare tip de valută încasată (atunci când sunt mai multe: cum ar fi EUR, dolari SUA, Lire Sterline), cu specificaţia că doar în Registrul jurnal şi fişele de venituri înregistrându-se conversia în lei la cursul din ziua înregistrării (primirii). Tema a 4-a: Contul/conturile bancar(-e) al/ale parohiei Răspuns: Se poate deschide un cont curent sau cont de depozit, pentru disponibilităţile băneşti, atât în lei, cât şi în valută, la orice bancă. Pentru a evidenţia operaţiunile bancare se completează „Fişa pentru operaţiuni diverse” şi/sau un Registru al operaţiunilor bancare în care se înregistrează, în ordinea cronologică a desfăşurării mişcărilor băneşti din contul bancar, toate încasările şi plăţile parohiei/mănăstirii. Tema a 5-a: Inventarierea: ce documente se utilizează, etapele inventarierii. Răspuns: Inventarierea patrimoniului se efectuează cel puţin o dată pe an, respectând Ordinul M.F.P. nr.1753/2004 pentru aprobarea Normelor privind organizarea şi efectuarea inventarierii elementelor de activ şi pasiv; şi/sau se mai efectuează, de exemplu, la cererea organelor de control, cu prilejul efectuării controlului, atunci când sunt indicii că există lipsuri sau plusuri în gestiune care nu pot fi stabilite cert decât prin inventariere; ori de câte ori intervine o predare- primire de gestiune (predarea/preluarea unei parohii/mănăstiri); ca urmare a calamităţilor naturale sau a unor cazuri de forţă majoră sau în alte cazuri prevăzute de lege. 61 Declaraţia de inventar se întocmeşte de către gestionar, după sigilarea locurilor de păstrare a valorilor materiale şi băneşti de care răspunde înainte de începerea operaţiei de inventariere; membrii comisiei semnează pentru confirmare că declaraţia a fost dată în faţa acesteia. Stabilirea stocurilor faptice se face prin numărare, cântărire, măsurare sau cubare, după caz. Listele de inventar cuprind toate bunurile inventariate faptic din patrimoniu. Disponibilităţile în lei şi în valută din casierie se inventariază prin numărarea acestuia (existenţa numerarului fizic din casierie); soldul înregistrat în registru de casă trebuie să corespundă cu disponibilul existent. Disponibilităţile aflate în conturi la bănci se inventariază prin confruntarea soldurilor din extrasele de cont emise de unităţile bancare cu cele aflate şi înregistrate în contabilitate. Inventarierea bunurilor din patrimoniul cultural naţional mobil, a fondurilor de carte, a valorilor de muzeu şi a recuzitei se face în condiţiile şi la termenele stabilite prin norme elaborate de Ministerul Culturii şi Cultelor (în vigoare este Ordinul nr. 2035/2000, modificat prin Ordinul Ministrului Culturii şi Cultelor nr. 2258/2006). Rezultatele inventarierii se stabilesc prin compararea datelor constatate faptic şi înscrise în listele de inventariere cu cele din evidenţa tehnico-operativă (fişele de magazie) şi din contabilitate. Înainte de stabilirea rezultatelor inventarierii se procedează la o analiză a tuturor stocurilor înscrise în fişele de magazie şi a soldurilor din contabilitate pentru bunurile inventariate. Erorile descoperite cu această ocazie trebuie corectate operativ, după care se procedează la stabilirea rezultatelor inventarierii, prin confruntarea cantităţilor consemnate în listele de inventariere, cu evidenţa tehnico-operativă pentru fiecare poziţie în parte. Rezultatele inventarierii se înscriu de către comisia de inventariere într-un proces-verbal. Procesul-verbal privind rezultatele inventarierii trebuie să conţină, în principal, următoarele elemente: data întocmirii; numele şi prenumele membrilor comisiei de inventariere; numărul şi data deciziei de numire a comisiei de inventariere; gestiunea inventariată; data începerii şi terminării operaţiunii de inventariere; rezultatele inventarierii; concluziile şi propunerile comisiei cu privire la cauzele plusurilor şi ale lipsurilor constatate şi la persoanele vinovate, precum şi propuneri de măsuri în legătură cu acestea; volumul stocurilor depreciate, fără mişcare, cu mişcare lentă, greu vandabile, fără desfacere asigurată şi propuneri de măsuri în vederea reintegrării lor în circuitul economic; propuneri de scoatere din uz a obiectelor de inventar şi declasare sau casare a unor stocuri; constatări privind păstrarea, depozitarea, conservarea, asigurarea integrităţii bunurilor din gestiune, precum şi alte aspecte legate de activitatea gestiunii inventariate. Propunerile cuprinse în procesul-verbal al comisiei de inventariere se prezintă, în termen de 3 zile de la data încheierii operaţiunilor de inventariere, administratorului unităţii (preotului paroh sau stareţului). Acesta, va face demersurile necesare punerii în practică a propunerilor făcute în Procesul-verbal privind rezultatele inventarierii, în ceea ce priveşte obţinerea tuturor aprobărilor necesare în cazul scoaterii din uz a obiectelor de inventar, a declasării sau casării unor stocuri, etc. (conform Deciziei nr. 32-234/1950 privind aprobarea Regulamentului pentru administrarea averilor bisericeşti din Patriarhia Română), în termen de cel mult 5 zile de la primirea procesului-verbal, cu respectarea dispoziţiilor legale. Rezultatele inventarierii trebuie înregistrate atât în evidenţa tehnico-operativă, cât şi în contabilitate, în termen de cel mult 3 zile de la data obţinerii aprobărilor necesare pentru ducerea la îndeplinire a propunerilor cuprinse în procesul-verbal de inventariere, de către administrator (preotul paroh sau stareţul mănăstirii). 62 Tema a 6-a: Contabilitatea în partidă simplă: ce documente cu regim special se utilizează de către persoanele juridice fără scop lucrativ. Răspuns:  Chitanţă  Monetar  Aviz de însoţire a mărfii  Factură fiscală  Factură  Fişă de magazie a formularelor cu regim special Tema a 7-a: Codul de înregistrare fiscală: dacă este obligatoriu şi pentru parohii şi mănăstiri. Răspuns: Conform art. 72 alin. 1 din Codul de procedură fiscală22 parohiile şi mănăstirile au obligaţia de a se înregistra fiscal. În vederea atribuirii codului de înregistrare fiscală, parohiile şi mănăstirile au obligaţia să depună declaraţie de înregistrare fiscală la organul fiscal teritorial competent. Obligativitatea obţinerii unui cod de înregistrare fiscală a acestor unităţi este stipulată de legislaţie începând cu anul 1993 prin H.G. nr. 224/1993, obligaţie preluată de diferite acte normative până în prezent. Conform art. 73 din Codul de procedură fiscală, unităţile au obligaţia înscrierii codului de identificare fiscală pe documentele prezentate băncilor, organelor fiscale, instituţiilor publice, altor persoane juridice. Tema a 8-a: Activităţi conexe, cum sunt cele de comerţ: dacă pot fi desfăşurate şi de parohii şi mănăstiri. Răspuns: Conform Codului Fiscal23 unităţile de cult religios sunt scutite de la plata impozitului pe profit pentru: a) veniturile obţinute din producerea şi valorificarea obiectelor şi produselor necesare activităţii de cult, potrivit legii, şi pentru veniturile obţinute din chirii, cu condiţia ca sumele respective să fie utilizate, în anul curent sau în anii următori, pentru întreţinerea şi funcţionarea unităţilor de cult, pentru lucrările de construcţie, de reparaţie şi de consolidare a lăcaşurilor de cult şi a clădirilor ecleziastice, pentru învăţământ şi pentru acţiuni specifice cultelor religioase, inclusiv veniturile din despăgubiri sub formă bănească, obţinute ca urmare a măsurilor reparatorii prevăzute de legile privind reconstituirea dreptului de proprietate. 22 Codul de Procedură Fiscală este legiferat de Ordonanţa de Guvern nr. 92/2003, cu completările şi modificările ulterioare. 23 Codul Fiscal este legiferat de Legea nr. 571/2003, cu modificările şi completările ulterioare. 63 b) veniturile obţinute din activităţile economice care sunt utilizate, în anul curent sau în anii următori, pentru susţinerea activităţilor cu scop caritabil, cum ar fi : ajutorarea persoanelor aflate în dificultăţi materiale, a oamenilor fără adăpost, a centrelor de îngrijire a copiilor şi bătrânilor, etc. Justificarea utilizării veniturilor pentru susţinerea activităţilor cu scop caritabil se realizează pe baza documentelor care atestă efectuarea cheltuielilor respective. Veniturile obţinute din activităţi economice de către unităţile de cult şi care sunt utilizate în alte scopuri decât cele pentru care se acordă scutire la plată se supun impozitării cu o cotă de 16 %. În vederea stabilirii bazei impozabile, din veniturile obţinute se scad cheltuielile efectuate în scopul realizării acestor venituri. Tema a 9-a: Averea bisericească: ce cuprinde şi dacă poate fi înstrăinată. Răspuns: Averea bisericească este constituită din bunurile ce aparţin parohiilor, mănăstirilor, Protopopiatelor, Eparhiilor, Patriarhiei şi celorlalte instituţii persoane juridice ale Bisericii Ortodoxe Române. Averea bisericească cuprinde: bunuri sacre, bunurile care prin sfinţire sunt destinate cultului divin (cum sunt: lăcaşurile de cult, odoarele şi veşmintele bisericeşti, cărţile, bunurile preţioase, picturile, sculpturile, lucrările din materiale scumpe), şi bunuri comune, necesare îndeplinirii scopurilor Bisericii (cum sunt: casele parohiale, chiliile mănăstirilor, edificiile şcolilor bisericeşti, edificiile administraţiilor bisericeşti, muzeele religioase, aşezămintele şi instituţiile culturale, filantropice şi economice, terenurile agricole, păşunile, viile, livezile, grădinile, drepturile patrimoniale, creanţele, fondurile, hârtiile de valoare, averea în numerar etc.). Bunurile sacre şi preţioase, oricăror instituţii bisericeşti ar aparţine, sunt inalienabile şi imprescriptibile şi ca atare nu pot fi schimbate, grevate, înstrăinate, urmărite sau sechestrate. Bunurile sacre, de la bisericile desfiinţate, în cazul că nu sunt de o valoare preţioasă, se vor folosi conform dispoziţiilor Chiriarhului. Altfel ele vor fi păstrate în muzeul eparhial. Bunurile preţioase trebuiesc păstrate în încăperi speciale sau săli de muzeu. În cazuri cu totul excepţionale şi numai pentru interese superioare bisericeşti, la propunerea Chiriarhului respectiv, Sinodul Permanent poate aproba ca unele bunuri preţioase să fie dăruite. Schimbarea, grevarea sau înstrăinarea averii bisericeşti imobile, cu caracter comun, sunt îngăduite numai când interesele vitale ale Bisericii le justifică şi dacă astfel de operaţiuni aduc avantaje reale Bisericii. Tema a 10-a: Patrimoniu: ce modalităţi există pentru suplimentarea veniturilor unităţilor de cult. Răspuns: Unităţile de cult pot să-ţi suplimenteze veniturile atât prin sponsorizări de la persoanele juridice şi fizice independente, cât şi prin încasarea unei cote de 2% din impozitul pe venitul global de la persoanele fizice. Astfel unităţile de cult pot încheia cu agenţii economici contracte de sponsorizare conform Legii nr. 32/1994 privind sponsorizarea24, cu modificările şi completările ulterioare. Se pot solicita agenţilor economici cu profit să încheie contracte de sponsorizare şi să vireze în cont 24 Legea 32/1994 a fost completată de Legea 394/2006, modificată de Legea 105/1997, Ordonanţa 36/1998 şi Ordonanţa de urgenţă 127/1999. 64 sau să achite pe bază de chitanţă până la 30% din cifra de afaceri şi aceste sume vor fi folosite conform destinaţiei pentru care a fost dată, adică nu vor fi plătite salarii, fonduri etc., ci se vor folosi pentru întreţinerea bisericii şi investiţiile necesare. O altă modalitate pentru suplimentarea veniturilor parohiei/mănăstirii este prevăzută în Legea nr. 571/2003 privind Codul Fiscal, cu modificările şi completările ulterioare, care prevede: „Contribuabilii pot dispune asupra destinaţiei unei sume reprezentând până la 2% din impozitul datorat pe venitul net anual impozabil, câştigul net anual din transferul titlurilor de valoare, câştigul net anual din operaţiunile de vânzare-cumpărare de valută la termen, pe bază de contract, şi orice alte operaţiuni de acest gen, pentru susţinerea entităţilor non-profit care se înfiinţează şi funcţionează în condiţiile legii, unităţilor de cult, precum şi pentru acordarea de burse private, conform legii”. Tema a 11-a: Sprijin financiar: ce trebuie să conţină un dosar de justificări pentru sprijinul financiar alocat de la bugetul de stat. Răspuns: În primul rând este foarte important să se respecte destinaţia fondurilor alocate, precum şi justificarea utilizării acestora de către parohia/mănăstirea care beneficiază de sprijinul financiar alocat, care se face în baza documentelor specifice, şi sunt supuse controlului organelor abilitate potrivit legii. Dosarul pentru justificarea sumelor primite va conţine adresa de înaintare către organismul care a alocat sprijinul financiar (Primărie, Ministerul Culturii, Cultelor şi Patrimoniului Naţional), centralizatorul privind justificarea sprijinului acordat, toate documentele justificative, prezentate în fotocopii, certificate prin aplicarea ştampilei şi a semnăturii beneficiarului ajutorului financiar. 65 MONUMENTE ISTORICE şi CONSTRUCŢII BISERICEŞTI Tema 1: Monumente: Ce sunt monumentele istorice şi cine stabileşte calitatea de monument istoric. Răspuns: Monumentele istorice sunt bunuri imobile, construcţii şi terenuri, situate pe teritoriul României (sau în afara graniţelor, proprietăţi ale statului român), semnificative pentru istoria, cultura şi civilizaţia naţională şi universală. Ele sunt parte din patrimoniul cultural naţional şi sunt protejate prin lege. Calitatea de monument istoric este stabilită de Comisia Naţională a Monumentelor Istorice (C.N.M.I.). Tema a 2-a: Monumente: Care sunt criteriile pentru ca o construcţie să fie declarată monument istoric. Răspuns: Principalele criterii pentru ca o construcţie să fie declarată monument istoric sunt: - vechimea; - raritatea într-o localitate, zonă sau regiune; - reprezentativitatea pentru un stil, un curent artistic, o perioadă istorică; - valoarea memorială: legată de personalităţi, evenimente sau momente din istorie, valoarea de mărturie. Vechimea trebuie să fie de 50 de ani sau mai mult (deşi pot fi alese şi construcţii mai noi, dacă au o valoare execepţională). Cu cât e mai veche, cu atât este mai valoroasă, pentru că pe măsura trecerii timpului s-au păstrat puţine construcţii similare din aceeaşi perioadă. 66 a. Foarte veche este o construcţie care datează de peste 400 de ani, adică mai veche de anul 1600. La noi acestea sunt foarte puţine din cauza specificului ţării noastre de zonă seismică, materialelor de construcţii tradiţionale puţin rezistente (lemnul) şi deselor războaie şi distrugeri la graniţă de culturi. Construcţiile foarte vechi sunt în totalitate monumente istorice. Mai îndelung păstrate au fost, în general, construcţiile cu un grad de interes social şi religios: biserici, castele şi fortificaţii, reşedinţe boiereşti şi nobiliare, primării şi clădiri negustoreşti, în oraşele din Transilvania. Unele au suferit numeroase trasformări şi refaceri ulterioare, altele au supravieţuit ca ruine. b. Vechi sunt construcţiile care datează de 200-400 de ani, adică din perioada 1600-1800. Cu cât perioda este mai îndepărtată, cu atât sunt păstrate mai puţine. Din această perioadă au supravieţuit şi construcţii din lemn, un număr mai mare de construcţii civile urbane şi rurale, ateliere şi hanuri, drumuri şi amenajări de cursuri de apă, heleştee, terenuri agricole, cimitire şi cruci de piatră. Toate acestea sunt mărturii preţioase asupra felului cum arăta mediul natural şi construit al strămoşilor noştri apropiaţi. Construcţiile vechi sunt în proporţie covârşitoare susceptibile de a fi declarate monumente istorice, excepţiile fiind acele construcţii care au suferit modificări care le-au schimbat complet aspectul iniţial, care sunt într-o stare atât de deteriorată încât este imposibilă salvarea lor, alte considerente ştiinţifice şi social-economice punctuale. În toate cazurile aceste construcţii vechi trebuie să fie documentate, fotografiate şi părţile de construcţie semnificative salvate şi adăpostite într-un muzeu. c. Relativ vechi sunt construcţiile de 100-200 de ani, adică din perioada 1800-1914. În funcţie şi de alte criterii, de reprezentativitate, raritate, stare de conservare, valoare memorială, artistică, repere comunitare şi altele, multe din ele sunt susceptibile de a fi monumente istorice. Ele aduc în peisajul localităţilor noastre farmecul şi patina nobilă a trecutului apropiat, imaginea unui stil de viaţă şi a unor progrese pe calea modernizării şi progresului făcute de străbunicii noştri, necesara soliditate clasică care echilibrează modernul, atmosfera literaturii şi poeziei noastre clasice de secol al XIX-lea, pe care o studiem în şcoală, a marilor curente artistice şi arhitecturale europene, adică acele repere de care avem nevoie azi pentru a trăi cu sentimentul tonic că nu suntem mai prejos decât alţii, că avem şi noi un trecut care ne poate însufleţi, că avem ce arăta oaspeţilor, că ştim să ne respectăm valorile. d. Recente sunt construcţiile din perioada primului război mondial, din perioada interbelică şi primii ani după al doilea război mondial (1914-1950), care au mai puţin de o sută de ani vechime. Ele datează dintr-o epocă de mare avânt constructiv, stimulat de creşterea economică şi demografică, dar şi de industrializare şi de standardizare accentuată, de simplificare în folosul funcţionalului şi utilităţii imediate. Doar o mică parte din construcţiile recente pot fi declarate monumente istorice: cele realizate de mari arhitecţi, cel care au o valoare artistică deosebită sau au valoare de unicat, cel care ilustrează tehnici, materiale sau stiluri complet noi, inclusiv construcţii-martor al unor eşecuri tehnice. Multe din aceste construcţii pot avea însă o puternică semnificaţie pe plan local şi prin urmare ocrotite la acest nivel: şcoala veche dintr-un sat, biserica unei comunităţi, primării, gospodării ţărăneşti tradiţionale, gări şi castele de apă, poduri şi depozite industriale, sedii de primării, case care au aparţinut unor personalităţi sau familii de vază dintr-o localitate, parcuri şi grădini, prăvălii şi pieţe publice, fântâni, troiţe, cimitire, locuri tradiţionale de petreceri câmpenenşti, chioşcuri şi foişoare etc. Ele trebuie inventariate cu grijă şi ocrotite. Tema a 3-a: 67 Monumente: Ce înseamnă zona de protecţie a unui monument istoric şi de ce este necesară. Răspuns: Zona de protecţie din jurul unui monument este o porţiune de teren delimitată şi trecută în regulamentul local de urbanism pe care nu se pot face construcţii, plantaţii şi alte lucrări care ar pune în pericol, ar polua, ar diminua vizibilitatea, ar pune în pericol eventualele vestigii arheologice subterane aflate sub sau în imediata vecinătate a monumentului. Este o zonă-tampon între monument şi mediul înconjurător actual. Zonele de protecţie din jurul monumentelor istorice sunt de: - minim 100 de metri în localităţile urbane; - de 200 de metri în localităţile rurale; - de 500 de metri în exteriorul localităţilor; Aceste distanţe se măsoară de la limita exterioară a terenurilor pe care se află monumente istorice. Terenul pe care se află un monument istoric include, în afară de construcţia propriu-zisă, şi drumuri de acces, scări, parcul sau grădina, turnuri, chioşcuri şi foişoare, gardul sau zidul de incintă, bazine, fântâni, statui, cimitire şi alte construcţii sau amenajări care formează ansamblul monumentului. Tema a 4-a: Monumente istorice şi de arhitectură: care este conţinutul documentaţiei de proiectare privind expertizarea, consolidarea şi restaurarea (repararea) unor astfel de clădiri25. Răspuns: Documentaţia cuprinde: a. Studii şi cercetări premergătoare elaborării expertizei tehnice: - Cercetare de parament (inclusiv analiza chimică şi biologică a materialelor de construcţie); - Studiul istoric şi raport arheologic; - Studiu topografic; - Studiul geotehnic. b. Expertiza tehnică: - Releveul situaţiei existente cu marcarea fisurilor; - Releveul fotografic; - Conceptul de consolidare : variantele de intervenţie ca soluţii de consolidare. c. Studiul de fezabilitate (la solicitarea beneficiarului). d. Proiect tehnic şi detalii de execuţie (pentru consolidare şi reparaţii capitale), întocmit în baza recomandărilor menţionate într-una din variantele prezentate de expertiza tehnică. e. Documentaţii, obţinere avize (conform certificatului de urbanism). f. Documentaţie P.A.C. (la cererea beneficiarului). g. Documentaţie licitaţie (la cererea beneficiarului). În mod obligatoriu şeful de proiect al acestor lucrări va fi arhitectul. Nu pot îndeplini responsabilitatea de proiectare conductorii arhitecţi. Tema a 5-a: Monumente: care sunt cauzele degradării clădirilor (monumentelor). 25 Domeniul protecţiei monumentelor istorice şi de arhitectură este reglementat de Legea 422/18.07.2001. 68 Răspuns: Cauzele deteriorării clădirilor se pot grupa astfel : a. Uzura normală, care se datorează duratei limitate de existenţă a elementelor care compun clădirea. Uzura fiecărui element este în funcţie de natura materialului din care este executat şi de condiţiile de exploatare la care este supus. Uzura generală a clădirii rezultă din media ponderată a uzurii diferitelor elemente componente. b. Cauze accidentale: - cutremure de pământ; - alunecări de teren; - incendii; - explozii de gaze; - furtuni; - viscole puternice; - ploi torenţiale de lungă durată; - tasări. c. Lipsa de întreţinere şi nereparare la timp a defecţiunilor. d. Alte cauze: - diverse tipuri de agresivităţi; - acţiunea distructivă a buretelui de casă; - acţiunea curenţilor de dispersie asupra elementelor de beton armat. Tema a 6-a: Monumente: Ce se înţelege prin intervenţii asupra unui monument istoric. Răspuns: Intervenţiile asupra monumentelor istorice se fac numai pe baza şi cu respectarea avizului emis de Ministerul Culturii, Cultelor şi Patrimoniului Naţional; fac excepţie intervenţiile determinate de forţă majoră, cu condiţia ca modificările să fie reversibile. În sensul prezentei legislaţii, intervenţiile ce se efectuează asupra monumentelor istorice sunt: a. toate lucrările de cercetare, construire, extindere, reparare, consolidare, conservare, restaurare, amenajări peisagistice, precum şi orice alte lucrări care modifică substanţa sau aspectul monumentelor istorice, inclusiv reparaţiile curente, lucrările de întreţinere şi iluminarea interioară şi exterioară de siguranţă şi decorativă; b. executarea de mulaje de pe componente ale monumentelor istorice; c. amplasarea definitivă sau temporară de împrejmuiri, construcţii de protecţie, piese de mobilier fix, de panouri publicitare, firme, sigle sau orice fel de însemne pe şi în monumente istorice; d. schimbări ale destinaţiei monumentelor istorice, inclusiv schimbările temporare; e. strămutarea monumentelor istorice; f. amenajări de căi de acces, pietonale şi carosabile, utilităţi anexe, indicatoare, inclusiv în zonele de protecţie a monumentelor istorice. Tema a 7-a: Monumente: care sunt lucrările de reparaţii necesare întreţinerii şi conservării lor. Răspuns: Prin reparaţii se înţeleg diferite categorii de lucrări care se execută în vederea preîntâmpinării sau remedierii deteriorărilor şi degradărilor la clădiri, pentru menţinerea acestora în funcţiune pe durata de serviciu ; 69 Lucrările de reparaţii sunt: a. Lucrări de întreţinere, care sunt lucrări curente de mică amploare care se execută periodic de către proprietar, fără scoaterea clădirii din funcţiune. Ca exemplu de lucrări de întreţinere sunt : - curăţenia jgheaburilor, burlanelor şi rigolelor, a sobelor şi coşurilor de fum, desfundarea scurgerilor interioare şi a canalizării exterioare, golirea depozitelor din căminele de trecere şi a recipientelor; - repararea feroneriei, uşilor şi ferestrelor; - înlocuirea gemurilor sparte; - vopsitorii; - tâmplărie; - spoieli şi zugrăveli interioare şi exterioare; - revizuirea instalaţiilor cu schimbarea garniturilor; - dezgheţarea conductelor de apă neprotejate; - îndepărtarea zăpezii de pe acoperişuri, copertine, terase şi în jurul clădirii. b. Lucrări de reparaţii curente (R.C.): sunt lucrări care se execută de către proprietar pentru înlăturarea unor deteriorări locale ale elementelor de construcţie, componente artistice şi instalaţii sau înlocuirea parţială a elementelor uzate, în scopul creării posibilităţii de folosinţă în continuare a clădirilor respective. Exemple de R.C.: - înlocuirea parţială sau totală a învelitorii; - înlocuirea jgheaburilor şi burlanelor; - repararea sau consolidarea şarpantei; - reparaţii locale ale zidăriei; - repararea coşurilor, cornişelor; - demontarea şi remontarea sobelor; - înlocuirea părţilor deteriorate ale instalaţiilor (conducte, armături, obiecte tehnico- sanitare, cazane de încălzire; - curăţirea rezervoarelor de alimentare cu apă, a depozitelor de combustibil, înlocuirea conductelor; - revizuirea şi repararea instalaţiilor existente de stingere a incendiilor, control permanent şi măsuri de prevenire a incendiilor; - măsuri de combatere a acţiunii distructive a buretelui de casă (ciuperca Merulius lacrymans). Tema a 8-a: Monumente: care sunt obligaţiile de exploatare a acestora. Răspuns: Aerisirea spaţiilor interioare şi a subsolurilor prin deschiderea uşilor şi ferestrelor cât mai mult timp, cu condiţia ca afară să fie timp uscat. Pentru evitarea condensului, este interzisă aerisirea mai mult de câteva minute, dacă afară este ploaie, ceaţă sau ninsoare. Urmărirea periodică a monumentului, a pieselor componente ale acestuia: ziduri, tâmplărie, şarpante, coşuri de fum, instalaţii etc., precum şi a obiectelor de inventar sau a depozitelor, în privinţa apariţiei semnelor unor atacuri sau degradări. La terminarea serviciului se verifică instalaţiile de încălzire, apă, se închid ferestrele, se stinge lumina electrică, se sting toate sursele ce pot produce incendii, se încuie uşile. 70 În vederea conservării picturii şi a obiectelor de inventar se vor amenaja în biserici sau în afara acestor locuri speciale pentru arsul lumânărilor. Aceste amenajări vor fi avizate de C.N.M.I. La plecare se pun în funcţiune instalaţiile anti-efracţie. Tema a 9-a: Monumente: care sunt interdicţiile în exploatarea acestora. Răspuns: Sunt interzise următoarele lucrări, care, imediat sau în timp, pot favoriza factorii sau cauzele care duc la degradarea monumentului: - execuţia de trotuare pe şape din beton; - execuţia de lucrări de tencuire a soclurilor, a paramentelor şi zidăriei în zonele deteriorate, fără documentaţia avizată de Direcţia Monumentelor Istorice; - spoieli şi vopsitorii cu ulei sau pe bază de substanţe sintetice; - montarea de linoleum peste parchete sau duşumele; - înlocuirea de învelitori; - plantarea de arbori la o distanţă mai mică de 15 m de monument; - executarea de înhumări la o distanţă mai mică de 6 m de zidul bisericii; - nu se depozitează în interior sau în imediata vecinătate a monumentului nici un fel solvenţi, substanţe chimice sau inflamabile – nici măcar temporar; - nu se depozitează în interior sau în imediata vecinătate a monumentului nici un material de construcţie, utilitar sau gospodăresc; - nu se va schimba destinaţia monumentului istoric fără avizul C.N.M.I.; - nu se execută lucrări de săpătură pentru construcţii noi fără asistenţa arheologică se specialitate; - nu se execută lucrări de construcţii pentru clădiri noi în zona funcţională a monumentului sau în zona de protecţie a acestuia fără ca proiectul să fie avizat de C.N.M.I. Tema a 10-a: Construcţii: ce trebuie să conţină documentaţia referitoare la construirea unui lăcaş de cult. Răspuns: Documentaţia cuprinde26: a. Piese scrise: - borderou; - lista cuprinzând semnăturile proiectanţilor, numele şi prenumele, profesia, calitatea şi capitolul din proiect pentru care răspund, după cum urmează: o şef de proiect; o proiectanţi cu drept de semnătură; o verificatori de proiecte autorizaţi M.L.P.T.L.; - tema de proiectare de arhitectură religioasă, semnată de şeful de proiect şi de beneficiarul direct; - memoriul de arhitectură; - devizul analitic cu evaluarea lucrării şi extras de materiale. 26 Conţinutul întreg al dosarului este specificat de prevederile Legii nr. 50/1991 privind autorizarea executării lucrărilor de construcţii, cu ultima actualizare OUG nr. 228/2008. 71 b. Piese desenate: - planul de încadrare în unitatea teritorial-administrativă cu indicarea pe planşă a altor bunuri imobile aparţinând cultelor religioase, respectiv asociaţiilor sau fundaţiilor religioase; - planul de situaţii cu încadrarea în spaţiul parohial (cultic) corelat cu planul de amenajare: amplasarea construcţiilor rezistente, a construcţiilor propuse, distanţele faţă de limitele terenului şi faţă de construcţiile existente; - planul tuturor nivelurilor proiectate; - secţiune transversală şi longitudinală; - cele patru faţade ale lăcaşului de cult; - plan învelitoare; - plan fundaţie. c. Acte şi documente anexate în copie: - certificatul de urbanism; - actul de proprietate asupra terenului, însoţit de planşa cadastrală; - planşa cuprinzând reglementări din planul urbanistic de detaliu (plan urbanistic zonal), dacă este solicitată prin certificatul de urbanism. Tema a 11-a: Construcţii: care este conţinutul dosarului de solicitare a ajutorului financiar de la Secretariatul de Stat pentru Culte pentru lucrările de construcţie ce sunt în derulare la lăcaşurile de cult. Răspuns: Dosarul cuprinde: - Cererea tip completată semnată şi ştampilată de preotul paroh; - Autorizaţia de construire valabilă - în copie - pentru lucrările de construire ; - Avizul Direcţiei Monumentelor Istorice din cadrul Ministerului Culturii şi Cultelor pentru cazul în care obiectivul este monument istoric - în copie ; - Avizul Comisiei de Pictură Bisericească (în cazul lucrărilor de pictură bisericească) ; - Devizul analitic cu restul lucrărilor de executat la data solicitării, semnat de proiectant şi preotul paroh ; - două fotografii cu stadiul lucrărilor la data solicitării (pe verso se menţionează hramul bisericii, adresa, data realizării fotografiei, numele în clar şi semnătura preotului paroh şi ştampila parohiei. Tema a 12-a: Construcţii: Ce înseamnă PUZ, PUG, PUD, CUT, POT. Răspuns:  PUG - Plan Urbanistic General  PUZ - Plan Urbanistic Zonal  PUD - Plan Urbanistic de Detaliu Planurile urbanistice (general, zonal şi de detaliu) conţin prevederi privind: înălţimea maximă permisă a construcţiei, numărul maxim de nivele, poziţionarea construcţiei (distanţa 72 minimă faţă de vecini, de stradă etc.), valori maxime pentru CUT şi POT. Planul zonal trebuie să respecte prevederile din planul general, iar cel de detaliu pe cele din planul zonal.  CUT - Coeficientul de utilizare a terenului; este raportul dintre suprafaţa desfăşurată a construcţiei (suma suprafeţelor tuturor nivelelor) şi suprafaţa totală a terenului. Este limitat superior de prevederile planului urbanistic.  POT - Procentul de ocupare a terenului - este raportul dintre suprafaţa pe care se construieşte şi suprafaţa totală a terenului. Este limitat superior de prevederile planului urbanistic. PATRIMONIU şi PICTURĂ BISERICEASCĂ Tema 1: Pictura bisericească: care sunt normele care trebuie respectate. Răspuns: Hotărârea Sfântului Sinod al Bisericii Ortodoxe Române, nr. 11.236/1986: Cu privire la pictura bisericească, preotul paroh trebuie să aibă în vedere respectarea următoarelor norme: - să nu se aducă modificări picturilor din bisericile monumente istorice sau din bisericile mai noi, cu prilejul restaurării lor; - să fie păstrate intacte tablourile votive ale ctitorilor, tabloul Chiriarhului locului, precum şi cele ale altor ierarhi, atunci când se restaurează pictura, atât în bisericile monumente istorice, cât şi în cele obişnuite; - să se păstreze intact, cu prilejul unei restaurări, programul iconografic pictural referitor la tabloul votiv al ctitorului şi ierarhului; - să nu se înlocuiască tabloul cu chipul ierarhului sub care s-a pictat sau s-a sfinţit biserica, cu cel din timpul căruia se face restaurarea; - să nu se picteze chipul ierarhului în timpul căruia s-a restaurat pictura, alături de cel în timpul căruia s-a zidit şi pictat biserica respectivă; numele ierarhului în timpul căruia s-a făcut restaurarea se poate scrie în pisanie; - să nu se anuleze pisania veche cu prilejul restaurării unor picturi, ci ea să fie repusă în valoare; - se poate face totuşi şi o altă pisanie; - să se menţioneze în descrierea iconografică a devizelor de restaurare a picturii cine este trecut în tabloul votiv; 73 - să se reproducă întreg conţinutul pisaniei; Centrele eparhiale vor avea un dosar cu fotografii ale tablourilor votive şi ale pisaniilor existente în toate bisericile din eparhie; - să se interzică cu desăvârşire pictarea în biserici a chipului preoţilor sau al membrilor Consiliului parohial, în locul ctitorilor, aceştia putând fi menţionaţi în pisanie sau în alt loc în pridvor; - să se interzică cu desăvârşire a se scrie numele donatorilor de icoane sau scene în biserică, numele acestora putând fi trecut în pisanie sau într-un pomelnic permanent al bisericii şi în documentul întocmit cu prilejul sfinţirii bisericii; Centrele eparhiale vor semnala Comisiei de pictură bisericească toate cazurile de încălcare a erminiei bisericeşti, cu prilejul restaurării sau picturii din nou, pentru luarea de măsuri; - să nu se execute lucrări de pictură cu pictori neautorizaţi, cei vinovaţi căzând sub incidenţa prevederilor regulamentare; - devizele de pictură să fie întocmite cu multă exigenţă şi pe bază de date reale, spre a se evita devizele suplimentare, care nu vor fi admise decât în cazuri cu totul excepţionale şi în proporţie de maximum 20% din valoarea devizului; - să se respecte întru totul preţurile stabilite de Comisia de Pictură Bisericească şi aprobate de Permanenţa Consiliului Naţional Bisericesc; - Centrele eparhiale să urmărească dacă devizele şi suplimentările de devize au fost supuse aprobării organelor parohiale şi dacă procesele verbale sunt întocmite cu respectarea prevederilor art. 62 din Statutul B.O.R.27; - pictorii care întocmesc devize cu date eronate vor fi sancţionaţi conform prevederilor din Instrucţiuni; la adjudecarea lucrărilor prin licitaţie sau concursuri, cu sau fără premii, la bisericile monumente istorice şi la bisericile obişnuite, să se respecte întru totul procedura prevăzută de cap. III, IV şi V din Instrucţiuni. - adjudecarea lucrărilor se va face prin licitaţie potrivit prevederilor legale; - Comisia de Pictură Bisericească va aproba unui pictor o singură lucrare sau cel mult a doua lucrare, dacă la o biserică lucrează în sezonul cald şi la alta în sezonul rece, cu acceptarea scrisă a preoţilor parohi de la ambele parohii; - să se întocmească obligatoriu contract între parohia beneficiară şi pictorul executant, în care pe lângă obligaţiile reciproce şi, în special, pe lângă cea de a respecta prevederile din deviz, să fie menţionate şi persoanele de pe şantier, ucenici sau stagiari, care trebuie să fie obligatoriu în evidenţa Comisiei de Pictură Bisericească; un exemplar din acest contract va fi înaintat acestei Comisii; pictorul contractant al lucrării va fi prezent permanent pe şantier şi va executa personal lucrarea, ucenicii şi stagiarii ajutând la lucrările auxiliare (fonduri, chenare, draperii etc.), potrivit priceperii şi puterii lor de muncă; - după pictarea Sfântului Altar, se va face recepţie parţială de către delegatul Centrului eparhial şi un pictor autorizat care dă recomandări cu privire la continuarea lucrării. La solicitarea Centrului eparhial sau a pictorilor executanţi, Comisia de Pictură Bisericească va delega un pictor pentru a analiza situaţia de pe şantierul respectiv, împreună cu delegatul Eparhiei, dând îndrumările cuvenite pentru remedierea deficienţelor constatate, îndrumări care sunt obligatorii, încheindu-se un proces verbal care va fi depus la Comisia de Pictură Bisericească cu raport de cele constatate. Cu acest prilej se va verifica pe şantier modul cum se respectă devizul şi contractul, componenţa echipei de pe şantier (dacă sunt cei prezenţi în contract), calitatea tehnică şi artistică a lucrării şi situaţia legalităţii plăţilor făcute; 27 Textul iniţial făcea referire la prevederile art. 40 din Regulamentul organelor deliberative (care, de fapt, erau în contradicţie cu prevederile art. 64 din vechiul Statut al B.O.R.), însă acelea au fost modificate implicit de dispoziţiile noului Statut al B.O.R. 74 - recepţiile definitive se vor face de către Centrul eparhial împreună cu un delegat al Comisiei de Pictură Bisericească sau cu un pictor autorizat din zonă, acesta din urmă raportând cele constatate la recepţie cu privire la calitatea lucrării; - în cazul în care se vor constata incorectitudini, pictorul delegat va fi sancţionat conform Instrucţiunilor, putându-i-se ridica şi autorizaţia; un exemplar din procesul verbal de recepţie definitivă va fi înmânat Comisiei de Pictură Bisericească; - fondul premial prevăzut în deviz, care nu este un drept legal pentru munca prestată, ci o apreciere materială pentru o lucrare de foarte bună calitate, se va acorda numai de Comisia de recepţie definitivă şi numai la sfârşitul lucrării, cu multă exigenţă şi numai pentru lucrările care îndeplinesc condiţiile de mai sus; - Comisia de Pictură Bisericească va depune mai multă exigenţă în autorizarea pictorilor şi zugravilor bisericeşti, precum şi la promovarea lor în categorii superioare. Tema a 2-a: Pictura bisericească: proiectul pentru lucrări şi conţinutul său. Răspuns: Orice lucrare de pictură bisericească se execută pe bază unui proiect întocmit de un pictor bisericesc de categoria I, autorizat de Comisia de Pictură Bisericească a Patriarhiei Române. Proiectul are următorul conţinut: a) parte scrisă (memoriul, iconografia, caietul de sarcini, devizul economic, care are caracter orientativ, bibliografie); b) parte desenată (plan şi secţiuni longitudinale); c) o documentaţie fotografică. Tema a 3-a: Pictura bisericească: metodologia de aprobare a proiectului pentru lucrări. Răspuns: Proiectul pentru executarea lucrărilor de pictură bisericească, întocmit în cinci exemplare, însoţit de Raportul Protoieriei, memoriul preotului paroh şi procesul verbal al Consiliului parohial, va fi înaintat Centrului eparhial pentru avizare. Instituţia abilitată să aprobe proiecte pentru lucrări de pictură este Comisia de Pictură Bisericească. Centrul eparhial va comunica parohiei, după caz, aprobarea sau respingerea proiectului. Tema a 4-a: Pictura bisericească: adjudecarea lucrărilor de pictură din nou şi restaurare. Răspuns: După primirea proiectului aprobat de Comisia de Pictură Bisericească, se procedează la angajarea lucrărilor, prin licitaţie. Cu 15 zile înainte de data ţinerii licitaţiei, unitatea bisericească beneficiară a lucrărilor de pictură va adresa invitaţii scrise, prin scrisori recomandate, cu confirmare de primire, la cinci pictori cu calificativul corespunzător categoriei parohiei, pentru a participa la adjudecarea lucrărilor, comunicându-se informaţiile de bază privind specificul 75 lucrării, la care se adaugă data, ora şi locul unde are loc licitaţia. Devizul economic rămâne confidenţial. Licitaţia se ţine la sediul unităţilor bisericeşti, sub preşedinţia preotului paroh şi cu participarea membrilor Consiliului parohial. Pictorul care a întocmit proiectul nu poate participa la adjudecarea lucrării respective. Procedura de adjudecare se desfăşoară cu cel puţin trei oferte închise, trimise sau prezentate direct la parohie, care se deschid în şedinţă de comisia constituită pentru licitaţie. Pictorii participanţi la adjudecare menţionează în ofertă că îşi iau obligaţia de a fi permanent pe şantier, că execută personal lucrarea, iar stagiarii I şi II vor fi folosiţi numai la lucrări auxiliare. În cazul în care la data stabilită pentru adjudecarea lucrărilor de pictură din nou sau restaurare, la bisericile care nu sunt monumente istorice, nu s-au primit trei oferte, după 15 zile se organizează o nouă licitaţie, invitându-se alţi 5 pictori, tot de categoria respectivei parohii. Dacă nici la a doua licitaţie nu sunt îndeplinite condiţiile regulamentare, parohia, prin Centrul eparhial, poate solicita scăderea de categorie, numai pentru cea imediat următoare, urmând să organizeze o nouă licitaţie. Scăderea de categorie se face de către Comisia de Pictură Bisericească în funcţie de importanţa edificiului. Pictorii de categorie inferioară celei a bisericii pot contracta lucrarea respectivă în mod excepţional, cu acordul şi solicitarea expresă a Ierarhului locului. Acordul Comisiei de Pictură Bisericească este emis în acest caz pe baza unui proiect, deja avizat de comisie, şi după executarea unei probe de lucru, care este analizată de delegatul Comisiei de Pictură Bisericească şi de reprezentantul Eparhiei, întocmindu-se un referat către Comisie asupra celor constatate. Tema a 5-a: Pictura bisericească: obligaţiile preotului paroh la finalizarea lucrărilor. Răspuns: La încheierea lucrărilor de pictură bisericească, preotul paroh este obligat să solicite Centrului eparhial recepţia definitivă a lucrărilor. La momentul recepţiei, parohul va prezenta dosarul complet privind executarea lucrărilor de pictură, actele contabile în care sunt evidenţiate aceste lucrări, copii xerox după chitanţele de plată a impozitelor aferente şi cota de 2 % pentru Comisia de Pictură Bisericească. Tema a 6-a: Patrimoniu cultural: condiţiile de păstrare, conservare şi evidenţă. Răspuns: Patrimoniul cultural trebuie ocrotit şi conservat în conformitate cu dispoziţiile legale în vigoare. Mediul în care sunt depozitate sau expuse obiectele trebuie să întrunească condiţii de securitate a obiectelor, valori constante ale temperaturii şi umidităţii, lumină filtrată (lumina naturală nu trebuie să cadă asupra obiectelor, ferestrele se acoperă cu draperii). Evidenţa bunurilor de patrimoniu se realizează prin înscrierea acestora în inventarul general al parohiei şi prin întocmirea de fişe tip BOR, pentru fiecare obiect în parte, în conformitate cu dispoziţiile legale în vigoare. Fişele BOR (formulare tipizate de evidenţă a obiectelor de patrimoniu cultural) se pun la dispoziţia parohiilor de Centrul eparhial, prin sectorul de resort. Precizările cu privire la modalitatea de completare a fişelor de obiect BOR se vor face de către sectorul de resort al Centrului eparhial. Tema a 7-a: Arhiva parohială: condiţii de păstrare şi gestionare. 76 Răspuns: Orice parohie este obligată să deţină o arhivă proprie care să cuprindă acte, comunicări, corespondenţă, proiecte de lucrări etc., depozitate într-un spaţiu adecvat, destinat păstrării arhivei. Mediul de păstrare a documentelor trebuie să întrunească condiţii de securitate, precum şi valori constante ale temperaturii şi umidităţii. JURIDIC Tema 1: Reprezentarea în justiţie: condiţii legale, canonice pe care trebuie să le îndeplinească persoanele din clerul bisericesc pentru a compărea în faţa instanţelor de judecată. Răspuns: În Statutul pentru organizarea şi funcţionarea Bisericii Ortodoxe Române: Art. 50 - În cadrul întreitei slujiri preoţeşti, învăţătorească, sfinţitoare şi pastoral- misionară, parohul exercită următoarele atribuţii: e) cu aprobarea prealabilă scrisă a chiriarhului, reprezintă parohia în justiţie, în faţa autorităţilor locale şi faţă de terţi, personal sau prin delegaţi. În aceeaşi măsură, clericii din parohii, în virtutea jurământului de ascultare (subordonare) faţă de chiriarh depus la hirotonie, şi, respectiv, monahii, în virtutea votului monahal al ascultării, pot să compară în faţa instanţelor judecătoreşti numai cu aprobarea prealabilă scrisă a chiriarhului, inclusiv în cauze de interes personal. Tema a 2-a: Patrimoniu: care sunt actele autentice de proprietate pe care trebuie să le posede parohia, mănăstirea sau schitul. Răspuns: a. Titlurile de proprietate emise de Comisiile judeţene de fond funciar; b. Actele de vânzare-cumpărare; c. Actele de donaţie; d. Testamentul; e. Hotărâri de Guvern (H.G.); f. Hotărâri ale Consiliului local (H.C.L.) Notă: Actele de vânzare-cumpărare, actele de donaţie şi testamentele se încheie în formă autentică, la un Notar public. 77 Tema a 3-a: Patrimoniu: cadrul legal privind înstrăinarea bunurilor imobile bisericeşti, respectiv pentru acceptarea donaţiilor. Răspuns: A. Legea nr. 489/2006 privind libertatea religioasă şi regimul general al cultelor: Art. 27 – (1) Cultele recunoscute şi unităţile lor de cult pot avea şi dobândi, în proprietate sau în administrare, bunuri mobile şi imobile, asupra cărora pot dispune în conformitate cu statutele proprii. (2) Bunurile sacre, respectiv cele afectate direct şi exclusiv cultului, stabilite conform statutelor proprii în conformitate cu tradiţia şi practicile fiecărui cult, dobândite cu titlu, sunt insesizabile şi imprescriptibile şi pot fi înstrăinate doar în condiţiile statutare specifice fiecărui cult. (3) Prevederile alin. (2) nu afectează redobândirea bunurilor sacre confiscate în mod abuziv de către stat în perioada 1940-1989, precum şi a celor preluate fără titlu. Art. 30 – Bunurile bisericeşti sau similare din străinătate, proprietate a statului român sau a cultelor din România, pot constitui obiectul unor acorduri bilaterale semnate de statul român, la solicitarea celor interesaţi. Art. 31 – (1) Bunurile care fac obiectul aporturilor de orice fel – contribuţii, donaţii, succesiuni – precum şi orice alte bunuri intrate în mod legal în patrimoniul unui cult nu pot face obiectul revendicării lor ulterioare. (2) Persoanele care părăsesc un cult recunoscut nu pot emite pretenţii asupra patrimoniului cultului respectiv. (3) Disputele patrimoniale dintre cultele recunoscute se soluţionează pe cale amiabilă, iar, în caz contrar, potrivit dreptului comun. (4) În cazul retragerii calităţii de cult recunoscut potrivit prevederilor prezentei legi sau al dizolvării, destinaţia patrimoniului este cea stabilită prin statutul acestuia. B. Statutul pentru organizarea şi funcţionarea Bisericii Ortodoxe Române: Art. 32 - Permanenţa Consiliului Naţional Bisericesc, prezidată de Patriarh, exercită atribuţiile Consiliului Naţional Bisericesc, cu excepţia celor prevăzute la art. 30 lit. f, în perioada dintre şedinţele sale, precum şi următoarele competenţe: k) hotărăşte asupra acceptării donaţiilor, legatelor, sponsorizărilor şi cumpărării de bunuri în favoarea Patriarhiei Române, pentru instituţiile sale centrale. Art. 98 - Consiliul eparhial exercită în intervalul dintre şedinţele Adunării eparhiale atribuţiile acesteia prevăzute la art. 92 lit. a), b), c) şi l), precum şi următoarele atribuţii: l) în cazul înstrăinării (vânzare, donaţie etc.) bunurilor imobile ale Centrului eparhial (clădiri sau terenuri), Consiliul eparhial propune spre aprobare Adunării eparhiale soluţii statutare. Hotărârile privind înstrăinarea devin valide numai după aprobarea lor de către Sinodul mitropolitan; Art. 102 - Permanenţa Consiliului eparhial exercită atribuţiile Consiliului eparhial în intervalul dintre şedinţele acestuia, cu excepţia celor prevăzute la art. 98 lit. a), b), c), k), n) şi q), precum şi următoarele atribuţii: m) examinează şi aprobă donaţiile, sponsorizările şi legatele ce se fac în folosul eparhiei, în conformitate cu legislaţia în vigoare; Art. 170. - (1) Din punctul de vedere al destinaţiei lui, patrimoniul bisericesc cuprinde bunuri sacre si bunuri comune. 78 (2) Bunurile sacre, respectiv cele care prin sfinţire sau binecuvântare sunt destinate exclusiv si direct cultului, sunt inalienabile, insesizabile si imprescriptibile. Proprietatea asupra bunurilor sacre este exclusiv bisericeasca, iar cedarea folosinţei poate fi acordata pe un termen de pana la 3 ani, cu posibilitatea de reînnoire. (3) Sunt bunuri sacre cele care prin sfinţire sau binecuvântare sunt destinate cultului divin, precum: lăcaşurile de cult (catedrale, biserici, paraclise, capele etc.), odoarele si vesmintele bisericeşti, cărţile de ritual, cimitirele etc. (4) Sunt asimilate cu bunurile sacre si beneficiază de acelaşi regim juridic si: casa parohiala, vatra parohiala si mănăstirească, incinta Centrului eparhial, a Centrului patriarhal, reşedinţele chiriarhale, chiliile mănăstirilor si schiturilor, bunurile preţioase, cu valoare artistica, istorica sau datorita materialului din care sunt confecţionate, precum: picturile, sculpturile, ţesăturile artistice, miniaturile, cărţile rare, documentele, lucrările din materiale scumpe etc. (5) Bunurile comune sunt cele destinate întreţinerii bisericilor, a slujitorilor ei, operelor culturale, de caritate si asistenta sociala, precum si pentru îndeplinirea celorlalte scopuri ale Bisericii. (6) Bunurile comune afectate întreţinerii bisericilor si slujitorilor bisericeşti, operelor culturale, de asistenta sociala si filantropica, precum si pentru îndeplinirea celorlalte scopuri ale Bisericii sunt: edificiile şcolilor bisericeşti, edificiile administraţiilor bisericeşti, muzeele religioase, aşezămintele si instituţiile culturale, filantropice si economice, terenurile agricole, pădurile, păşunile, viile, livezile, grădinile, drepturile patrimoniale, creanţele, părţile sociale, acţiunile, fondurile, hârtiile de valoare, averea in numerar etc. (7) Terenurile agricole (arabil, păşune, izlaz, livada etc.) şi pădurile unităţilor de cult ale Bisericii Ortodoxe Romane vor fi folosite conform dispoziţiilor stabilite de organismele bisericeşti competente. (8) Normele generale si obligatorii privitoare la asigurarea bunurilor unităţilor bisericeşti din cuprinsul Patriarhiei Române se aproba de Sfântul Sinod. (9) Apartenenţa unui bun la categoria bunurilor sacre, in caz de îndoială, se stabileşte de către Sinodul mitropolitan. (10) Transmiterea cu orice titlu a folosinţei sau proprietăţii asupra bunurilor imobile care aparţin parohiilor, mănăstirilor, protopopiatelor si altor instituţii bisericeşti cu personalitate juridica din cuprinsul eparhiei (vânzare, cumpărare, închiriere, schimbare etc.), precum si grevarea cu sarcini sau afectarea de servituţi a acestor bunuri prevăzute la alin. (6) si (7), se aproba de Consiliul eparhial, iar înstrăinarea bunurilor imobile (clădiri si terenuri) ale Centrului eparhial, de către Sinodul mitropolitan. Art. 172. - În cazul desfiinţării unei unităţi de cult sau a unei biserici fundaţionale, proprietatea asupra întregului ei patrimoniu se transmite unităţii de cult superioare ierarhic, care va dispune de acesta cu titlu de proprietar al respectivului patrimoniu bisericesc. Patrimoniul bisericesc fără stăpân revine eparhiei in a cărei jurisdicţie teritoriala se afla. Art. 174. - Bunurile care fac obiectul aporturilor de orice fel - contribuţii, donaţii, succesiuni, legate -, precum si orice alte bunuri intrate in patrimoniul unităţilor componente ale Bisericii Ortodoxe Române, din tara si din afara graniţelor tarii, nu pot face obiectul revendicării lor ulterioare. Art. 175. - (1) Biserica Ortodoxa Română şi părţile ei componente pot deţine in proprietate bunuri in străinătate a căror situaţie se reglementează potrivit prevederilor statutare si regulamentare proprii si legislaţiei statelor pe teritoriul cărora se afla respectivele proprietăţi. (2) Situaţia bunurilor bisericeşti sau similare din străinătate, proprietate a statului roman, date in administrare eparhiilor ortodoxe romane din afara graniţelor tarii si unităţilor lor, se va 79 reglementa, la cerere, prin acorduri bilaterale intre Patriarhia Română, unitatea interesata si statul roman. Art. 176. - (1) Dobândirea, înstrăinarea, grevarea si administrarea patrimoniului bisericesc, controlul si verificarea gestionara se desfăşoară in conformitate cu prevederile statutare si regulamentare in vigoare. Forma definitivă a acestor acte este cea aprobata de Consiliul eparhial, respectiv de Sinodul mitropolitan. (2) In cazul aprobării înstrăinării unor bunuri bisericeşti, unităţile bisericeşti ortodoxe au drept de preemţiune. (3) Actele juridice având ca obiect bunurile din patrimoniul bisericesc, încheiate cu încălcarea prevederilor prezentului statut, sunt lovite de nulitate absolută. C. Prevederile de mai sus se completează cu dispoziţiile Regulamentului pentru administrarea averilor bisericeşti. Tema a 4-a: Cimitire: cadrul legal privind administrarea cimitirelor, proprietate publică şi proprietate a unităţilor de cult (a se vedea în completare tema a 14-a din capitolul Administrativ-bisericesc). Răspuns: a. Legea nr. 213/1998 privind proprietate publică şi regimul juridic al acesteia; b. Regulamentul pentru organizarea şi administrarea cimitirelor parohiale şi mănăstireşti din cuprinsul eparhiilor B.O.R.; c. Legea 489/2006 privind libertatea religioasă şi regimul general al cultelor (art. 28); d. Statutul pentru organizarea şi funcţionarea Bisericii Ortodoxe Române (art. 65 lit. e, art. 186- 188). Tema a 5-a: Etapele constituirii dosarului necesar intabulării dreptului de proprietate asupra bunurilor imobile bisericeşti – terenuri şi construcţii sau, după caz, a dosarului pentru iniţierea de acţiune la instanţa de judecată pentru constatarea dreptului de proprietate. Răspuns: Intabularea dreptului de proprietate asupra unui imobil (teren sau construcţie) se face în baza unui titlu. Prin noţiunea de "titlu" se înţelege: titlu în sensul legilor fondului funciar, testament, act de vânzare cumpărare sau de donaţie (pentru terenuri), autorizaţie de construire (pentru construcţii) etc. Preotul paroh are obligaţia de a identifica aceste titluri, pornind de la indicaţiile din registrele inventar, monografiile parohiilor, pisania bisericii, etc. şi cercetând apoi arhivele proprii, ale Protoieriei, ale Centrului eparhial, ale Primăriei localităţii sau solicitând asemenea acte instituţiei Arhivelor Naţionale sau filialelor judeţene ale acesteia. După ce s-a găsit titlul de proprietate în original sau s-a obţinut o copie legalizată de la Arhivele Naţionale, se întocmeşte o documentaţie cadastrală de specialitate în vederea intabulării. Dacă în urma măsurătorilor din teren, se constată că suprafaţa găsită la măsurători este mai mică decât cea înscrisă în titlul de proprietate sau în inventarul parohiei, preotul paroh nu va înainta documentaţia în vederea intabulării, ci va încunoştiinţa imediat în scris Centrul eparhial de lipsa constatată şi va aştepta aprobarea scrisă pentru intabulare sau îndrumări în vederea remedierii situaţiei. Este interzisă cu desăvârşire intabularea unei suprafeţe de teren mai mică decât cea din titlul sau inventarul parohiei fără aprobarea prealabilă scrisă a Centrului eparhial. 80 Când nu s-a putut identifica un titlu de proprietate valabil în vederea intabulării, parohia va formula acţiune judecătorească în constatare, hotărârea pronunţată de instanţă urmând să ţină loc de titlu de proprietate. În conformitate cu prevederile art. 50 lit. e) din Statutul pentru Organizarea şi Funcţionarea B.O.R. preotul paroh trebuie să primească în prealabil binecuvântarea scrisă a Chiriarhului pentru a promova o asemenea acţiune. Pentru a primi binecuvântare, parohia trebuie să transmită Centrului eparhial, prin intermediul protoieriei, o cerere din care să rezulte sub forma unei declaraţii a preotului paroh pe propria răspundere că a epuizat toate căile de a dobândi actul de proprietate originar. La cerere se vor depune copii de pe listele de inventariere 4 şi 5 din inventarul "mare" ("în 7 liste"), documentaţia tehnică cadastrală (partea desenată) cuprinzând conturul trupurilor de proprietate, suprafaţa lor, vecinii şi amprentele la sol cu suprafeţele lor pentru fiecare construcţie în parte, precum şi copie de pe acţiunea introductivă la instanţă. Acţiunea va avea în vedere toate terenurile şi construcţiile pe care parohia le deţine fără titlu şi se va întemeia atât pe prevederile Codului Civil privind uzucapiunea şi accesiunea, prevederile legii speciale, Legea nr.455/2006, cât şi prevederile din Statutul pentru organizarea şi funcţionarea B.O.R., statut aprobat prin H.G. nr. 53/2008, în mod special Partea a IV-a, capitolele A şi B din acesta. 81 BUNURI IMOBILE BISERICEŞTI Tema 1: Retrocedări: legile care reglementează retrocedarea bunurilor imobile care au aparţinut cultelor religioase din România, altele decât lăcaşurile de cult. Răspuns: a. Ordonanţa de Urgenţă a Guvernului (O.U.G.) nr. 94/2000; b. Legea nr. 501/2002 pentru aprobarea O.U.G. nr. 94/2000 privind retrocedarea unor bunuri imobile care au aparţinut cultelor religioase din România şi O.U.G. 209/2005 de completare a O.U.G. nr. 94/2000; c. Legea nr. 247/2005 privind reforma în domeniile proprietăţii şi justiţiei, precum şi unele măsuri adiacente (care modifică şi completează toate legile funciare anterioare). Tema a 2-a: Retrocedări: instituţiile cărora trebuie să se adreseze o parohie, mănăstire sau schit pentru recuperarea patrimoniului funciar şi a clădirilor deţinute în proprietate până în anul 1945. Răspuns: a. Comisiile locale, orăşeneşti sau municipale de aplicare a legilor de fond funciar; b. Comisiile judeţene de fond funciar; c. Comisia specială de retrocedare a unor bunuri imobile care au aparţinut cultelor religioase din România – Bucureşti; Tema a 3-a: Contracte: Care sunt contractele pe care unităţile de cult le pot încheia cu privire la bunurile imobile intravilane proprietatea acestora şi care este procedura ce trebuie urmată în vederea încheierii acestor contracte. Răspuns: 82 Unităţile de cult pot încheia, cu persoanele fizice sau juridice, cu privire la bunurile imobile intravilane proprietatea lor, contracte de închiriere şi de comodat. Procedura ce trebuie urmată pentru încheierea acestora constă în: primirea cererii din partea solicitantului, discutarea şi aprobarea acesteia într-o şedinţă a consiliului parohial, înaintarea întregii documentaţii (care va cuprinde fotocopie de pe cererea solicitantului, fotocopie după procesul verbal al consiliului parohial, schiţa imobilului şi compunerea acestuia, precum şi precizarea numărului persoanelor care vor ocupa imobilul) către protoierie, care o va comunica centrului eparhial în vederea aprobării acesteia. Tema a 4-a: Procedura ce trebuie urmată când unei unităţi de cult i se eliberează un act de proprietate asupra unui bun imobil (titlul de proprietate sau hotărâre judecătorească). Răspuns: Procedura care trebuie urmată de către unităţile de cult când li s-a emis un titlu de proprietate sau hotărâre judecătorească privind un bun imobil al acestora constă în efectuarea măsurătorilor cadastrale şi intabularea în cartea funciară, la oficiu de cadastru şi publicitate imobiliară (OCPI) aflat pe raza teritorială unde se găseşte imobilul. Tema a 5-a: Procedura ce trebuie urmată când unei persoane fizice sau juridice îi expiră contractul de închiriere asupra unui bun imobil proprietatea unei unităţi de cult. Răspuns: Când unei persoane fizice sau juridice îi expiră contractul de închiriere asupra unui bun imobil proprietatea unei unităţi de cult, în cazul în care părţile nu au convenit prelungirea lui, unitatea de cult, după discutarea acestei situaţii într-o şedinţă a consiliului parohial, va efectua o notificare către chiriaşi, cu 30 de zile mai înainte de expirarea contractului, în care va preciza data expirării contractului, intenţia de a nu mai prelungi contractul şi obligaţia de eliberare a spaţiului locativ la împlinirea termenului. Tema a 6-a: Înstrăinarea bunurilor imobile - care nu fac parte din categoria bunurilor sacre - ce aparţin unităţilor de cult; prevederile Statutului B.O.R. (art. 170). Răspuns: În cazul imobilelor care aparţin parohiilor, acestea pot fi înstrăinate numai cu aprobarea adunării parohiale şi centrului eparhial; în cazul imobilelor care aparţin mănăstirilor şi schiturilor, numai cu aprobarea consiliului duhovnicesc şi a centrului eparhial. În cazul imobilelor ce aparţin eparhiei, înstrăinarea lor poate fi făcută numai cu aprobarea Sinodului mitropolitan. Tema a 7-a: Înstrăinarea bunurilor imobile dobândite de monahi, sub orice formă, pe timpul vieţuiri lor în mănăstire sau schit; prevederile Statutului B.O.R. (art. 193). Răspuns: 83 Bunurile imobile dobândite de un monah, sub orice formă, pe timpul vieţuirii în mănăstire sau schit aparţin unităţii de cult unde acesta este vieţuitor. Tema a 8-a: Ce trebuie stabilit cu prioritate înainte ca o persoană fizică - cleric ori laic - sau juridică să înceapă demersurile pentru construirea unei biserici. Răspuns: Înainte ca orice persoană fizică - cleric ori laic - sau juridică să înceapă demersurile pentru construirea unei biserici, trebuie să se stabilească situaţia juridică a terenului unde urmează a fi construită biserica. EXARHATUL MĂNĂSTIRILOR Tema 1: Aşezăminte monahale: de câte feluri sunt, definiţie/semnificaţie, exemplificări. Răspuns: Regulamentul pentru organizarea vieţii monahale şi funcţionarea administrativă şi disciplinară a mănăstirilor: Art. l - In cadrul Bisericii Ortodoxe Române fiinţează ca aşezăminte monahale: mănăstirea, schitul şi metocul. Art. 2 - Mănăstirea este un aşezământ de rugăciune în care vieţuieşte o obşte de călugări sau călugăriţe care au făgăduit înaintea lui Dumnezeu, în cadrul slujbei solemne de intrare în monahism, să-şi petreacă viaţa în înfrânare, în sărăcie de bunăvoie şi ascultare. Art. 3 - Mănăstirile sunt de două feluri: eparhiale, care ţin de chiriarhul locului, şi stavropighii, care se află permanent şi direct sub jurisdicţie patriarhală. Art. 4 - Mănăstirea, cu excepţia stavropighiei, este încadrată în organizarea eparhiei în cuprinsul căreia se găseşte. Art. 5 - Mănăstirea este persoană juridică de drept public (art. 86 din Statut28). Art. 6 - Schitul este un aşezământ monahal în care vieţuieşte, după aceeaşi rânduială ca şi în mănăstire, o obşte mai mică de călugări sau călugăriţe, cu personalitate juridică, aflându-se sub administrarea unei mănăstiri sau direct a Centrului Eparhial. Art. 7 – Metocul este un aşezământ monahal, alcătuit din case (chilii), locaş de cult, terenuri şi alte bunuri, sau numai din case şi curtea împrejmuitoare, în care se orânduiesc de către Centrul Eparhial sau, cu aprobarea Chiriarhului, şi de către unele mănăstiri, câţiva vieţuitori (vieţuitoare), având îndatorirea chivernisirii bunurilor încredinţate. 28 Actualmente art. 41 alin. 1. 84 Art. 8 - Schitul si metocul depind, de regulă, de mănăstirea rânduită de Chiriarh sau direct de Centrul Eparhial. Tema a 2-a: Viaţa monahală: ce devine monahul prin depunerea voturilor monahale, gradele monahale. Răspuns: A. Prin voturile monahale, călugărul s-a făcut pe sine, pentru întreaga-i viaţă, DAR LUI DUMNEZEU / MIREASĂ LUI HRISTOS B. Regulamentul pentru organizarea vieţii monahale şi funcţionarea administrativă şi disciplinară a mănăstirilor: Art. 27 - Gradele monahale sunt: monah, ierodiacon, arhidiacon, ieromonah, singhel, protosinghel şi arhimandrit. La maici se disting: stareţe fără cruce şi stareţe cu cruce (stavrofore). Gradele monahale se dau de Chiriarh la recomandarea stareţului (stareţei) pe baza unei recomandări a Consiliului Duhovnicesc al mănăstirii respective, numai celor cu pregătire şi merite deosebite. Gradul de arhimandrit se va conferi de Chiriarhul locului, cu aprobarea Sfântului Sinod (art. 82 din Statut29). Tema a 3-a: Viaţa monahală: conducătorul suprem al oricărui aşezământ monahal, persoane prin care se exercită ocârmuirea. Răspuns: Regulamentul pentru organizarea vieţii monahale şi funcţionarea administrativă şi disciplinară a mănăstirilor: Art. 30 - Conducătorul suprem al oricărui aşezământ monahal este Chiriarhul. Art. 31 - Persoanele prin care se exercită cârmuirea chiriarhală la faţa locului sunt următoarele: stareţul, egumenul şi conducătorul metocului. Tema a 4-a: Viaţa monahală: îndeletnicirea de căpătâi a monahului şi mai cu seamă a ieromonahului, cum trebuie să o îndeplinească. Răspuns: Regulamentul pentru organizarea vieţii monahale şi funcţionarea administrativă şi disciplinară a mănăstirilor: Art. 67 - Toţi vieţuitorii mănăstirii (începători, fraţi, rasofori şi monahi), în frunte cu stareţul, sunt îndatoraţi să ia parte, cu toată evlavia, la slujbele religioase rânduite după Tipicul mănăstiresc, numai în bisericile mănăstirii, în afară de cei bolnavi ori aflaţi în călătorie, la bucătărie sau îngrijirea animalelor. 29 Actualmente art. 81 alin. 3. 85 Art. 68 - In chilie, fiecare este dator să-şi îndeplinească pravila personală. În această privinţă, împreună cu rugăciunea personală cea din toată vremea şi cu pravila de chilie, el este dator să ia parte cu tot sufletul său, în primul rând, la cele şapte Laude ale rugăciunii şi cântării de obşte. "Nimic mai înălţător, spune Sfântul Vasile, cât să imiţi pe pământ corurile îngerilor din ceruri şi să cânţi împreună cu ei imn Atotfăcătorului". Art. 69 - Precum a spus Psalmistul: "De şapte ori pe zi Te-am lăudat, Doamne" ( Psalmul 118, 164), cele şapte Laude din zi sunt datori şi călugării a le aduce înaintea lui Dumnezeu, prin rugăciunile şi cântările lor de obşte, de la care nu pot lipsi decât din cauză de boală sau din alte motive binecuvântate; 1) La ceasul al IX-lea, adică ceasul în care Domnul şi-a dat duhul pe Cruce, în graiul profetic al Psalmilor să preamărim pe Stăpânul, pentru zidirea cea din nou a lumii şi marea binefacere a Jertfei Sale. 2) La ceasul Vecerniei, ca, odată cu apusul soarelui,"să mulţumească lui Dumnezeu, prin ridicarea mâinilor, pentru toate câte au primit de la El în curgerea zilei care se sfârşeşte", după cum zice dumnezeiescul nostru Părinte Vasile. 3) La Pavecerniţă, ca să rugăm pe Dumnezeu de toate câte am greşit, şi odihnă cu inimă trează să ne dăruiască împotriva tuturor ispitelor şi uneltirilor diavolului. 4) La Miezonoptică, vegherea noastră aducând-o jertfă curată întru întâmpinarea Mirelui, care si în miez de noapte va veni să facă judecată lumii acesteia. 5) La Utrenie si Ceasul I, adică la rugăciunea pentru întâmpinarea dimineţii, ca, pomenind "mânecarea adâncă" a ceasului învierii, înainte de orice lucru, cele "dintâi mişcări ale sufletului şi ale minţii să le închinăm lui Dumnezeu", ca o naştere din nou de fiecare zi şi ca o înviere. Se încheie serviciul de seară. 6) La Ceasul al III-lea, "ca să primim şi noi de la Duhul Sfânt îndrumare şi povăţuire spre cele de folos", luând arătarea cea în limbi ca de foc a Duhului, Care a venit peste Apostoli întru al treilea ceas din zi. Se începe serviciul de dimineaţă; 7) La Ceasul al Vl-lea, pentru ca, după pilda Sfinţilor, să ne apărăm cu psalmul al nouăzecilea de primejdie, "de demonul cel de amiază-zi", şi să ne hrănim sufletul cu hrana dragostei, cugetând la covârşitoarea bunătate a Domnului faţă de noi, în ceasul acesta al Răstignirii Sale; 8) Se cade a şti că aşa cum este o Sfântă a Sfintelor, o cântare a cântărilor, aşa cum este în iconomia darului si o laudă a laudelor, această cunună a tuturor laudelor Bisericii este Sfânta şi Dumnezeiasca Liturghie. La tainica ei lucrare de prefacere a firii şi de îndumnezeire, călugării sunt cu deosebire datori să ia parte toţi la cântarea în comun, jertfind pe omul cel vechi si poftele lui odată cu înjunghierea cea fără de sânge a Mielului si întărind pe omul cel nou cu dumnezeiasca merinda, despre care însuşi Domnul a zis:"Dacă nu veţi mânca trupul Fiului Omului şi nu veţi bea sângele Lui, nu veţi avea viaţă în voi"(Ioan 6, 53). Când nu se săvârşeşte Sfânta Liturghie, se citesc Obedniţa şi celelalte, după rânduiala Tipicului zilnic. Art. 70 - Scopul acestei întregi rânduieli de laudă este să ţină aprins în mănăstire un duh de evlavie din ce în ce mai fierbinte şi să atragă pe monahi spre o unire cu Dumnezeu din ce în ce mai strânsă şi roditoare în fapte de dragoste. Pentru atingerea acestui scop se cere: a) Atât psalmodierea, cântarea, cât şi rostirea rugăciunilor să se facă cu înţelegere. "Ceea ce este simţul gustului în cunoaşterea mâncărurilor, acelaşi lucru este priceperea când este vorba de cuvintele Sfintei Scripturi", zice Sfântul Vasile. De aceea, de are cineva 86 sufletul tot aşa de simţitor la puterea fiecărui cuvânt, precum are gustul simţurilor la felul mâncărurilor, atunci împlineşte cuvântul care zice: "cântaţi cu înţelegere" (Pravila Mică 279). b) Să împlinească rânduiala de rugăciune până la sfârşit cu toată îngăduinţa si răbdarea, fără a întinde cântarea, ca să nu fie obositoare, şi fără a o grăbi, ca să nu se stingă focul rugăciunii. c) Să se păstreze, pe cât se poate, tăcerea si luare a-aminte neîmpărtăşită, în tot timpul rugăciunilor. Unor fraţi care nu-şi puteau stăpâni mintea şi întrebau: "Cum să avem mintea neîmprăştiată la rugăciune?", Sfântul Vasile le răspundea: "Numai dacă vă veţi încredinţa că Dumnezeu stă cu adevărat înaintea voastră". "Iar dacă staţi la rugăciune cu minte împrăştiată, deşi aţi putea să staţi cu toată luarea- aminte, atunci să nu cutezaţi a sta înaintea lui Dumnezeu, ca să nu se schimbe rugăciunea voastră în păcat. Iar dacă, fiind copleşiţi de păcate, nu veţi putea să vă rugaţi cu minte neîmprăştiată, atunci îndemnaţi-vă pe voi înşivă pe cât vă vor ajunge puterile, rămânând locului, şi staţi înaintea lui Dumnezeu, îndreptându-vă către Dânsul şi strângând-o înăuntrul vostru şi Dumnezeu vă va ierta, fiindcă nu din lenevie, ci din slăbiciune n-aţi avut puteri să staţi înaintea Lui, aşa precum se cade". d) Să însoţim citirile într-un duh de rugăciune, în taină, căutând, pe cât se poate, cu necontenită îndemnare a inimii si ascuţită trezire a mintii,' să intrăm în duhul de rugăciune al Bisericii, adică în lucrarea duhovnicească a slujbelor ei cât şi în marile lor simţăminte vii şi adânci: de adoraţie si de smerenie, de mulţumire şi de cerere, de dor după Dumnezeu şi de frică, de căinţă şi de ispăşire, de supunere şi de încredere, de luptă şi de jertfa, de dăruire şi de dragoste, în aşa fel încât să putem face din rugăciunea Bisericii propria noastră rugăciune. e) Cu dragostea pentru ajutorul, mântuirea şi îmbunătăţirea vieţii sale proprii, monahul să împreuneze, pe cât îl vor ajuta puterile, totdeauna, după pilda Sfinţilor, îndemnul şi dragostea de rugăciune spre folosul şi mântuirea tuturor oamenilor. Trebuie să se ştie că monahul stă tot timpul mai aproape de Dumnezeu ca să poată împlini datoria rugăciunii şi pentru oamenii care nu au atâta timp ca el către aceasta, precum pentru cei ce nu ştiu, nu vor sau nu pot să se roage şi mai ales pentru cei care nu s-au rugat niciodată. Aşa cum chemarea lui e să fie un om de rugăciune, si apostolatul lui, în primul rând, e un apostolat al rugăciunii. Monahul este ca o candelă de rugăciune veşnic aprinsă, în mijlocul poporului, iar rugăciunea e cea dintâi faptă bună pe care el e dator să o împlinească din dragoste pentru oamenii din lume. Art. 71 - Odată cu venirea statornică la adunările cântării si rugăciunii de obşte, monahul e dator să fie cu cea mai mare grijă faţă de tot ce poate să dea o aşezare temeinică vieţii lui duhovniceşti. Cu deosebire, trei lucruri hotărăsc călugărilor vechile rânduieli în aceasta privinţă: a) Datoria de a se curăţi de patimi prin lupta de fiecare clipă cu sine însuşi, pentru omorârea omului vechi cu păcatele, gândurile şi poftele lui si pentru biruinţa omului nou, zidit după chipul lui Hristos, spre curăţire de patimi, spre câştigarea Duhului Sfânt şi spre toată roadă cea de bucurie a dragostei de oameni; b) Datoria de a-şi hrăni sufletul în fiecare zi, învăţând cuvântul lui Dumnezeu din Scripturi şi aducându-şi cât mai des gândul în tainele şi marile adevăruri ale credinţei, între care mai ales moartea, judecata şi taina vieţii în harul lui Hristos, acestea fiind temeiuri de hotărâri puternice şi imbold pentru simţul răspunderii în viaţa călugărească. Cu acelaşi scop de hrană a sufletului si de îndemn la viaţa sfântă, pe lângă împărtăşirea cât mai deasă cu dumnezeiască hrană a tainelor lui Hristos, se va ţine în fiecare mănăstire cuvânt 87 duhovnicesc, cel puţin în fiecare duminică, la toată obştea, şi se va rândui cuvânt de folos totdeauna, atât la trapeză cât si la biserică; c) În sfârşit, datoria de a-şi controla şi de a-şi primeni viaţa lui de evlavie după înţelepciunea din scrierile Sfinţilor Părinţi sau luând povaţă din cuvântul viu al bărbaţilor încercaţi, dar mai cu seamă trezindu-se neîncetat cu chemarea lui Iisus si mărturisindu-se cât mai des la duhovnicul său, ca nu cumva neispitindu-şi în nici un fel cugetul şi încrezându-se peste măsură în socotinţa lui, să cadă treapta evlaviei, să se împietrească şi să se usuce în netrebnicie ca smochinul cel blestemat. În privinţa Spovedaniei trebuie să se ştie că mănăstirile urmează această rânduială: părinţii care au hirotonie şi slujesc la Sfântul Altar, cât şi cei care au luat parte activă la toate serviciile religioase din toată săptămâna, fără nici o lipsă şi fără să refuze vreo ascultare, şi doresc să se împărtăşească duminica, sunt datori să se spovedească o dată în fiecare săptămână; ceilalţi părinţi şi fraţi din obştea mănăstirii trebuie să se spovedească cel puţin o dată pe lună şi să se împărtăşească, dacă sunt vrednici, iar cine nesocoteşte pravila mărturisirii păcatelor măcar o dată pe lună, orânduiala sfintelor slujbe şi ascultările este canonisit. Art. 73 - Călugării sunt datori, după porunca Sfinţilor Părinţi, să-şi înnoiască în fiecare zi dragostea şi râvna lor spre mântuire, citind cu luare-aminte din dumnezeieştile Scripturi, din Pateric şi din alte cărţi de zidire sufletească. Art. 74 - Adunările pe la chilii, vorba deşartă şi toate felurile de purtări nefolositoare sau vătămătoare de suflet sunt cu totul oprite. Petrecerea cea mai plăcută a călugărului trebuie să fie rugăciunea, slujba dumnezeiască şi ascultarea. Cine nu-şi află mulţumirea sufletească întru acestea si caută desfătări lumeşti, acela nu este monah. Tema a 5-a: Viaţa monahală: alte îndeletniciri ale monahului, în afara rugăciunii. Răspuns: Regulamentul pentru organizarea vieţii monahale şi funcţionarea administrativă şi disciplinară a mănăstirilor: Art. 78 - Potrivit cu porunca Sfinţilor Părinţi, care statorniceşte că „în nici o vreme nu se cuvine călugărilor să stea fără de lucru”, precum şi după toată tradiţia de organizare a nevoinţei mănăstireşti, „călugării sunt datori să lucreze în tot timpul atât în cuprinsul vieţii de obşte cât şi în viaţa lor de chilie”. In munca de obşte se cuprind toate ascultările care răspund la trebuinţele şi îndatoririle de obşte ale mănăstirii, precum: povăţuirea sufletelor, administraţia mănăstirii, învăţământul, primirea străinilor, îngrijirea bolnavilor, munca în atelierele mănăstirii (tâmplăria, croitoria, ţesătoria, covoare, ceramica, cizmăria, sculptura, pictura, cusăturile naţionale, broderia, tipografia, grădinăritul, pomicultura, stupăritul, cultura plantelor medicinale, curăţenia, pregătirea hranei, etc.). De munca de chilie se leagă: curăţenia, scrierea şi studiul. Stareţul şi duhovnicii sunt datori să privegheze ca fiecare monah, în timpul lăsat liber de slujba dumnezeiască şi de ascultarea de obşte, să nu-şi irosească vremea zadarnic, ci să se îndeletnicească cu lucrul, făcându-şi din toate acestea o adevărată pavăză duhovnicească, după cuvântul fericitului Ieronim care zice „diavolul să te afle pururea lucrând”. Art. 79 - Când, după porunca stareţului, se va face chemarea pentru vreo lucrare de obşte, toţi monahii, afară de bolnavi şi de cei ce vor fi rânduiţi la alte ascultări, sunt datori a merge la 88 locul şi la lucrul arătat si a petrece acolo timpul hotărât de stareţ. Cine ar voi, fără cuvânt de îndreptăţire, a se sustrage de la asemenea ascultare, va cădea sub canonisire. Art. 80 - În mănăstire să se menţină - şi acolo unde nu se află, să se înfiinţeze – ateliere pentru fabricarea diferitelor obiecte necesare vieţii mănăstireşti, precum: ţesătorii pentru fabricarea stofelor, croitorie pentru hainele trebuitoare monahilor, ateliere pentru fabricarea potcapurilor, culioanelor şi încălţămintei, stupărie, ateliere pentru lemnărie şi fierărie etc. La toate aceste ascultări, stareţul va rândui câte un îndrumător dintre monahii cunoscători ai meşteşugului precum şi personalul trebuitor pentru fiecare îndeletnicire. Art. 81 - Consiliul Economic va rândui ca venitul din asemenea îndeletniciri să se întrebuinţeze pentru îmbunătăţirea vieţii de obşte, pentru dezvoltarea diferitelor meşteşuguri din mănăstire, precum şi pentru fapte de milostenie. El va ţine contabilitatea în ordine, în funcţie de toate aceste venituri si va da seama în faţa obştei la încheierea fiecărui an. Art. 82 - Stareţul si duhovnicii mănăstirii vor avea grijă ca atât munca de obşte, cât si cea de chilie să slujească la desăvârşirea duhovnicească a monahilor, organizând munca în aşa fel, încât lucrul să poată fi împreunat cu rugăciunea. Trebuie să se ştie că toată osteneala cea din afară, nepătrunsă de rugăciune, ajunge o adevărată primejdie si chiar o cădere de la mântuire. Se va veghea, dar, ca munca să nu ajungă cu nici un chip o piedică în calea lucrării de căpetenie, care este sfinţirea călugărului. Toată munca trebuie sfinţită prin duhul rugăciunii, după cuvântul Sfântului Teodor Studitul: "Sfinţiţi-vă mâinile voastre cu slujba ce vi s-a dat, ca să aduceţi lui Dumnezeu jertfa binemeritată. Căci cu adevărat jertfă este". Un călugăr nu împlineşte, aşadar, cu adevărat munca cerută lui de votul ascultării, decât atunci când o împlineşte ca pentru Dumnezeu. Orice alte motive omeneşti sunt străine şi în afară de adevărata ascultare. De aici şi numirea de "sfânta ascultare" dată muncii în vorbirea călugărilor. Nu trebuie să se creadă că din această alcătuire duhovnicească a muncii în mănăstire se foloseşte numai călugărul; dimpotrivă, din ea câştigă şi munca însăşi. Ne încredinţează despre aceasta şi Sfântul Vasile cel Mare când zice: „Gândul că avem pe Dumnezeu privind la munca noastră trebuie să ne insufle o neobosită înflăcărare şi o nespus de mare grijă ca să lucrăm bine în tot ceea ce facem“. Art. 83 - În ceea ce priveşte îmbinarea muncii cu rugăciunea, tradiţia monahismului răsăritean ne descoperă următoarele rânduieli: a) Aşezământul unei pravile de rugăciune în comun, înainte de începerea lucrului zilnic, aşa cum ne îndeamnă şi Sf. Vasile: "Să ne trezim în revărsatul zorilor la rugăciune, ca să cântăm imnuri Ziditorului, plecând apoi când soarele străluceşte, la locul nostru, mereu în prezenţa rugăciunii". b) Meşteşugul duhovnicesc de a ţine treaz duhul de rugăciune în tot timpul muncii, fie prin citiri sfinte, în timpul lucrului - făcute de preoţi duhovnici -, fie cugetând la cuprinsul părţilor din Sfânta Scriptură învăţate pe de rost, cum făceau Părinţii din Egipt, fie executând în comun diferite cântări, imnuri, tropare etc., fie înnoind mereu înăuntrul nostru gândul că osteneala o facem pentru Dumnezeu - cum statorniceşte Sfântul Vasile - fie, în sfârşit, având tot timpul în minte, în gură şi în inimă rugăciunea "Doamne, Iisuse Hristoase, Fiul lui Dumnezeu, miluieşte- mă pe mine păcătosul". Tema a 6-a: Viaţa monahală: viaţa de obşte, obligaţii la deplasarea în afara mânăstirii. 89 Răspuns: Regulamentul pentru organizarea vieţii monahale şi funcţionarea administrativă şi disciplinară a mănăstirilor: Art. 84 - Ceea ce este însă chipul vieţii îngereşti pe pământ, ceea ce este socotit de Sfinţii Părinţi drept darul cel mai ales al Fiului lui Dumnezeu şi al Prea Curatei Sale Maici, ceea ce ne-a învăţat însăşi pilda vieţuirii Domnului cu Apostolii şi ceea ce dă un temei de bună rodnicie, atât rugăciunii cât şi muncii în mănăstire, este viaţa de obşte (chinovie). Iată de ce, mai presus de toate, călugării sunt datori a păzi în aşezămintele lor o desăvârşită viaţă de obşte, adică: unirea în duh şi legătura dragostei dintre fraţi pentru numele Domnului nostru Iisus Hristos, fiindcă, după cum spunea Sfanţul Vasile, acesta este lucrul cel mai de seamă din toată iconomia întrupării Mântuitorului, ca să facă pace între oameni, să-i înveţe a se iubi unul pe altul. Art.85 - Monahii trăitori în mănăstire sunt datori să-şi arate dragostea lor faţă de obşte "nu numai cu cuvântul - cum spune Apostolul dragostei - ci şi cu fapta si cu adevărul", arătând adică o iubire frăţească, sinceră si egală faţă de toţi, îndreptându-se frăţeşte unul pe altul, pentru desăvârşirea întregii obşti, îngrijindu-se să nu aducă sminteală între fraţii împreună-vieţuitori, precum şi ferindu-se de neînţelegeri, înfruntări şi jigniri, necăutând cinstea, întâietatea şi stăpânirea, ci întrebuinţând tot cuvântul de folos spre zidire; în scurt, păstrând, fără abatere, smerenia, frăţia duhovnicească şi râvna cea bună, care îndepărtează de la patimi şi ridică la Dumnezeu. "Pe această râvnă, mai ales, cu cea mai mare dragoste curată unul altuia, frică având de Dumnezeu, pe stareţul lor iubindu-1 nefăţarnic şi curat şi nimic socotind a fi mai scump decât Hristos, Care pe noi toţi ne va aduce la viaţa de veci". Art. 86 - Pe temeiul sfintelor canoane, care ne învaţă: "Monahii nu trebuie să aibă nimic al lor propriu, ci toate ale lor se închină mănăstirii de care ţin", călugării sunt datori să aibă toate lucrurile şi masa de obşte, iar acolo unde o astfel de rânduială lipseşte, conducătorii mănăstirilor trebuie să o introducă, întrucât fără ea călugării nu-şi pot trăi votul neagoniselii. Art. 87 - In monahism, viaţa de obşte obligă pe călugări să socotească drept bun al obştei (chinoviei) din care fac parte fructul muncii lor şi să primească în schimb - si la sănătate si la boală - locuinţă, hrană, îmbrăcăminte şi tot ce este de trebuinţă vieţii lor de călugări. Din pricina aceasta, lenea şi pierderea de timp din partea călugărilor, ca unele care aduc pagubă chinoviei, sunt păcate contra vieţii de obşte. Art. 98 - Monahii sau monahiile ieşind din mănăstire cu încuviinţarea lor, după cum s-a arătat mai sus, sunt datori să se poarte cu toată bunăvoinţa cerută de disciplina monahală, atât în vorbire, la servirea mesei, cât şi la folosirea timpului şi în îmbrăcăminte. Ei sunt datori: a) Să se prezinte cu biletele de voie spre vizare la autorităţile bisericeşti locale, arătând scopul venirii lor, precum şi locul unde găzduiesc; b) Să nu găzduiască decât în case de creştini evlavioşi, ferindu-se de a poposi în cârciumi sau pe la gazde care ar da loc la sminteală; c) Cerşetoria este interzisă cu desăvârşire clericilor monahi, monahiilor (monahilor), fraţilor sau surorilor din mănăstire sub orice formă. Celor care s-ar afla cerşind prin oraşe şi sate, să li se facă cunoscut să se întoarcă în cel mai scurt timp la metania lor, iar de nu se vor supune, atunci să fie deferiţi judecăţii Consistoriului monahal; d) Eventualele colecte pentru nevoile unor mănăstiri se pot face numai cu aprobarea Chiriarhilor eparhiilor respective şi acordul preoţilor din parohii. Aceştia vor anunţa în biserică rezultatul colectei, care va fi trecut într-un proces verbal semnat de preotul paroh, epitropul-casier 90 şi delegatul mănăstirii respective, urmând ca aşezământul monahal care a fost ajutat să adreseze, în scris, mulţumiri credincioşilor, prin preotul paroh. e) Nimeni nu are voie să poarte costumul monahal, dacă nu este îndreptăţit la aceasta. Cei excluşi din monahism, care refuză a dezbrăca haina monahală, şi cei care poartă ilegal acest costum, vor fi identificaţi de către organele bisericeşti şi semnalaţi autorităţilor statului, cu cererea de a li se aplica dispoziţiile legilor penale în vigoare. Art. 99 - Ori de câte ori un monah sau frate se întoarce dintr-o călătorie, din învoire sau dintr-o ascultare în care a fost trimis afară din cuprinsul mănăstirii, e dator să se mărturisească la duhovnic. Tema a 7-a: Viaţa monahală: primirea oaspeţilor. Răspuns: Regulamentul pentru organizarea vieţii monahale şi funcţionarea administrativă şi disciplinară a mănăstirilor: Art. 104 - In caz că nu ar fi încăperi în arhondaric, oaspeţilor nu le este îngăduit a-şi alege singuri altă gazdă în mănăstire, decât aceea ce li se va hotăra de stareţ sau stareţă. De asemenea, nici călugărilor, nici călugăriţelor nu le este îngăduit, în nici un chip, să închirieze chilii oaspeţilor, oricine ar fi aceştia, decât cu aprobarea Chiriarhului, la propunerea stareţului. Tema a 8-a: Viaţa monahală: primirea străinilor în chilie. Răspuns: Regulamentul pentru organizarea vieţii monahale şi funcţionarea administrativă şi disciplinară a mănăstirilor: Art. 106 - Intrarea femeilor în chiliile călugărilor şi ale fraţilor de mănăstire este cu desăvârşire oprită. Nu este îngăduit nici unui duhovnic, ieromonah sau frate a primi în chilii rudenii, fraţi sau surori, fără blagoslovenia stareţului. Închinătorii care vor avea de vorbit cu vieţuitorii din mănăstire, se vor întâlni cu aceştia numai la arhondaric sau la vorbitorul mănăstirii. Tema a 9-a: Viaţa monahală: cine poate acorda învoiri. Răspuns: Regulamentul pentru organizarea vieţii monahale şi funcţionarea administrativă şi disciplinară a mănăstirilor: Art. 123 şi 145 învoirile până la 8 zile se acordă de stareţ sau de egumen, iar învoirile mai mari de 8 zile se aprobă de Chiriarh. Tema a 10-a: Viaţa monahală: locuinţa personală, părăsirea mânăstirii. 91 Răspuns: Regulamentul pentru organizarea vieţii monahale şi funcţionarea administrativă şi disciplinară a mănăstirilor: Art. 144: Nici unui vieţuitor de mănăstire nu-i este îngăduit să-şi construiască locuinţă personală în incinta mănăstirii ori în afara acesteia. Nu este îngăduit nici unui frate (soră) sau monah (monahie) să iasă din mănăstire fără bilet de voie tipărit model, eliberat de stareţ sau stareţă, prevăzut cu ştampila mănăstirii, în care să se arate: motivul învoirii sau misiunii date, locul unde merge în timpul cât este învoit. Cine va călca aceste dispoziţii va fi socotit vagabond şi pedepsit prevederilor canoanelor şi Regulamentului de procedură al instanţelor disciplinare şi de judecată, semnalându-se cazul şi autorităţilor statului cu cererea de a se aplica dispoziţiile legale în vigoare. Tema a 11-a: Viaţa monahală: mijloace de îndreptare pentru mici abateri. Răspuns: Regulamentul pentru organizarea vieţii monahale şi funcţionarea administrativă şi disciplinară a mănăstirilor: Art. 124 - Pentru micile abateri de la regulile monahiceşti şi de la rânduielile Tipicului, stareţul sau stareţa, în datoria şi dorinţa de a îndrepta pe cel abătut, întrebuinţează următoarele mijloace: 1. La întâia şi a doua abatere, sfătuiri duhovniceşti şi dojană în particular, dacă abaterea nu a fost urmată de scandal public; 2. În caz de repetare, dojană publică în trapeza mănăstirii (art. 245 din Regulamentul de procedură al instanţelor disciplinare şi de judecată); 3. Dacă nu a urmat îndreptarea dorită, cazul se supune de stareţ sau stareţă Consiliului Duhovnicesc care poate aplica următoarele canonisiri: a. Punerea la metanii în biserică, în timpul serviciului divin; b. Oprirea porţiei de mâncare, afară de pâine şi apă, pe una sau mai multe zile; c. Oprirea subvenţiei de bani pentru îmbrăcăminte şi lăsarea ei în economia casei; d. Rânduirea la ascultări inferioare până la o lună; e. Trimiterea pentru un timp la unul din schiturile sau metoacele din subordine (acolo unde există), dacă sunt asemenea schituri, până la o lună; f. Luarea culionului pentru rasofori şi călugări, purtând numai fesul, sau scufiei pentru călugăriţe pentru un timp limitat-până la o lună30. Tema a 12-a: Judecarea monahilor: instanţe şi competenţa lor, abateri şi felul lor. Răspuns: 30 A se vedea şi art. 237 al Regulamentului de procedură al Instanţelor disciplinare şi de judecată ale Bisericii Ortodoxe Române. 92 A. A se consulta Regulamentul pentru organizarea vieţii monahale şi funcţionarea administrativă şi disciplinară a mănăstirilor: art. 121-132; B. A se consulta Regulamentul de procedură al Instanţelor disciplinare şi de judecată ale Bisericii Ortodoxe Române: art. 237-240. Tema a 13-a: Infirmeria mânăstirii: condiţii de igienă. Răspuns: Regulamentului de procedură al Instanţelor disciplinare şi de judecată ale Bisericii Ortodoxe Române: Art. 135 - O casă curată, bine aerisită, încălzită şi luminată, paturi curate, rufe des schimbate, hrană sănătoasă şi bine preparată, vase curate şi bine întreţinute, medicamente aduse şi date la timp de medicul lor, sunt necesităţi de prim ordin la infirmeria sau botniţa din mănăstire. Tema a 14-a: Biblioteca mânăstirii: gestiune şi împrumut. Răspuns: Regulamentul pentru organizarea vieţii monahale şi funcţionarea administrativă şi disciplinară a mănăstirilor: Art. 110 - Unul din monahii cu pregătire corespunzătoare va fi rânduit de stareţ cu ascultarea de bibliotecar, căruia se vor încredinţa după inventar, biblioteca şi toate cele aparţinătoare ei şi muzeul, de a căror gestiune va răspunde personal. Art. 111 - Bibliotecarul va avea o condică legalizată de conducerea mănăstirii, în care va subscrie persoana ce a primit de la bibliotecă vreo carte, şi va îngriji ca toate cărţile, eliberate de la bibliotecă, să fie înapoiate la timp de primitori în starea în care au fost primite. Tema a 15-a: Controlul mânăstirilor: cine îl poate efectua. Răspuns: Regulamentul pentru organizarea vieţii monahale şi funcţionarea administrativă şi disciplinară a mănăstirilor: Art. 119 - Pentru controlul mănăstirilor, fiecare Eparhie va avea un exarh, numit de Chiriarh dintre arhimandriţi, având atribuţiuni generale de inspecţie şi control a mănăstirilor şi de referent pentru problemele mănăstireşti (art. 109, lit. b din statut). În caz de nevoie, Chiriarhul poate delega pe protopopul locului, inspectorul sau unul dintre consilierii eparhiali, vicarul administrativ ori arhiereul vicar sau episcopul vicar, să facă anchete în mănăstiri, schituri sau metocuri. 93 AGRICOL, VITICOL şi SILVIC Tema 1: Retrocedări: legile care reglementează retrocedarea terenurilor agricole şi silvice. Răspuns: a. Legea fondul funciar nr. 18/1991; b. Legea nr. 169/1997 pentru modificarea şi completarea Legii fondului funciar nr. 18/1991, Legea 47/2007 pentru completarea art. 5 din Legea fondului funciar nr. 18/1991, Legea 340/2007 pentru modificarea alin 6 al art. 92 din Legea fondului funciar nr. 18/1991; c. Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi Legii nr. 169/1997; d. Legea nr. 400/2002 pentru aprobarea Ordonanţei de Urgenţă a Guvernului nr. 102/2001 privind modificarea şi completarea Legii nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit Legii fondului funciar nr. 18/1991 şi ale Legii nr. 169/1997 precum şi modificarea şi completarea Legii nr. 18/1991; e. Legea nr. 247/2005 privind reforma în domeniile proprietăţii şi justiţiei, precum şi unele măsuri adiacente (care modifică şi completează toate legile funciare anterioare); f. Hotărârea de Guvern (H.G.) nr. 890/2005 pentru aprobarea Regulamentului privind procedura de constituire, atribuţiile şi funcţionarea Comisiilor pentru stabilirea dreptului de proprietate privată asupra terenurilor, a modelului şi modului de atribuire a titlurilor de proprietate, precum şi punerea în posesie a proprietarilor. Tema a 2-a: Terenuri forestiere: obligaţiile administrative ale proprietarilor, importanţa pădurilor. 94 Răspuns: a. Obligaţiile proprietarilor: Proprietarii terenurilor cu vegetaţie forestieră trebuie să asigure paza şi administrarea acestor terenuri printr-o structură silvică specializată, cu respectarea Codului silvic31 şi a Legii nr. 31/2000 privind regimul contravenţiilor cu privire la terenurile cu vegetaţie forestieră32. b. Rolul şi importanţa pădurilor: Pădurea reprezintă principala sursă de produse lemnoase şi produse nelemnoase. Produsele lemnoase constituie principalul produs al pădurii şi sunt reprezentate de biomasa realizată de arbori şi recoltată prin exploatare. Produsele nelemnoase constituie o altă sursă de materii prime şi sunt reprezentate de vânat, peşte din apele de munte, fructe de pădure, seminţe forestiere, ciuperci comestibile, plante medicinale. Tema a 3-a: Terenuri forestiere: obligaţii în exploatarea materialului lemnos din pădurile proprietate privată a unităţilor de cult. Răspuns: Exploatarea materialului lemnos se va face numai cu respectarea prevederilor Ordinului ministrului agriculturii şi dezvoltării rurale nr. 606/30.IX.2008 pentru aprobarea Instrucţiunilor privind termenele, modalităţile şi perioadele de colectare, scoatere şi transport al materialului lemnos. Tema a 4-a: Terenuri forestiere: condiţii pentru schimbarea destinaţiei. Răspuns: Destinaţia terenului cu vegetaţie forestieră se poate schimba cu respectarea prevederilor Codului Silvic33, în special art. 24 alin 2) şi art. 47 alin 1) şi 2) care prevăd că schimbarea categoriei de folosinţă prin scoaterea temporară sau definitivă a terenului din fondul forestier, sau pentru perioada de aplicare a amenajamentului silvic, se face numai prin ordin al conducătorului autorităţilor centrale care răspund de silvicultură. Tema a 5-a: Regiuni viticole şi podgorii: enumerarea celor mai importante din România. Răspuns: a. Principalele regiuni viticole din România: - Regiunea viticolă a Podişului Transilvaniei; - Regiunea viticolă a Dealurilor Moldovei; - Regiunea viticolă a Dealurilor Munteniei şi Olteniei; - Regiunea viticolă a Dealurilor Banatului; 31 Legea 46/19.03.2008, completată de OUG 193/2008 pt. modificarea şi completarea art. 37 şi 39 din Codul silvic. 32 Modificată şi completată de Legea 210/2007. 33 Aprobat prin Legea 46/19.03.2008, publicată în M.Of. (Partea I) nr. 238 din 27.03.2008, a intrat în vigoare la data de 30.03.2008. 95 - Regiunea viticolă a Dealurilor Crişanei şi Maramureşului; - Regiunea viticolă a Colinelor Dobrogei; - Regiunea viticolă a Teraselor Dunării; - Regiunea viticolă a nisipurilor şi a altor terenuri din sudul ţării. b. Podgorii aferente principalelor regiuni viticole: - Podişul Târnave, Alba Iulia, Aiud; - Cotnari, Iaşi, Huşi, Panciu, Odobeşti; - Dealul Mare, Ştefăneşti Argeş, Drăgăşani; - Recaş, Teremia; - Miniş, Valea lui Mihai, Silvaniei; - Murfatlar, Sarica Niculiţel; - Ostrov, Greaca; - Calafat, Sadova, Corabia. Tema a 6-a: Soiuri de struguri: cultivabile în România. Răspuns: a. Principalele soiuri de struguri de masă: - soiuri timpurii (Cardinal, Victoria); - soiuri cu maturare mijlocie (Chasselas, Muscat de Hamburg, Afuz Ali); - soiuri târzii (Coarnă neagră, Italia). b. Principalele soiuri pentru vinuri albe: - de consum curent (Aligote, Galbenă de Odobeşti, Roşioară); - de calitate superioară (Fetească albă, Fetească regală, Riesling italian, Grasă de Cotnari, Sauvignon, Chardonnay, Pinot gris). c. Principalele soiuri pentru vinuri roşii: - de consum curent (Băbească neagră); - de calitate superioară (Fetească neagră, Merlot, Cabernet Sauvignon, Pinot noir). d. Principalele soiuri pentru vinuri aromate: - Tămâioasă românească, Busuioacă de Bohotin, Muscat Ottonel. Tema a 7-a: Viţa-de-vie: factorii de mediu şi lucrări. Răspuns: a. Principalele cerinţe ale viţei-de-vie faţă de factorii de mediu: - temperatura: temperatura medie anuală să fie ~ 90C (pentru calitate ~ 100C); - lumina: o perioadă cu durată mare de strălucire a soarelui; - precipitaţii anuale: 500-700 mm (din care 250-300 în timpul vegetaţiei); - solul: în general, soluri sărace, situate pe trenuri în pantă, cu expoziţie SE, S, SV, fără să băltească apa, la altitudini de până la 400m. b. Cele mai importante lucrări aplicate în cultura viţei-de-vie: - tăieri în uscat (executate înainte de pornirea în vegetaţie); 96 - lucrări în timpul perioadei de vegetaţie (dirijarea şi legarea lăstarilor, cârnitul lăstarilor, adică eliminarea vârfurilor de creştere cu 5-6 frunze când aceştia depăşesc înălţimea spalierului); - tratamente de prevenire şi combatere a bolilor şi dăunătorilor; - lucrări de întreţinere a solului (arături, praşile, aplicarea de erbicide); - aplicarea de îngrăşăminte; - recoltarea strugurilor. Tema a 8-a: Vinul: condiţii de păstrare, însuşiri, categorii de calitate. Răspuns: a. Condiţii de păstrare a vinului: - vase menţinute în permanenţă pe plin, cu dop pentru a evita contactul vinului cu aerul; - temperatură constantă pe toată perioada de păstrare (ideal sub 100C); - spaţii aerisite întunecoase. b. Însuşirile unui vin de calitate: - culoarea, limpiditatea, miros (aromă) şi gust agreabile. c. Principalele categorii de calitate ale vinului: - vinuri de masă sau de consum curent (VM); - vinuri cu indicaţie geografică (IG) sau vinuri superioare (VS); - vinuri cu denumire de origine controlată (DOC). Tema a 9-a: Parcuri şi grădini: plante ornamentale, plante floricole, gazon, plante bisericeşti. Răspuns: a. Cele mai utilizate plante ornamentale în parcuri şi gradini: - arbori foioşi: catalpa, magnolia, arţarul, teiul, platanul, stejarul, frasinul - arbori răşinoşi: bradul, molidul, thuia, tisa, duglasul, pinul; - arbuşti: trandafirul, buxus, juniperus, liliacul, lemnul câinesc, iasomie, forsiţia, cununiţa, azalee de grădină. b. Cele mai întâlnite plante floricole din parcuri şi grădini ornamentale: - de primăvară: laleaua, zambila, ghiocel, toporaş, narcisa, ciuboţica-cucului, mărgăritar, trei-fraţi-pătaţi; - de vară: petunia, muşcata, crăiţa, salvia, begonia, bănuţei, gazania, regina nopţii; - de toamnă: tufănele, crizanteme. c. Întreţinerea gazonului: - prin cosiri repetate; - udări frecvente; - fertilizări periodice; - greblare severă în anumite perioade; - combaterea eventualelor boli. d. Plantele importante pentru Biserică, care pot fi cultivate în grădină: - busuiocul, salcia, nucul, plante aromate (isop) şi plante medicinale. 97 Tema a 10-a: Livada: lucrări, sisteme de întreţinere, specii pomicole. Răspuns: a. Principalele lucrări aplicate în culturile de pomi fructiferi: - tăieri de rodire (executate primăvara devreme); - lucrări în verde (eliminarea lăstarilor lacomi, rărirea fructelor); - combaterea bolilor şi dăunătorilor (tratamente în repaus vegetativ, tratamente în vegetaţie); - lucrări de întreţinere a solului (mobilizarea solului, distrugerea buruienilor prin praşile mecanice şi manuale); - fertilizarea (cu îngrăşăminte organice, chimice); - recoltarea fructelor. b. Sistemele de întreţinere în plantaţiile pomicole: - ogor negru lucrat; - intervale înierbate şi lucrarea solului pe rând; - culturi intercalate care se cosesc, se mărunţesc, se încorporează şi constituie îngrăşământ verde pentru plante. c. Speciile pomicole ce se pretează la păstrare peste iarnă: - mărul, părul, gutuiul, nucul. d. Cele mai cultivate soiuri de măr: - Golden, Jonatan, Idared, Florina, Starkrimson, Frumos de Voineşti. Tema a 11-a: Plante legumicole: tehnologii de cultură, cultivarea în spaţii protejate şi în câmp deschis. Răspuns: a. Tehnologiile de cultură ale plantelor legumicole: - tehnologia de cultură în câmp deschis; - tehnologia de cultură în spaţii protejate (sere, solarii). b. Avantajele cultivării legumelor în spaţii protejate: - obţinerea de recolte ridicate; - obţinerea de legume în extra-sezon (în perioade reci ale anului). c. Culturi legumicole care se pretează a fi cultivate în spaţii protejate (sere, solarii): - tomate, castraveţi, vinete, ardei, salată, gulioare, fasole verde. d. Culturi legumicole care se pretează a fi cultivate în câmp deschis: - tomate, castraveţi, vinete, ardei, morcov, păstârnac, ceapă, usturoi, mazăre de grădină, fasole de grădină, verdeţuri (mărar, pătrunjel, leuştean), bame, cartofi, varză, conopidă. Tema a 12-a: Plantele de câmp: clasificare, importanţa grâului. 98 Răspuns: a. Clasificarea plantelor de câmp: - cereale (grâu, secară, orz, ovăz, porumb); - leguminoase pentru boabe (fasole, mazăre, soia); - leguminoase pentru nutreţ (lucernă, trifoi); - oleaginoase (floarea-soarelui, rapiţa); - plante textile (in, cânepă, bumbac); - tuberculifere şi rădăcinoase (cartof, sfeclă); - plante aromatice şi medicinale (muşeţel, mentă, lavandă, coriandru, cimbru, busuioc, valeriană, sunătoare, gălbenele, coada-şoricelului). b. Importanţa grâului: Grâul este cea mai importantă plantă cultivată, cu mare pondere alimentară. Suprafeţele întinse pe care este cultivat, precum şi atenţia de care se bucură se datorează: conţinutului ridicat al boabelor în hidraţi de carbon şi proteine, conservabilităţii îndelungate a boabelor, posibilitatea de mecanizare integrală a culturii. Partea a II-a LITURGICĂ şi TIPIC Tema 1: Vecernia: noţiuni de istorie, rânduială, semnificaţii. Răspuns: Fiecare dintre cele şapte laude bisericeşti simbolizează o perioadă din istoria mântuirii neamului omenesc. Vecernia aminteşte de epoca Vechiului Testament. Formula de binecuvântare a Vecerniei, Binecuvântat este Dumnezeul nostru…, arată că, în epoca vechi-testamentară, oamenii nu ştiau despre Dumnezeu decât că există şi că este unic. Mai târziu au primit revelaţia Sfintei Treimi, fapt pentru care de-abia binecuvântarea propriu-zisă a Utreniei (Slavă Sfintei şi Celei de o fiinţă…) face menţiune de cele trei persoane ale Sfintei Treimi: Tatăl, Fiul şi Sfântul Duh. Preotul rosteşte binecuvântarea din sfântul altar deoarece, în acest moment, altarul preînchipuie raiul în care a fost creat omul, iar sfintele uşi porţile închise ale acestuia, de după căderea în păcat a primilor oameni. De aceea preotul rosteşte rugăciunile Vecerniei sau ale luminilor de seară (şapte la număr), precum şi ectenia mare, din faţa uşilor împărăteşti. El este acum chipul omenirii de după căderea în păcat, care imploră mila lui Dumnezeu pentru a reveni la starea paradisiacă. Psalmul 103, numit şi psalmul creaţiei, se citeşte pentru că vorbeşte despre crearea lumii, despre frumuseţea şi minunata ei armonie, arătând totodată purtarea permanentă de grijă a lui Dumnezeu faţă de toate făpturile. Catisma de după ectenia mare, la Vecernia zilelor de rând, reprezintă perioada premergătoare venirii Mântuitorului Iisus Hristos. Psalmii 140 (Doamne, strigat-am către Tine…) şi 141 (Cu glasul meu către Domnul am strigat…) sunt menţionaţi încă din primele secole ale creştinismului ca făcând parte din slujba de seară, fapt pentru care au şi fost numiţi psalmii de seară. Ei exprimă sentimentele omului care s-a depărtat de Dumnezeu, care se pocăieşte şi doreşte să revină la starea dintâi. Cădirea mare din 99 timpul psalmilor este simbol al rugăciunii care se înalţă ca tămâia înaintea lui Dumnezeu, cu speranţa că va fi bineprimită. Anticipând venirea Mântuitorului, de-a lungul timpului, au fost introduse în rânduiala Vecerniei stihirile de la Doamne, strigat-am… şi de la Stihoavnă, care comemorează şi preamăresc fie Învierea Domnului (sâmbătă seara), fie praznicul sau sfântul în cinstea căruia se săvârşeşte vecernia respectivă. Vohodul Vecerniei, în ajunul sărbătorilor şi al duminicilor, este mişcarea liturgică prin care este simbolizată Întruparea Mântuitorului. Uşile Împărăteşti se deschid, semn al faptului că reintrarea omului în rai devine posibilă. Slujitorii, după ce îmbracă feloanele (semn al Întrupării), ies pe uşa de miazănoapte, precedaţi de un purtător de lumină, coborând în mijlocul bisericii aşa cum Mântuitorul a coborât în mijlocul lumii. Cădirea care însoţeşte vohodul se face în cinstea Întrupării Mântuitorului, ca o jertfă pentru marea Sa iubire jertfelnică. La finalul vohodului, se cântă imnul Lumină lină…, cunoscut foarte de timpuriu ca imn al rugăciunii de seară. Despre această cântare Sfântul Vasile cel Mare, în secolul al IV-lea, spunea că este veche, citând chiar un fragment din ea. Se pare că a fost alcătuită încă din secolul al II-lea, de către Sfântul Ierarh Antinoghen, care avea să fie martirizat în timpul persecuţiei lui Diocleţian. Imnul este o laudă adusă Mântuitorului Iisus Hristos, „lumina lină a sfintei slave, a Tatălui ceresc”, dar şi Sfintei Treimi, menţionând distinct cele trei Persoane: Tatăl, Fiul şi Sfântul Duh. Ritualul vohodului, dimpreună cu cântarea „Lumină lină…”, amintesc de ritualul aprinderii şi aşezării sfeşnicului cu lumini din ritul iudaic, în faţa căruia arhiereul aprindea tămâie şi care trebuia să ardă toată noaptea în faţa perdelei din Cortul mărturiei. Prochimenul vecerniei, câte unul pentru fiecare zi a săptămânii sau pentru fiecare sărbătoare mai importantă, dimpreună cu stihurile sale, sunt resturi ale unor psalmi care se citeau în acest moment. Paremiile prezente în rânduiala Vecerniilor sărbătorilor din perioada Octoihului şi Penticostarului şi în cea a Vecerniei zilelor de rând din perioada Triodului, sunt lecturi biblice cu precădere din Vechiul Testament, din Proverbele sau Pildele lui Solomon, fapt pentru care au şi primit această denumire (cuvântul paremie înseamnă proverb, parabolă, pildă). Rugăciunea Învredniceşte-ne, Doamne…, precedată de ectenia întreită, exprimă sentimentele de smerenie şi evlavie ce ar trebui să fie simţite în pragul nopţii de orice creştin. După ectenia cererilor, urmează Stihoavna, numită aşa pentru că troparele care o alcătuiesc, de inspiraţie nou-testamentară, sunt precedate de stihuri (versete ale unor psalmi, care se citeau odinioară integral). Rugăciunea Dreptului Simeon (Acum liberează pe robul Tău, Stăpâne…) se citeşte imediat după Stihoavnă şi este de origine biblică. Este alcătuită din cuvintele rostite de Dreptul Simeon atunci când a primit în braţe pe Pruncul Iisus, adus la templu de Preacurata Fecioară Maria, la 40 de zile după naşterea Sa (Luca 2, 29-32). Ea exprimă mulţumirea omului căruia i s-au împlinit rugăciunile, inspirând şi nădejdea în Răscumpărarea din robia păcatului şi a morţii de care ne împărtăşim odată cu Întruparea Mântuitorului. Troparele care se cântă la sfârşitul Vecerniei preamăresc Învierea Domnului, sfântul sau praznicul zilei respective şi preced otpustul sau apolisul Vecerniei, în cadrul căruia sunt pomeniţi şi părinţii Maicii Domnului, Drepţii Ioachim şi Ana, ca unii care L-au aşteptat pe Mesia, fiind ultimii sfinţi ai epocii vechi-testamentare pe care o reprezintă sau o simbolizează Vecernia. Tema a 2-a: Vecernia: rânduieli speciale. Răspuns: 100 Există zile liturgice a căror Vecernie se deosebeşte prin câteva elemente tipiconale specifice, care amintesc de momentele principale ale vieţii pământeşti a Mântuitorului Iisus Hristos. Pe scurt, acestea sunt: Vecernia Sâmbetei celei mari. Se săvârşeşte în Vinerea Patimilor, în jurul amiezii, preotul fiind îmbrăcat în toate veşmintele (de culoare închisă). Nu are catismă, iar Vohodul se face cu Sfânta Evanghelie, deoarece după paremii se citesc pericope din Apostol şi Evanghelie. La Stihoavnă, preotul scoate sfântul epitaf (aer) din sfântul altar şi îl aşează în mijlocul bisericii, pe o masă special amenajată. Acest ritual simbolizează coborârea de pe Cruce a trupului Mântuitorului şi pregătirea lui pentru înmormântare. Vecernia de Luni, din Săptămâna Luminată se săvârşeşte în Duminica Paştilor, fie la ora obişnuită, fie la amiază şi este cunoscută sub denumirea de a doua Înviere. Aminteşte de prima arătare a Mântuitorului de după Învierea Sa din morţi, în chiar ziua Învierii, înaintea ucenicilor, spre seară. Preotul îmbracă de la început toate veşmintele şi dă binecuvântarea Slavă Sfintei… din faţa sfintei mese, se cântă Hristos a înviat, cu stihurile Paştilor, după care imediat urmează cântarea Doamne, strigat-am, cu stihurile şi stihirile ei, din Penticostar. După vohodul cu Sfânta Evanghelie se cântă prochimenul mare (Cine este Dumnezeu…), iar îndată după prochimen se citeşte pericopa evanghelică de la Ioan 20, 19-25, în mai multe limbi (dacă se poate în 12, după numărul celor 12 apostoli care au propovăduit în lume vestea Învierii lui Hristos Domnul). La finalul acestei Vecernii nu se rostesc „Acum liberează…” şi rugăciunile începătoare, ci se cântă troparul Hristos a înviat, după care se încheie slujba cu otpustul special, al Paştilor. La miruit, credincioşii sărută şi Sfânta Cruce şi Sfânta Evanghelie. Vecernia de luni după Rusalii (Lunea Sfântului Duh) se săvârşeşte în ziua Pogorârii Sfântului Duh, îndată după Sfânta Liturghie, preotul fiind îmbrăcat cu toate veşmintele. Nu are în rânduială catismă, iar în locul paremiilor, între prochimen şi ectenia cererilor, stând în genunchi în faţa Sfintelor Uşi, preotul citeşte şapte rugăciuni, împărţite în trei grupe. Ele invocă ajutorul Sfintei Treimi, amintind de cele şapte daruri ale Sfântului Duh care s-a pogorât în ziua Cincizecimii. De asemenea, în ele sunt prezente şi cereri pentru cei adormiţi în Domnul. Datorită faptului că cele şapte rugăciuni se citesc în genunchi, slujba aceasta se mai numeşte şi Vecernia plecării genunchilor. În ceea ce priveşte alcătuitorul acestor frumoase rugăciuni, după unii liturgişti ar fi Sfântul Vasile cel Mare, iar după alţii Sfântul Sofronie al Ierusalimului sau Sfântul Mitrofan Mărturisitorul, vieţuitor în secolul al IX-lea. Vecernia plecării genunchilor se încheie cu otpustul sărbătorii („Cel Ce din părinteştile şi dumnezeieştile sânuri…). Vecernia unită cu Sfânta Liturghie: la Liturghia Darurilor mai înainte sfinţite (a Sfântului Grigorie Dialogul), în perioada Postului Mare, cu Liturghia Sfântului Vasile cel Mare (de patru ori pe an) sau cu Liturghia Sfântului Ioan Gură de Aur (atunci când praznicul Bunei-Vestiri cade într-una din zilele de luni până vineri, în Postul Mare). În aceste cazuri, Vecernia ţine locul primei părţi a Sfintei Liturghii, şi a nume Liturghiei catehumenilor. Cu Liturghia Sfântului Vasile cel Mare se uneşte în ajunul Naşterii şi Botezului Domnului (când cele două ajunuri nu cad sâmbăta sau duminica), precum şi în Joia şi Sâmbăta Patimilor. Preotul rosteşte Binecuvântarea mare (Binecuvântată este împărăţia…), a Sfintei Liturghii, îmbrăcat în toate veşmintele, după care urmează rânduiala vecerniei, până după Paremii sau Vohodul cu Evanghelia. După aceea se intră în rânduiala Liturghiei, de la cântarea „Sfinte Dumnezeule…” înainte (în Sâmbăta Patimilor, în loc de „Sfinte Dumnezeule…” se cântă „Câţi în Hristos…”). La fel se întâmplă şi atunci când ziua Bunei-Vestiri cade de luni până vineri în Postul Mare. După modelul de mai sus, se îmbină rânduiala Vecerniei zilei de 26 martie cu Sfânta Liturghie a Sfântului Ioan Gură de Aur. În celelalte zile de rând din timpul Postului Mare se săvârşeşte Liturghia Sfântului Grigorie Dialogul sau a Darurilor mai înainte sfinţite, care reprezintă modelul desăvârşit al Liturghiei 101 vesperale (unită cu Vecernia). Prima ei parte este o Vecernie, până la paremiile de după vohodul cu cădelniţa. Această slujbă are drept caracteristică principală, pe lângă faptul că sunt folosite Sfinte Daruri sfinţite la o Liturghie anterioară, prezenţa, în timpul citirii paremiilor, a ritualului luminii. Este săvârşit de preot, purtând lumânarea şi cădelniţa, fiind menţionat încă de pe vremea Sfântului Simeon al Tesalonicului (secolul al XV-lea), având la origine oficiul liturgic în care Biserica a încadrat aprinderea luminilor în locaşurile de cult, după apusul soarelui, descris încă din secolul al IV-lea de pelerina Etheria, care l-a întâlnit în Biserica din Ierusalim. Unirea vecerniei cu Sfânta Liturghie, în toate cazurile, este o reminiscenţă a rânduielilor existente în primul mileniu creştin, când în zilele de ajunare Sfânta Liturghie se săvârşea seara, după vremea Vecerniei, pentru a nu fi întreruptă ajunarea. Tema a 3-a: Utrenia: noţiuni de istorie, rânduială, semnificaţii. Răspuns: Aşa cum arată şi denumirea slujbei (utro sl.= dimineaţă), Utrenia este slujba care însoţeşte răsăritul soarelui. Avea în vechime un caracter nocturn, păstrat astăzi numai de Utrenia Paştilor şi de cea a Naşterii Domnului (în unele zone ale ţării). Sunt cunoscute trei categorii de Utrenie: a duminicilor, a praznicelor şi a sfinţilor şi a zilelor de rând. În general, Utrenia, ca slujbă a începutului zilei, închipuie zorile creştinismului, apariţia revelaţiei dumnezeieşti, a luminii învăţăturii Mântuitorului Iisus Hristos. Partea de început, care începe cu binecuvântarea mică (Binecuvântat este Dumnezeu nostru…), după care se citesc rugăciunile începătoare, psalmii 19 şi 20 (împărăteşti), trei tropare ale Sfintei Cruci, urmate de rostirea unei ectenii întreite, este mai târzie decât restul Utreniei. Binecuvântarea propriu-zisă a Utreniei Slavă Sfintei…, este rostită de preot din faţa Sfintei Mese, cădind cruciş şi purtând epitrahilul. Ea este urmată la strană de citirea celor şase psalmi ai Utreniei (3, 37, 62, 87, 102 şi 142), care împletesc sentimentele de tânguire ale omului căzut în păcat cu cele de nădejde în dobândirea mântuirii. Timpul citirii lor simbolizează vremea de întuneric de după căderea în păcat a primilor oameni sau vremea Judecăţii de Apoi, fapt pentru care în timpul lor, uneori, se sting luminile din biserică. În timpul celor şase psalmi, preotul citeşte cele 12 rugăciuni ale dimineţii, primele şase în faţa Sfintei Mese, iar celelalte şase în faţa Sfintelor Uşi. Ele exprimă mulţumirea omului pentru încheierea cu pace a nopţii, cerând lui Dumnezeu ajutor pentru ziua care tocmai începe. Sunt rostite de preot în taină, în numele întregii comunităţi. După ectenia mare, rostită de preot din faţa Sfintelor Uşi, urmează cântarea Dumnezeu este Domnul…, cu stihurile sale. Este formată din versetele 26 şi 27 ale psalmului 117 şi se cântă de patru ori, vestindu-se astfel, în mod simbolic, în cele patru colţuri ale lumii, arătarea Mântuitorului în lume. În zilele de rând ale Postului Mare, cântarea „Dumnezeu este Domnul…” este înlocuită de cântările sau troparele treimice, care exprimă participarea credincioşilor la cântarea îngerilor, de preaslăvire a Sfintei Treimi. Troparele care urmează sunt de origine mai nouă în rânduiala Utreniei. Ele preamăresc Învierea Domnului (duminica şi în perioada Penticostarului) şi praznicul sau sfinţii prăznuiţi în ziua respectivă. Catismele care se citesc după ectenia mică de la finalul troparelor, sunt grupe de psalmi, alternate cu cântarea unor stihiri, numite sedelne, şezânde sau catismale. Se numesc aşa pentru că în timpul lor se poate sta în strane (καθίζω = a şedea). Binecuvântările învierii (duminica şi în perioada Penticostarului) sunt tropare care preaslăvesc Învierea Domnului, precedate de versetul 12 al psalmului 118, ce se cânta odinioară 102 în întregime. În timpul Binecuvântărilor, preotul face cădire mare, amintind de aromatele cu care femeile mironosiţe au venit la Mormântul Domnului, în dimineaţa Învierii. Polieleul se cântă în zilele de sărbătoare mai importante sau în cele când sunt prăznuiţi sfinţi mai importanţi, înlocuind, uneori, duminica, Binecuvântările Învierii. La sărbătorile Mântuitorului şi ale sfinţilor, polieleul este alcătuit din versete ale psalmilor 134 (Robii Domnului…) şi 135 (Mărturisiţi-vă Domnului că este bun…). Refrenul care însoţeşte fiecare verset al acestor psalmi, Că în veac este mila Lui, a dat denumirea cântării: polieleu (πολυέλεος = mult-milostiv sau multă milă). La sărbătorile închinate Maicii Domnului, Polieleul este format din versetele psalmului 44 (Cuvânt bun răspuns-a inima mea…), având ca refren care începe cu cuvintele Bucură-te…, adresate Sfintei Fecioare Maria. În duminicile pregătitoare pentru Postul mare, din perioada Triodului (Duminica Fiului Risipitor, a lăsatului sec de carne şi a lăsatului sec de brânză), se adaugă şi Polieleul special, La râul Babilonului…, format din psalmul 136. Acesta exprimă plângerea după Ţara Sfântă a poporului iudeu, aflat în robia babilonică, simbolizând acum plângerea creştinilor după raiul pierdut din pricina păcatelor. Mărimurile sunt cântări de preamărire a praznicului sau sfântului respectiv, întâlnite numai în riturile românesc şi slav. În Biserica noastră, poate fi întâlnit şi un al doilea rând de mărimuri sau pripeli, care încep de obicei cu Veniţi toţi…, fiind alcătuite de Kyr Filotei Monahul, fost logofăt al domnitorului Mircea cel Bătrân, vieţuitor la Mănăstirea Cozia. În rânduiala utreniei duminicale, Ipacoi este o stihiră ce precede cântarea antifoanelor sau este aşezată mai târziu, după cântarea a treia a canoanelor. Aşa cum arată şi denumirea ei, de origine grecească, stihira preamăreşte Învierea Domnului, vestea cea bună a izbăvirii lumii din robia păcatului, care trebuie ascultată cu mare atenţie (ipacoi gr. = ascultare). În perioada Octoihului, la utrenia sărbătorilor, se cântă acum antifoanele, versete alcătuite de Sfântul Ioan Damaschin, marele imnograf al secolului al VIII-lea, diferite pentru fiecare dintre cele opt glasuri (câte trei rânduri pentru fiecare glas, cu excepţia glasului VIII, care are patru rânduri, adică 12 tropare sau stihiri scurte). Se numesc antifoane pentru că Sfântul Ioan Damaschin, atunci când le-a compus, a folosit psalmii 119-132, care formează catisma a XVIII-a şi care erau cântaţi pe treptele templului din Ierusalim antifonic (adică alternativ, de către două cete de cântăreţi). Partea principală a Utreniei sărbătorilor este reprezentată de citirea pericopei evanghelice şi de cântările care o preced: Prochimenul şi Toată suflarea…. Duminica se citeşte una din cele 11 Evanghelii ale Învierii, care vorbesc de arătările Mântuitorului de după Învierea Sa din morţi. Sunt 11, după numărul ucenicilor Mântuitorului, din rândul cărora plecase Iuda. După numărul şi în legătură cu conţinutul acestor pericope evanghelice, sunt întâlnite în rânduiala utreniei duminicale şi 11 luminânde, înainte de cântarea Laudelor, şi 11 voscresne sau exapostilarii, care se cântă la Slava… de la Laude. Evanghelia Utreniei duminicale este citită de preot în Sfântul Altar, pe latura de miazănoapte a Sfintei Mese, pentru că acum el îl preînchipuie pe îngerul care a stat pe piatra răsturnată de la uşa mormântului Domnului, în dimineaţa Învierii, vestind femeilor mironosiţe că Domnul a Înviat (Simeon al Tesalonicului). În cadrul sărbătorilor din timpul săptămânii, evanghelia utreniei este citită dintre uşile împărăteşti. Tot în zilele de duminică, scoaterea Sfintei Evanghelii în mijlocul bisericii, după citirea pericopei, închipuie arătarea Domnului după Înviere şi propovăduirea acestei minunate veşti întregii lumi. De aceea sunt îndemnaţi acum credincioşii să vină şi să se închine sfintei Învierii lui Hristos, care a adus bucurie la toată lumea. Excepţie de la această rânduială fac două duminici din cursul anului bisericesc: Duminica Floriilor şi Duminica Pogorârii Sfântului Duh, când nu se cântă „Învierea lui Hristos” şi nici nu se scoate Sfânta Evanghelie în mijlocul bisericii. De 103 asemenea, există trei zile liturgice (Sâmbăta lui Lazăr, Înălţarea Sfintei Cruci şi Înălţarea Domnului), când se citeşte una din pericopele Învierii, din latura de miazănoapte a Sfintei Mese, se cântă „Învierea lui Hristos…”, dar nu se scoate Sfânta Evanghelie în mijlocul bisericii. Psalmul 50, care se citeşte acum, a fost întrebuinţat încă din vechime în rânduiala slujbelor de dimineaţă, exprimând sentimentul de pocăinţă, precum şi smerenia cu care credincioşii Îl întâmpină pe Hristos Domnul Cel Înviat din morţi. Canoanele sunt cântări închinate praznicului sau sfinţilor pomeniţi, împărţite în mai multe cântări, întrerupte astfel: după cântarea a III-a: ectenie mică, condacul, icosul şi sedealna sărbătorii sau a sfântului; după Cântarea a VI-a: ectenie mică, condacul şi icosul Învierii (din Octoih), urmate de Sinaxarul zilei, din Minei. Uneori, cântarea canoanelor este înlocuită de catavasii, care nu sunt altceva decât irmoasele cântărilor canoanelor. Se numesc aşa pentru că în vechime cântăreţii din cele două strane, pentru a intona irmosul, coborau din strane (katavasia gr. = scoborâre). La Cântarea a IX-a a canoanelor sau a catavasiilor, se cântă stihurile mărimurilor Sfintei Fecioare, cu Ceea ce eşti mai cinstită…, duminica, sau stihirile respective, în sărbători, timp în care preotul face cădire mare. După intonarea luminândei sau svetilnei, precedată duminica de Sfânt este Domnul, Dumnezeul nostru…, urmează cântarea Laudelor sau Hvalitelor. Ele sunt formate din stihiri (cu număr variabil, în funcţie de importanţa sărbătorii), care alternează cu versete din psalmii 148, 149 şi 150, numiţi şi psalmii aleluiatici sau de laudă. Ultimele două stihiri de la Laude sunt precedate de Slavă… Şi acum… Duminica, la Slavă… se cântă una din cele 11 voscresne, eotinale sau mânecânde. Doxologia sau Slavoslovia reprezintă una din cele mai vechi părţi ale Utreniei. Este un imn cu caracter trinitar, amintind de cântarea îngerilor de la Naşterea Domnului, care se cânta la început în momentul când apărea pe cer prima rază a soarelui. Tema a 4-a: Utrenia: rânduieli speciale. Răspuns: Există zile liturgice a căror Utrenie se deosebeşte prin câteva elemente tipiconale specifice, care amintesc de evenimente sau persoane importante din istoria mântuirii. Pe scurt, acestea sunt: Deniile de miercuri şi vineri din săptămâna a cincea a Postului Mare. De fapt, acestea sunt utreniile zilelor de joi şi sâmbătă ale acestei săptămâni, care se săvârşesc în seara precedentă, sub formă de priveghere. Rânduiala lor urmează pe cea a utreniilor zilelor de rând, cu menţiunea că, în locul obişnuitelor canoane, miercuri seara, se cântă în întregime Canonul cel Mare (al Sfântului Andrei Criteanul), iar vineri seara Acatistul Maicii Domnului (compus din 24 de icoase şi condace). Utreniile zilelor de rând din săptămâna Sfintelor Patimi. Încep din seara Duminicii Floriilor şi sunt săvârşite în fiecare seară, până în Vinerea Mare. Se săvârşesc după rânduiala utreniei din zilele de rând, având fiecare câte o pericopă evanghelică. Elemente specifice mai multe au: Utrenia Vinerii celei Mari sau Denia de Joi seara (În cadrul ei se citesc, din faţa uşilor împărăteşti, cele 12 Evanghelii ale Patimilor. După a cincea Evanghelie, are loc scoaterea Sfintei Cruci, din Sfântul Altar în mijlocul bisericii. După a şasea se cântă Fericirile şi prochimenul special, al zilei (Împărţit-au hainele Mele loruşi…). 104 Utrenia Sâmbetei celei Mari sau Denia Prohodului Domnului, de Vineri seara (Este slujba înmormântării Domnului, fapt pentru care are un caracter solemn şi funebru. Prohodul Domnului, împărţit în trei stări, se cântă de către preoţi şi credincioşi, după troparele utreniei, în jurul Sfântului Epitaf, în mijlocul bisericii. Tot ca elemente specifice, trebuie menţionate: cântarea Binecuvântărilor Învierii, imediat după Prohod, precum şi înconjurarea bisericii cu Sfântul Epitaf, după cântarea Doxologiei mari. Înconjurarea bisericii simbolizează ducerea la groapă şi înmormântarea Domnului. La final, după introducerea Sfântului Epitaf în Sfântul Altar şi aşezarea lui pe Sfânta Masă, sunt prezente în rânduiala acestei denii trei lecturi biblice: o paremie, un apostol şi o evanghelie). Utrenia Învierii sau Utrenia Sfintelor Paşti. Se săvârşeşte în a doua parte a nopţii. Începe cu ritul aprinderii luminilor de către credincioşi, de la preotul care iese prin sfintele uşi, mergând împreună cu aceştia în afara bisericii, cântând „Învierea Ta, Hristoase Dumnezeule…”. Acolo citeşte Evanghelia Învierii (Matei 28, 1-15), înainte de a da binecuvântarea Slavă Sfintei…. După binecuvântare, se cântă Hristos a înviat, cu stihurile Paştilor, preotul cădind în acest timp, după rânduială, masa pe care se află Sfânta Evanghelie, Sfânta Cruce, icoana Învierii şi sfeşnice cu lumini. După ectenia mare, slujba se continuă în biserică, unde se cântă Binecuvântările Învierii şi Canonul Învierii (Ziua Învierii…), compus de Sfântul Ioan Damaschin. La fiecare cântare preotul face cădire mare, purtând în mâna stângă o Sfântă Cruce şi o lumânare aprinsă. De asemenea, după fiecare cântare a canonului, preotul rosteşte o ectenie mică. La Laude se cântă stihirile Învierii, iar la Slavă… Şi acum… frumoasa cântare Ziua Învierii. Doxologia mare nu se cântă, fiind înlocuită de troparul Învierii, Hristos a înviat. Tot timpul slujbei, sfintele uşi şi dvera sunt deschise. Utrenia din zilele Săptămânii Luminate. Urmează rânduiala Utreniei Învierii, cu deosebirea că lipseşte partea de început, săvârşită în afara bisericii, ci în interior, începând cu binecuvântarea Slavă Sfintei şi Celei de o fiinţă… Din Duminica Tomii până la Înălţarea Domnului, începutul Utreniei se face tot cu binecuvântarea Slavă Sfintei şi Celei de o fiinţă…, după care urmează Hristos a înviat (de trei ori), cu stihurile Paştilor, după care se citesc cei şase psalmi ai utreniei. În această perioadă, Învierea lui Hristos văzând… se cântă de trei ori. Utreniile sărbătorilor închinate Sfintei Cruci (1 august, Înălţarea Sfintei Cruci, pe 14 septembrie, şi Duminica a treia din Postul Mare). În cadrul acestor utrenii are loc ritualul scoaterii şi închinării Sfintei Cruci în naos, în mijlocul bisericii. El are loc între cântarea doxologiei şi ecteniile finale, având un caracter solemn. Tema a 5-a: Sfânta Liturghie: pregătirea slujitorilor. Răspuns: Sfânta şi Dumnezeiasca Liturghie poate fi săvârşită doar de arhiereii şi preoţii care nu sunt opriţi de la slujire. Diaconul nu poate sluji singur Sfânta Liturghie, ca de altfel nicio altă slujbă, ci numai împreună cu preotul sau arhiereul. Pentru săvârşirea Sfintei Liturghii, atât arhiereul, cât şi preotul şi diaconul trebuie să se pregătească în mod special, atât din punct de vedere sufletesc, cât şi din punct de vedere trupesc. Pregătirea sufletească. Să se ferească cu grijă de faptele care împiedică vrednicia Liturghiei şi împărtăşirea cu Preacuratele Taine: aflarea lor sub blestem, afurisiţi de arhiereu sau săvârşitori ai vreunui păcat de moarte (trufia, iubirea de argint, desfrânarea, mânia, lăcomia, zavistia, lenevia spre faptele bune). 105 Pregătirea sufletească se poate condensa în trei condiţii esenţiale: - pacea sufletului (să fie împăcat cu toată lumea, să nu aibă nimic asupra cuiva, fiind stăpânit de sentimente de ură, mânie sau răzbunare); - spovedania (să se spovedească frecvent la duhovnicul său, iar dacă are pe suflet un păcat mai grav, să nu slujească până nu-l mărturiseşte duhovnicului); - rugăciunea sau citirea Pravilei (cele şapte Laude care preced Sfânta Liturghie, a unor acatiste sau canoane şi, în special al Rânduielii Sfintei Împărtăşanii, formată din Canonul împărtăşirii şi cele 12 rugăciuni pregătitoare). Pregătirea trupească. Pentru slujirea Sfintei şi Dumnezeieştii Liturghii, slujitorii trebuie să fie curaţi nu numai sufleteşte, ci şi trupeşte, purtând veşminte nepătate, frumoase, întregi şi curate. - slujitorii îşi vor spăla trupurile în ajun, pentru a fi cât mai curaţi în momentul slujirii. - ferirea de îmbuibarea pântecelui, încă din ajun. Dacă se poate, să ajuneze începând cu seara dinainte, dacă nu, să nu mănânce şi să bea nimic după miezul nopţii. - capul trebuie să fie pieptănat, faţa şi gura spălate, unghiile curate şi tăiate. „Toate acestea pentru respectul şi cinstea dumnezeieştilor Taine şi pentru ca poporul, ce-l priveşte şi-i sărută mâna, să nu se amărască cu ceva. Deci tot cel care va vrea să se împărtăşească bine va face dacă îşi va curăţa dinţii şi-şi va spăla gura sa de cu seara, ca, nu cumva, făcând acestea a doua zi, să înghită apă, şi astfel să fie împiedicat de a sluji sau a se împărtăşi. Iar dacă-şi va spăla gura şi dimineaţa, negreşit că nu va fi rău, numai să o facă aceasta cu luare aminte, ca să nu înghită apă şi aşa, fără îndoială, să slujească sau să se împărtăşească” (Povăţuirile din Liturghier). - preoţii şi diaconii căsătoriţi să se abţină de la împreunarea trupească cu soţiile lor. „Preoţii şi diaconii care au soţii sunt datori să nu se împreuneze cu ele câteva zile mai înainte de a sluji Sfânta Liturghie, precum şi în acea zi, căci cel ce nu se va înfrâna şi va sluji foarte greşeşte” (Povăţuirile din Liturghier). Sfântul Simeon al Tesalonicului menţionează că „dacă nu mai mult, cel puţin în ziua şi în noaptea cea dinaintea Liturghiei şi cea de după Liturghie, trebuie neapărat a se feri”. Tema a 6-a: Sfânta Liturghie: rânduiala şi semnificaţia: Proscomidiei, Liturghiei catehumenilor, Liturghiei credincioşilor. Răspuns: Se va consulta bibliografia de mai jos. Tema a 7-a: Sfinte Taine: rânduiala şi semnificaţia principalelor momente din: Sf. Botez, Cununie, Sf. Maslu. Răspuns: Se va consulta bibliografia de mai jos. 106 Bibliografie pentru capitolul Liturgică şi ritual: Liturghier, Editura Institutului Biblic şi de Misiune al Bisericii Ortodoxe Române, Bucureşti, 2000 sau 2008; Molitfelnic, Editura Institutului Biblic şi de Misiune al Bisericii Ortodoxe Române, Bucureşti, 2000; Branişte, pr. prof. dr. Ene, Liturgica specială, manual pentru Facultăţile de Teologie, Editura Institutului Biblic şi de Misiune al Bisericii Ortodoxe Române, Bucureşti, 1985 sau Editura Nemira, Bucureşti, 20052; Vintilescu, pr. prof. dr. Petre, Liturghierul explicat, Editura Institutului Biblic şi de Misiune al Bisericii Ortodoxe Române, Bucureşti, 1972, 19822, 19983; Necula, pr. prof. dr. Nicolae D., Tradiţie şi înnoire în slujirea liturgică, vol. I şi II, Editura Episcopiei Dunării de Jos, Galaţi, 1996 şi 2001; vol. III, Editura Institutului Biblic şi de Misiune al Bisericii Ortodoxe Române, Bucureşti, 2004. PASTORALĂ Tema 1: Parohia: terminologie. Răspuns: paroi/ka = şedere sau stabilire în ţară străină. paroike/w = a locui pe lângă, a fi vecin cu sau a locui în mijlocul sau printre străini34. - Aşa se numeau comunităţile evreieşti împrăştiate prin lume după cucerirea ţării de către romani şi distrugerea templului din Ierusalim. A fost preluat, la început, de primele comunităţi creştine care, ca şi evreii în ţară străină sau printre păgâni, erau socotite drept comunităţi străine de modul de viaţă al celorlalţi. - Desemna, la început, comunităţile creştine de la sate. sensul teologic: parά oι̉kίa – pe lângă casă – cei ce locuiesc în jurul Casei Domnului (biserica). De aceea, biserica se construieşte, pe cât este posibil, în mijlocul comunităţii. enoria - e(gxw/rios = situat la ţară sau de la ţară35. Termenul desemna, la început, comunităţile creştine de la sate. Cu timpul, a devenit sinonim cu cel de parohie. Tema a 2-a: Parohia: noţiuni generale. Răspuns: 34 Vezi Dictionnaire grec-français, editat de M. A. Bailly, Paris, 1897, p. 1492. 35 Ibidem, p. 576. 107 Parohia este comunitatea creştinilor ortodocşi, clerici şi mireni, situată pe un anume teritoriu şi subordonată centrului eparhial din punct de vedere canonic, juridic, administrativ şi patrimonial, condusă de un preot paroh numit de Chiriarhul (arhiepiscopul sau episcopul) eparhiei respective36. Înfiinţarea, organizarea, schimbarea limitei teritoriale şi desfiinţarea de parohii se aprobă de către Consiliul eparhial, ţinând cont de cerinţele misionare şi pastorale din teritoriu. Credincioşii din parohie au drepturi (beneficiază de asistenţă religioasă, aleg şi pot fi aleşi în organismele parohiale sau beneficiază de ajutor filantropic, după posibilităţi) şi îndatoriri (susţinerea, întărirea şi să mărturisirea credinţei Bisericii Ortodoxe, vieţuirea potrivit învăţăturii de credinţă ortodoxă, participarea la sfintele slujbe, împărtăşirea cu Sfintele Taine, împlinirea faptelor milei creştine, întreţinerea şi ajutarea bisericii şi a slujitorilor) Parohiile, în Biserica Ortodoxă Română, în funcţiile de condiţiile pastoral-misionare şi de numărul credincioşilor, sunt de trei categorii (clasificarea pe categorii se aprobă de către Permanenţa Consiliului Eparhial). Tema a 3-a: Parohia: problema „preoţilor navetişti”. Răspuns: Pe durata activităţii lor în parohie, preoţii şi diaconii sunt datori a locui în parohie, în case parohiale, acolo unde acestea există, sau în case închiriate şi au dreptul la folosinţă gratuită a unei anumite suprafeţe de teren, proprietatea parohiei, aprobată de centrul Eparhial. „Navetismul preoţilor” este una din cauzele insuccesului în activitatea pastorală. Tema a 4-a: Parohia: activitatea pastorală a preotului. Răspuns: Preotul trebuie să cunoască bine parohia sa şi să o organizeze în aşa fel încât, viaţa creştină şi activitatea misionară a parohiei să se desfăşoare corect şi complet din punct de vedere: liturgic, administrativ, filantropic şi cultural-misionar. Scopul principal şi permanent al activităţii preotului este mântuirea credincioşilor, în baza legăturii veşnice a lui Hristos cu Biserica Sa. Din această perspectivă, cea mai mare bogăţie a vieţii este prezenţa lui Hristos în fiecare creştin. Activităţile care servesc acestui deziderat sunt: 1. Participarea la Sfânta Liturghie şi la celelalte slujbe; 2. Înnoirea vieţii creştinilor prin spovedanie şi vieţuire curată şi sfântă; 3. Stabilitatea familiei creştine; 4. Participarea tinerilor la viaţa Bisericii; 5. Grija permanentă pentru viaţa bătrânilor; 6. Antrenarea parohiei în activităţi de ajutorare a altor parohii mai sărace sau a unor persoane singure şi neajutorate; 7. Cheia succesului pastoral se concentrează în cuvântul „participare”. Este foarte important ca toţi oamenii să fie luaţi în seamă şi fiecare să vadă că nu este uitat. 36 Statutul pentru organizarea şi funcţionarea Bisericii Ortodoxe Române, aprobat de Sfântul Sinod, prin Hotărârea nr. 4678 /28 noiembrie 2007, recunoscut de către Guvernul României prin H.G. nr. 53/16 ianuarie 2008 şi publicat în M.Of. nr. 50/22 ianuarie 2008, p. 13. 108 Alături de preotul paroh, la buna desfăşurarea activităţii pastoral-misionare contribuie ceilalţi preoţi şi diaconi slujitori, cântăreţii bisericeşti, precum şi organismele deliberative (Adunarea parohială) şi executive (Consiliul Parohial şi Comitetul parohial). O parohie este bine organizată atunci când nu numai preotul, ci şi întreaga parohie au un comportament pastoral-misionar. Nivelul de organizare din acest punct de vedere, se reflectă în intensitatea participării credincioşilor la activităţile parohiei, dezvoltarea conştiinţei de enoriaş. Acestea trebuie organizate potrivit unui program, propus de preot şi de consiliul parohial, la care este invitat să ia parte fiecare credincios. Comitetul parohial, prin membrii săi, are rolul de a capacita credincioşii să se implice în viaţa parohiei, în cadrul Serviciilor ce funcţionează potrivit Statutului Bisericii Ortodoxe Române (social, misionar, cultural, pentru tineret, administrativ-gospodăresc). Activitatea principală într-o parohie, fără a le neglija pe celelalte, trebuie să rămână latura sfinţitoare sau harismatică, de mijlocire a harului sfinţitor necesar mântuirii, pentru că, în ultimă instanţă, activitatea preotului nu urmăreşte altceva decât mântuirea credincioşilor încredinţaţi spre păstorire. De aceea a fost numită parohia „totalitatea credincioşilor care se împărtăşesc din acelaşi potir”37. Tema a 5-a: Parohia: „înduhovnicirea parohiei”. Răspuns: Înduhovnicirea parohiei, în toate activităţile ei, este scopul prim al pastoraţiei. Activitatea misionară trebuie să conţină toate aspectele vieţii umane, întrucât omul are vocaţia de a sfinţi spaţiul în care trăieşte. Parohia este bine organizată în momentul în care viziunea liturgică din duminici şi sărbători pe care credinciosul o întâlneşte în locaşul de cult se extinde peste săptămână în afara locaşului de cult. Parohia poartă chipul preotului care o conduce. De vrednicia lui depinde în mare măsură ca acolo să fie o biserică vie. Modelul de organizare a parohiei se va vedea în viaţa credincioşilor, în organizarea şi gospodărirea familiilor credincioşilor. În acest sens, preotul va pune la dispoziţie: o bibliotecă bine organizată (cărţile cele mai importante să fie în casele credincioşilor, iar în biblioteca parohiei 5-10 exemplare), cu reţea de internet; dvd-uri sau casete video cu filme creştine, diapozitive; cameră de luat vederi; casetofon, cd-player; staţie de amplificare; sală de întruniri (care poate fi şi sală de prăznuiri). De asemenea, va organiza cercuri cultural-pastorale. Preotul va avea o evidenţă pastorală a activităţii parohiei, pe săptămâni şi luni, în care va consemna planul şi realizările lui, arhiva acestuia conţinând toate activităţile lui. Va vizita alte parohii bine organizate, spre a se inspira din rezultatele acestora, va participa la colocvii şi seminarii pe teme pastorale şi va iniţia asemenea seminarii. Se va abona la publicaţiile specializate care îl pot ajuta. Priorităţile cunoştinţelor de ordin pastoral vor fi cele duhovniceşti. O importanţă deosebită se va acorda modului în care credinţa ortodoxă a inspirat şi promovat cultura românească. Întreaga cultură românească de inspiraţie creştină poate deveni mediu şi mijloc misionar, când preotul discerne în ea rodirea credinţei strămoşeşti. 37 Pr. Prof. Spiridon CÂNDEA, „Parohia ca teren de activitate pastorală a preotului”, în Mitropolia Olteniei, XII (1960), nr. 5-6, p. 284. 109 Bibliografie pentru capitolul Pastorală: Cândea, pr. prof. dr. Spiridon, Parohia ca teren de activitate pastorală a preotului, în „Mitropolia Olteniei”, XII (1960), nr. 5-6;. Metallinos, protoprezbiter prof. dr. Gheorghios, Parohia – Hristos în mijlocul nostru, trad. de pr. prof. dr. Ioan I. Ică, Editura Deisis, Sibiu, 2004; Necula, pr. prof. dr. Nicolae, Parohia – spaţiu de activitate pastoral-misionară a preotului, în „Glasul Bisericii”, LVII (2001), nr. 1-4, p. 60-77 şi în „Anuarul Facultăţii de Teologie Ortodoxă Justinian Patriarhul”, Editura Universităţii din Bucureşti, Bucureşti, 2001, p. 499-515. Timiadis, mitrop. Emilianos, Preot, parohie, înnoire. Noţiuni şi orientări pentru teologia şi practica pastorală, trad. de Paul Brusanowscki, Editura Sophia, Bucureşti, 2001. OMILETICĂ şi CATEHETICĂ Tema 1: Predici: în duminici şi la praznicele împărăteşti . Răspuns: Planuri dezvoltate de predică la toate duminicile de peste an şi la toate praznicele împărăteşti, cu ajutorul bibliografiei mai jos prezentate. Notă: Pentru pregătirea planului de predică, candidatului i se va pune la dispoziţie Sfânta Scriptură şi un calendar bisericesc. Tema a 2-a: Cuvântări ocazionale: a) Pareneză la Botezul unui prunc; b) Pareneză la Cununie; c) Pareneză la instalarea preotului în parohie; d) Pareneză la sfinţirea bisericii; e) Panegiric la înmormântare. Răspuns: Planuri dezvoltate pentru cuvântări ocazionale, cu ajutorul bibliografiei mai jos prezentate. Bibliografie pentru Predici şi Cuvântări ocazionale: 110 Sfânta Scriptură (Ediţiile Sf. Sinod); Cazania, Editată de Institutul Biblic şi de Misiune al Bisericii Ortodoxe Române, Bucureşti, 1960, 1973, 1987. ANTIM IVIREANU, sfântul mitropolit, Predici. Ediţie critică îngrijită de G. Ştrempel, Bucureşti,1962, Idem, Didahii, Editura „Minerva” , Bucureşti, l983; BOGDAN, pr. Petru, Viaţa în Hristos. Predici morale pentru toate duminicile şi sărbătorile anului, Arad, 1943; BOIU, pr. Zaharia, Seminţe în ogorul lui Hristos, Tom I, II, III, Sibiu, 1898-99; BUGA, pr. prof. Ioan, Sfânt, Sfânt, Sfânt, Domnul Dumnezeu. Predici la toată sărbătoarea, Editura „Sf. Gheorghe- Vechi", Bucureşti, 2000; BULACU, pr. Mihail, Cuvinte din Evanghelie. Predici, Bucureşti, 1944; BUNEA, pr. Ioan, Predici la duminici şi sărbători, Cluj-Napoca, 1983; CHIRICUŢĂ, pr. Toma, Pocăiţi-vă, Predici duminicale, Bucureşti, 1932, Idem, Anul în predici, Bucureşti, 1996 (Ed. Anastasia ); CLEOPA, arhim. Ilie, Predici la duminicile de peste an, Edit. Ep. Roman, 1990 (ed. a II-a, 1996), Idem, Predici la praznice împărăteşti şi la sfinţii de peste an, Ep. Roman, 1986; COMŞA, ep. Grigore, Predici la toate duminicile anului bisericesc, Arad, 1926; CORNEANU, mitrop. Nicolae (coordonator), Ieşit-a semănătorul (Cuvântări la duminicile şi praznicele de peste an), Timişoara, 1974; GORDON, pr. Vasile, Mergând, învăţaţi…, (Predici), Edit. Universităţii din Bucureşti, 2001, Idem, Despre bunul simţ în predică, sau respectul faţă de cuvânt, în V.Ort./nov. 1993; IOAN GURĂ DE AUR, sfântul, Omilii la Matei, trad. de pr. D. Fecioru, Bucureşti, 1994 (vol. nr. 23 din P. S. B.), Idem, Cuvinte la praznice împărăteşti, trad. de pr. D. Fecioru, Bucureşti, 1942; LIŢIU, pr. Gheorghe, Cartea vieţii (Predici la duminici şi sărbători), Timişoara, l991; MIHOC, pr. Vasile, Predici exegetice la duminicile de peste an, Edit. ,,Teofania”, Sibiu, 2001; MUNTEANU, patr. Nicodim, Cuvântări liturgice..., Măn. Neamţ, 1933, Idem, Cuvântări pastorale şi îndemnuri, Măn. Neamţ, 1940; NEGULESCU, pr. N. Marin, Predici la duminici şi sărbători, Edit. Ep. Romanului, 1991; OANCEA, pr. Zosim (colab. cu pr. Spiridon Cândea), Bune-vestiri. Predici la toate duminicile de peste an, Sibiu, 1944; PĂCURARIU, pr. Mircea, Predici la duminici şi sărbători, la praznice împărăteşti şi ale Maicii Domnului, ale Sfinţilor şi la Sfinţi români; predici ocazionale şi la înmormântări, Bucureşti, 2000; PLĂMĂDEALĂ, mitrop. Antonie, (coordonator), Lumină din lumină. Predici, Sibiu, 1985, Idem, Tâlcuri noi la texte vechi, Sibiu, 1989 (Ediţia a II-a, 1996, editura Axios SRL ), Idem, Cuvinte la zile mari, Sibiu, 1989; RĂDULEANU, pr. Boris, Semnificaţia marilor sărbători creştine, vol. I, Sibiu, 1993, Idem, Semnificaţia duminicilor din postul mare, vol. II, Bucureşti, 1996; ŞAGUNA, mitrop. Andrei, Chiriacodromion, adecă cuvântări bisericeşti pentru fiecare duminecă a anului, întocmite de Nichifor Teotoke... cu un adaos de cuvântări pentru sărbătorile domneşti, Sibiu, 1855, Idem, Tâlcuirea Evangheliilor în duminicile învierii şi ale sărbătorilor, Sibiu, 1857; SLEVOACĂ, pr. Ştefan, Popasuri duhovniceşti. Predici la toate duminicile de peste an, Râmnicu - Vâlcea, 1945, Idem, Predici la duminici şi sărbători, Bucureşti, 1978; TARNAVSKI, prof. Teodor (colab cu Em. Voiutschi), Predici pentru duminicile anului, 3 vol, Cernăuţi, 1896, 1898, 1900; TEODOR, pr. Petre, Hrană şi bucurie. Predici la duminicile de peste an, Valea Plopului, 1995; VASILACHI, arhim. Vasile, Dumnezeu este lumină. Predici, Neamţ, 1939. Tema a 3-a: Cateheze, având ca temă: a) Revelaţia Dumnezeiască; Bibliografie: BRIA, pr. prof. dr. Ion, Dicţionar de Teologie Ortodoxă (A-Z), EIBMBOR, Bucureşti, 1994; COSMA, pr. prof. dr. Sorin, Cateheze, vol. I şi II, Edit. „Banatica”, Caransebeş, 2001; *** Învăţătura de Credinţă Ortodoxă, EIBMBOR, Bucureşti, 2000; IOAN DAMASCHIN, sfântul, Dogmatica, Edit. Librăriei Teologice, Bucureşti, 1938; STĂNILOAE, pr. prof. dr. Dumitru, Teologia Dogmatică Ortodoxă, Edit. Inst. Biblic, Bucureşti, 1978. 111 b) Sfânta Scriptură; Bibliografie: ANANIA, arhim. B. V., Introducere în citirea Sfintei Scripturi, Edit. Renaşterea, Cluj N., 2001; COMAN, pr. prof. C., Biblia în Biserică. Eseuri pe teme biblice, Edit. Bizantină, Bucureşti, 1997; *** Studiul Noului Testament, Manual pentru Institutele Teologice, EIBMBOR, Bucureşti, 1975; *** Studiul Vechiului Testament, Manual pentru Institutele Teologice, EIBMBOR, Bucureşti, 1955. c) Sfânta Tradiţie; Bibliografie: BRIA, pr. prof. dr. Ion, Dicţionar de Teologie Ortodoxă (A-Z), EIBMBOR, Bucureşti, 1994; COMAN, pr. prof. I. G., Sfânta Tradiţie în lumina Sfinţilor Părinţi, în "Ortodoxia", anul VIII (1956), nr. 2; REMETE, pr. lector G., Dogmatica Ortodoxă, Alba Iulia, 1996; VASILE CEL MARE, sfântul, Despre Sfântul Duh, XXVII, în trad. rom. de pr. C. Corniţescu şi pr. T. Bodogae, EIBMBOR, colecţia PSB – vol. 12, Bucureşti, 1988. d) Despre mântuire; Bibliografie: BRIA, pr. prof. dr. Ion, Dicţionar de Teologie Ortodoxă (A-Z), EIBMBOR, Bucureşti, 1994; GORDON, pr. prof. dr. Vasile, Introducere în Catehetica Ortodoxă, Edit. „Sophia”, Bucureşti, 2004; IOAN GURĂ DE AUR, sfântul, Omilii la Epistola către Filipeni, trad. de † T. Atanasiu, Edit „Icos”, f. l., 1998; REMETE, pr. prof. dr. George Dogmatica Ortodoxă, Edit. „Reîntregirea”, Alba Iulia, 2000; ZĂGREAN, arhid. prof. dr. Ioan, Morala creştină, Edit. „Renaşterea”, Cluj-Napoca, 2004. e) Sfânta Biserică; Bibliografie: *** Apologeţi de limbă latină, EIBMBOR, colecţia PSB – vol. 3, Bucureşti, 1981; BRIA, pr. prof. dr. Ion, Dicţionar de Teologie Ortodoxă (A-Z), EIBMBOR, Bucureşti, 1994; *** Învăţătura de credinţă ortodoxă, EIBMOR, Bucureşti, 2000; MOLDOVEANU, N., Comori dezgropate, Editura "Casa Şcoalelor", Bucureşti, 1997; STĂNILOAE, pr. prof. dr. Dumitru, Teologia Dogmatică Ortodoxă, EIBMBOR, Bucureşti, 2003, vol. I-II. f) Preasfânta Treime; Bibliografie: *** Despre Sfânta Treime, traduceri din Sfinţii Părinţi de pr. prof. D. Stăniloae, EIBMBOR, colecţia PSB – vol. 40, 1994; IOAN DAMASCHIN, sfântul, Dogmatica, trad. de pr. Dumitru Fecioru, EIBMBOR, Bucureşti, 2005; REMETE, pr. prof. dr. George Dogmatica Ortodoxă, Edit. „Reîntregirea”, Alba Iulia, 2000; STĂNILOAE, pr. prof. dr. Dumitru, Teologia Dogmatică Ortodoxă, EIBMBOR, Bucureşti, 2003, vol. I-II. g) Iisus Hristos – Catehet desăvârşit; Bibliografie: CLEMENT ALEXANDRINUL, Scrieri, EIBMBOR, colecţia PSB – vol. 4, trad. de Pr. D. FECIORU, Bucureşti, 1982; CUCOŞ, Constantin, Educaţia religioasă. Repere teoretice şi metodice, Edit. “Polirom”, Iaşi, 1999; DIAMANDI, Sterie, Fiul lui Dumnezeu – Fiul Omului, Edit. „Cartea Românească”, Bucureşti, 1943, vol. I, II şi III GALERIU, pr. prof. dr. Constantin, Mântuitorul Iisus Hristos, Învăţătorul nostru suprem, Ortodoxia 1/1983; *** Scrieri despre educaţie şi învăţământ. Antologie. Ediţie îngrijită de Dumitru Muster, Editura Academiei, Bucureşti, 1992. h) Maica Domnului; 112 Bibliografie: *** Învăţătura de Credinţă Ortodoxă, EIBMBOR, Bucureşti, 2000; POPESCU, prof. dr. Teodor M., Meditaţii Teologice, Editura Sfintei Arhiepiscopii a Bucureştilor, 1977; REMETE, pr. prof. dr. George Dogmatica Ortodoxă, Edit. „Reîntregirea”, Alba Iulia, 2000. i) Legea morală. Privire de ansamblu; Bibliografie: *** Învăţătura de Credinţă Ortodoxă, EIBMBOR, Bucureşti, 2000; MLADIN, mitrop. dr. N., diac. prof. O. Bucevschi, prof. dr. Ioan Zăgrean, Teologia *** Morală Ortodoxă, EIBMOR, Bucureşti, 1980, vol. I şi II; ZĂGREAN, arhid. prof. dr. Ioan, Morala creştină (pentru Seminarii), Edit. „Renaşterea”, Cluj-Napoca, 2004. j) Desăvârşirea morală; Bibliografie: BRIA, pr. prof. dr. Ion, Dicţionar de Teologie Ortodoxă (A-Z), EIBMBOR, Bucureşti, 1994; *** Învăţătura de Credinţă Ortodoxă, EIBMBOR, Bucureşti, 2000; MLADIN, mitrop. dr. N., diac. prof. O. Bucevschi, prof. dr. Ioan Zăgrean, Teologia *** Morală Ortodoxă, EIBMOR, Bucureşti, 1980, vol. I şi II; IOAN SCĂRARUL, sfântul, Scara, în „Filocalia”, vol. IX, EIBMOR, Bucureşti, 1980. k) Teme de bioetică; Bibliografie: BRECK, J., Etica aplicată, ed. A. Miroiu, Ed. Alternative, 1995, Idem, Darul sacru al vieţii, Ed. Patmos, Cluj-Napoca, 2001; CHIRILĂ, dr. P., şi pr. M. Valică, Spitalul creştin. Introducere în medicina pastorală, Edit. „Christiana”, Bucureşti, 2004; LARCHET, J. Cl., Teologia bolii, Trad. pr. V. Mihoc, Sibiu, 1997; www.patriarhia.ro/Opera social-filantropică/Bioetica l) Deşertăciunea credinţei în magie, vrăji şi farmece; Bibliografie: CLEOPA, arhim. Ilie, Ne vorbeşte părintele Cleopa, Sihăstria, vol. 4; DRĂGULIN, pr. prof. dr. Gheorghe, Împotriva farmecelor şi a altor superstiţii, Bucureşti, 2004; FLOCA, arhid. prof. dr. Ioan, Canoanele Bisericii Ortodoxe. Note şi comentarii, Bucureşti, 1991; URZICĂ, M., Minuni şi false minuni, Bucureşti, 1993. m) Familia – „biserica de acasă”; Bibliografie: BUGA, pr. prof. I., Pastorala, Bucureşti, 1992; *** Familia creştină azi, Edit. Trinitas, Iaşi, 1995; STĂNILOAE, pr. prof. dr. Dumitru, Teologia Dogmatică Ortodoxă, EIBMBOR, Bucureşti, 2003, vol. I; *** Teologia Morală Ortodoxă, Bucureşti, 1980, vol. II; http://tainacasatoriei.wordpress.com/2008/03/09/ecclesia-domestica. n) Despre rugăciune; Bibliografie: CARREL, dr. Alexis, Eseu despre rugăciune, în "Reader's Digest", ian./1941; *** Învăţătura de Credinţă Ortodoxă, EIBMBOR, Bucureşti, 2000; MOLDOVEANU, N., Comori dezgropate, Editura "Casa şcoalelor", Bucureşti, 1997; STĂNILOAE, pr. prof. dr, Dumitru, Trad., Cuvânt despre rugăciune, în Filocalia, vol. 1, Sibiu, 1947; 113 *** Teologia Morală Ortodoxă, Bucureşti, 1980, vol. II; www.ecolife.ro/content/view/41/27 o) Rugăciunea Tatăl nostru; Bibliografie: Biblia, Ediţia Sf. Sinod al BOR, EIBMOR, Bucureşti, 2008. BUGA, pr. I., Plinirea potirului credinţei, Edit. „Sf. Gh. Vechi”, Bucureşti, 2007; *** Învăţătura de Credinţă Ortodoxă, EIBMBOR, Bucureşti, 2000; GALERIU, pr. prof. dr. Constantin, Rugăciunea Tatăl nostru (Tâlcuiri), Edit. Harisma, Bucureşti, 2002; IOAN GURĂ DE AUR, sfântul, Omilii la Matei, EIBMBOR, colecţia PSB – vol. 23, trad. de pr. D. FECIORU, Bucureşti, 1994; www.bibleworks.com; www.biblegateway.com. Răspuns: Planuri dezvoltate de cateheză, cu ajutorul bibliografiei prezentate la fiecare temă. 114 DREPT CANONIC Tema 1: Hirotonia preotului/diaconului: cine o săvârşeşte. Răspuns : Taina hirotoniei întru preot/diacon o săvârşeşte numai episcopul. Can. 2 ap.: Preotul să se hirotonească de către un episcop, (la fel) şi diaconul şi ceilalţi clerici. Tema a 2-a: Hirotonia preotului/diaconului: căsătoria. Răspuns : Cel care doreşte să intre în cler, preot sau diacon, trebuie să se angajeze într-o căsătorie curată, cu o fecioară, lipsită de orice bănuială. Can. 18 ap.: Cel ce a luat în căsătorie văduvă, sau lepădată (alungată) sau desfrânată, sau sclavă, sau vreuna dintre cele de pe scenă (actriţă) nu poate să fie episcop sau presbiter sau diacon, sau peste tot orice din rândul clerului (din catalogul stării preoţeşti). Tema a 3-a: Hirotonia preotului/diaconului: căsătoria după Hirotonie. Răspuns : Căsătoria după hirotonie este interzisă; este interzisă chiar şi după hirotesia în treapta de ipodiacon. Can. 6 Trulan: De vreme ce s-a zis în canoanele apostolice că dintre cei care au fost înaintaţi (introduşi) în cler necăsătoriţi, numai citeţii şi cântăreţii să se căsătorească (se pot căsători), şi noi păzind (observând) acest lucru, orânduim ca de acum înainte, în nici un chip ipodiaconul, sau diaconul, sau presbiterul să nu aibă îngăduinţă a încheia (să-şi încheie) însoţire de căsătorie, după hirotonia lui. Iar cine ar îndrăzni să facă acest lucru sa se caterisească. Dacă însă ar voi cineva dintre cei ce urmează a intra în cler să se lege cu o femeie prin căsătorie după lege (legală), să facă acest lucru înainte de hirotonia întru ipodiacon, sau întru diacon, sau întru presbiter. Can. 10 Ancira: Toţi cei ce sunt puşi diaconi, dacă chiar la punerea lor au mărturisit şi au zis că trebuie să se însoare, fiindcă nu pot rămâne aşa, aceştia însurându-se după aceasta, să rămână în slujbă pentru că li s-a dat lor voie de către episcop. Dacă însă oarecare, tăcând şi primindu-se la hirotonie cu condiţia să rămână aşa, dar după aceea s-au însurat, să înceteze din diaconie. Can. 1 Neocez.: Presbiterul, dacă se va însura, să se scoată din treapta sa, iar de va fi desfrânat sau va comite adulter, să se excludă cu desăvârşire şi să se supună penitenţei. 115 Tema a 4-a: Hirotonia preotului/diaconului: destinaţia. Răspuns : Este oprită hirotonia fără destinaţie. La momentul hirotoniei se anunţă biserica pe seama căreia este hirotonit noul slujitor, urmând ca în acea biserică să se facă şi instalarea. Can. 6 IV ec.: Nimeni să nu fie hirotonit fără destinaţie, nici presbiterul, nici diaconul, nici altcineva oarecare din starea bisericească (clericală); numai dacă cel ce se hirotoneşte va fi anume sorocit (destinul) pentru biserica unei cetăţi sau a unui sat, sau altarului (sanctuarului) unui mucenic (martir), sau mănăstiri. Iar în privinţa celor hirotoniţi fără soroace (destinaţii), sfântul sinod a orânduit (hotărât) ca o astfel de hirotesie (hirotonie) să fie fără tărie şi ca nicăieri să nu poată sluji (lucra), spre ocara celui ce i-a hirotonit. Tema a 5-a: Hirotonia preotului/diaconului: păcatul simoniei. Răspuns : Simonia este un mare păcat, ambele părţi implicate, atât cel hirotonit, cât şi cel care hirotoneşte pentru folosul material, sunt osândite cu pedeapsa caterisirii. Can. 22 Trulan: Poruncim ca cei ce au fost hirotoniţi pe bani, iar nu după ispitire şi după alegerea vieţii (celei preoţeşti), fie episcopi, fie orice altfel de clerici, să se caterisească: dar si cei ce i-au hirotonit. Tema a 6-a: Comportamentul preotului/diaconului: incompatibilităţi. Răspuns : Este interzis preotului a avea orice îndeletnicire care contravine moralei creştine. De altfel, art. 123 alin. 9 din Statutul pentru organizarea şi funcţionarea Bisericii Ortodoxe Române prevede că „statutul de preot, diacon şi călugăr este incompatibil cu exercitarea oricăror activităţi personale (private) cu caracter economic, financiar şi comercial, care contravin moralei creştine şi intereselor Bisericii”. Can. 3 IV ec: A venit la Sfântul Sinod (la cunoştinţa Sfântului Sinod) că oarecari dintre cei cuprinşi (incluşi) în cler se fac arendaşi ai averilor străine pentru câştig ruşinos şi se îndeletnicesc cu treburi (afaceri) lumeşti, apoi, lenevindu-se în slujirea lui Dumnezeu şi alergând prin casele oamenilor, din iubire de argint iau asupra lor şi mânuirea (administrarea) de averi. De aceea, sfântul şi marele sinod a orânduit (hotărât) ca de acum înainte nimeni, nici episcopul, nici clericul, nici monahul, să nu ia în arendă averi, nici să se vâre (amestece) pe sine în chivernisirea (administrarea) lucrurilor lumeşti, afară numai dacă ar fi chemat cumva după legi la epitropia de neînlăturat (obligatorie) a nevârstnicilor (minorilor), sau dacă episcopul cetăţii l-ar rândui să poarte grija lucrurilor bisericeşti sau a orfanilor sau a văduvelor neajutorate sau a persoanelor care mai ales au trebuinţă de ajutor bisericesc pentru frica lui Dumnezeu. Iar dacă cineva de acum înainte ar încerca să calce cele orânduite (hotărâte), unul ca acela sa se supună pedepselor bisericeşti. 116 Can. 9 Trulan: Nici unui cleric să nu-i fie îngăduit să aibă sălaş pentru îndeletnicire cârciumărească (prăvălie, cârciumă). Pentru că, dacă unuia ca acesta nu i s-a îngăduit a intra în cârciumă, cu cât mai vârtos (nu-i este îngăduit) să slujească altora în aceasta şi să se apuce de ceea ce nu-i lui îngăduit (nu-i este îngăduit) Iar dacă ar face ceva de acest fel, ori să înceteze, ori să se caterisească. Can. 10 Trulan: Episcopul, sau presbiterul, sau diaconul, luând camătă sau aşa-numitele sutimi (procente), ori să înceteze, ori să se caterisească. Can. 24 Trulan: Să nu fie îngăduit cuiva dintre cei ce se numără în starea preoţească sau dintre monahi să meargă la alergările de cai (hipodrom) sau să fie de faţa (să ia parte) la jocurile de teatru (arene publice). Dar de s-ar şi chema vreun cleric la nuntă, când ar începe jocurile cele pentru amăgire (necuviincioase), să se scoale şi îndată să se îndepărteze, astfel poruncindu-ne nouă învăţătura părinţilor. Iar dacă s-ar prinde cineva asupra acestui fapt, sau să înceteze, sau să se caterisească. Can. 22 VII ec.: […] Celor care şi-au ales viaţa preoţească nu le este îngăduit nicidecum să mănânce osebit împreună cu femei, decât doar cu oarecare de Dumnezeu temători şi evlavioşi bărbaţi şi femei, ca şi această mâncare împreună să ducă la zidire (îndreptare) duhovnicească. Acelaşi lucru să se facă şi în privinţa rudelor. Iar de s-ar şi întâmpla cândva ca monahul sau un bărbat cu cinul preoţesc să nu-şi ia cele de trebuinţă neapărată, şi de nevoie vrea să tragă fie la han (ospătărie), fie la casa cuiva, acela să fie volnic (să aibă voie) a face lucrul acesta, ca silit de nevoie, numai (să-l facă) cu evlavie. Tema a 7-a: Preotul duhovnic: împărtăşirea. Răspuns : Preotul nu poate împărtăşi decât persoane vii şi conştiente de Sfânta Taină a Euharistiei. Can. 58 Trulan: […] Nici unul dintre cei care sunt rânduiţi între laici să nu-si dea lui însuşi (să nu se împărtăşească pe sine însuşi cu) dumnezeieştile taine […]. Can. 83 Trulan: Nimeni să nu dea Cuminecătura (Euharistia) trupurilor celor ce au murit (Mt. 26, 26). Căci este scris: „Luaţi mâncaţi" (Mt. 26, 26), dar trupurile celor morţi nu pot lua, nici mânca. Can. 18 Cart.: Să nu se dea Euharistia trupurilor celor morţi. Can. 29 Cart.: Aşijderea sinodul întreg a hotărât ca cel ce pentru lenevirea sa a fost excomunicat, sau episcopi, sau orice fel de cleric, dacă în timpul excomunicării sale ar îndrăzni să se împărtăşească înainte de a fi ascultat, acela să se judece, că însuşi a adus asupra sa hotărâre de condamnare. Can. 3 Tim. Alex.: Întrebare: Daca cineva credincios se îndrăceşte, se cuvine a se împărtăşi cu Sfintele Taine, ori nu? Răspuns: Dacă nu trădează Taina, nici în alt chip oarecare nu o huleşte, să se împărtăşească, dar nu în fiecare zi, căci destul este numai duminica. Can. 5 Tim. Alex.: Întrebare: Dacă femeia s-ar împreuna noaptea cu bărbatul său, sau bărbatul cu femeia, şi s-ar face liturghie, se cuvine a se împărtăşi sau nu? Răspuns: Nu se cuvine, căci Apostolul spune lămurit: „Să nu vă lipsiţi unul de altul 117 fără numai prin înţelegere întreolaltă, la timpul potrivit, ca să vă îndeletniciţi cu rugăciunea, şi (apoi) iarăşi să vă împreunaţi, ca să nu vă ispitească pe voi satana pentru neînfrânarea voastră" (I Cor. 7, 5). Can. 7 Tim. Alex.: Întrebare: Dacă o femeie va şti că are cele obişnuite femeilor, se cuvine a se apropia de Taine în ziua aceea, ori nu? Răspuns: Nu se cuvine până ce nu se va curaţi. Can. 12 Tim. Alex.: Întrebare: Dacă mireanul care a visat va întreba pe clerici, se cuvine a-i da voie lui să se împărtăşească sau nu? Răspuns: De este supus poftei de femeie, nu se cuvine; iar dacă satana îl ispiteşte pe dânsul, ca sub motivul acesta să-l înstrăineze de la împărtăşirea cu dumnezeieştile Taine, se cuvine a-l împărtăşi, fiindcă ispititorul nu va înceta în timpul acela, când se cuvine a-l împărtăşi, de a năvăli asupra lui. Can. 16 Tim. Alex.: Întrebare: Dacă cineva ajunând spre a se împărtăşi, spălându-şi gura sau în baie a înghiţit apa nevrând, se cuvine a se împărtăşi? Răspuns: Da; căci satana aflând prilej de a-l opri de la împărtăşire, mai des va face aceasta. Can. 9 Nichifor: Se cuvine să se dea dumnezeiasca împărtăşanie celui bolnav în primejdie de moarte, chiar şi după ce a gustat mâncare. Can. 4 Nicolae: Întrebare: Cuvine-se cel demonizat a se împărtăşi cu Sfintele Taine? […] Răspuns: Dacă cineva pătimeşte de veninul negru, încât se pare că este îndrăcit, nu se va opri; dar dacă cu adevărat este demonizat, nicidecum nu se va învrednici de cele sfinte, fiindcă lumina nu are nici o comuniune cu întunericul. Tema a 8-a: Preotul duhovnic: cuminecarea simoniacă. Răspuns : Nu este permisă cumpărarea cu bani a împărtăşării, această acţiune fiind considerată un împăcat împotriva Duhului Sfânt. Can. 23 Trulan: S-a orânduit ca nici unul, fie dintre episcopi, fie dintre presbiteri sau diaconi, împărtăşind cu preacurata cuminecătură, să nu ceară de la cel care se împărtăşeşte bani sau ceva asemănător pentru o astfel de împărtăşire. Căci harul nu se vinde şi nici sfinţenia Duhului nu o dăm pentru bani, ci ea trebuie dată fără viclenire, celor vrednici de acest dar. Iar dacă s-ar vădi cineva dintre cei ce se numără în cler cerând ceva de orice fel celui pe care îl împărtăşesc cu preacurata cuminecătură, să se caterisească ca un râvnitor al rătăcirii şi al răutăţii lui Simon. Tema a 9-a: Preotul duhovnic: curăţia trupească. Răspuns: Pentru slujitorii sfântului altar este obligatorie înfrânarea atât înainte, cât şi după săvârşirea Sfintei Euharistii. Can. 4 Cart.: Faustin, episcopul Picenului, din provincia Potentinei, reprezentantul Bisericii de la Roma, zise: „Să se decidă ca episcopul şi presbiterul şi diaconul şi toţi cei ce se ating de cele sfinte, păzitori ai înfrânării, să se reţină de la 118 femei". Toţi episcopii au răspuns: „Se hotărăşte ca toţi cei ce stau sau slujesc la altar să respecte înfrânarea". Can. 25 Cart.: Episcopul Aureliu a zis: „Prea veneraţi fraţi, deoarece s-a adus spre dezbatere chestiunea despre înfrânarea unor clerici de la soţiile lor, cu excepţia citeţilor, propun ceea ce s-a întărit Ia diferite sinoade, ca atât ipo-diaconii, care se ating de Sfintele Taine, cât şi diaconii şi presbiterii, dar şi episcopii să se înfrâneze de la soţii la timpuri anumite, ca să fie ca şi cum nu le-ar avea; ceea ce de nu vor face, se vor scoate din slujba bisericească; iar ceilalţi clerici să nu se constrângă la aceasta, decât numai la vârstă înaintată". Sinodul întreg a zis: „întărim cele propuse după cuviinţă de sfinţenia voastră, fiind sfinte şi plăcute lui Dumnezeu". Can. 47 Nichifor: Nu se cuvine a se împărtăşi de la preotul care nu posteşte miercurea şi vinerea, chiar dacă pare a fi ortodox; căci nu este lucru sfânt a fi în unele privinţe evlavios, iar în alte privinţe a fi necurat. Tema a 10-a: Canonizarea sfinţilor: condiţiile necesare pentru canonizare şi dovezile sfinţeniei. Răspuns: A. Condiţiile necesare pentru canonizare: 1. Ortodoxia neîndoielnică a credinţei, păstrată până la moarte. 2. Proslăvirea de către Dumnezeu, manifestată prin: a) puterea de a suferi moarte martirică; b) puterea de a suferi diverse chinuri; c) puterea de a-şi închina viaţa celei mai înalte trăiri religioase; d) puterea de a săvârşi minuni, în viaţă sau după moarte; e) puterea de a apăra cu devotament dreapta credinţă. 3. Răspândirea miresmei de sfinţenie după moarte şi confirmarea ei prin cultul spontan. Pentru canonizare sunt obligatorii prima şi a treia condiţie, precum şi una dintre cele ce ţin de proslăvirea de către Dumnezeu. Cea de a treia condiţie poate lipsi numai în cazul martirilor. B. Cele şapte dovezi ale sfinţeniei: 1. Moartea mucenicească (pătimirea pentru Hristos) a fost, dintotdeauna considerată de Biserică, drept cea mai certă dovadă a sfinţeniei. 2. Mărturisirea neînfricată a dreptei credinţe, cu riscul supunerii la unele chinuri de nesuportat sau chiar a morţii. 3. Viaţa aleasă, în care, prin asceză, prin fapte bune şi altele asemenea se ajunge la cea mai înaltă treaptă duhovnicească. 4. Înzestrarea de către Dumnezeu cu daruri sau puteri peste limitele firii omeneşti. 5. Lupta de apărare a dreptei credinţe. 6. Lupta pentru Biserică, pentru Hristos, în această categorie intrând toţi binefăcătorii Bisericii. 7. Ortodoxia credinţei, puritatea ei, considerată temelia şi izvorul tuturor semnelor posibile ale sfinţeniei. Pe lângă aceste semne şi dovezi ale sfinţeniei, mai sunt şi altele, dintre care un rol deosebit îl are nestricăciunea trupurilor după moarte. 119 Tema a 11-a: Canonizări de sfinţi români: canonizări de sfinţi în Mitropolia Munteniei şi Dobrogei după 1990, zilele de prăznuire, ziua închinată sfinţilor români. Răspuns: Canonizări de Sfinţi în Mitropolia Munteniei şi Dobrogei (după anul 1990): 2. Sf. Ierarh Martir Antim Ivireanul  canonizat la 20 iunie 1992  sărbătorit la 27 septembrie 3. Sf. Martiri Constantin-Vodă Brâncoveanu, cu cei patru fii ai săi: Constantin, Ştefan, Radu, Matei şi Ianache Sfetnicul  canonizaţi la 20 iunie 1992  sărbătoriţi la 16 august 4. Sf. Cuv. Gherman din Dobrogea  canonizat la 20 iunie 1992  sărbătorit la 29 februarie 4. Sf. Ierarh Martir Teodosie de la Mânăstirea Brazi  canonizat la 05 octombrie 2003  sărbătorit la 23 septembrie 5. Sf. Cuv. Vasile de la Poiana Mărului  canonizat la 05 octombrie 2003  sărbătorit la 25 aprilie 6. Sf. Cuv. Gheorghe de la Cernica  canonizat la 20 octombrie 2005  sărbătorit la 03 decembrie 7. Sf. Ierarh Grigorie Dascălu, Mitropolitul Ţării Româneşti  canonizat în 21 mai 2006  sărbătorit la 22 iunie 8. Sf. Cuv. Iachint de Vicina  canonizat la 8 Iulie 2008  sărbătorit la 28 Octombrie 9. Sf. Cuv. Dionisie Exiguul  canonizat la 8 Iulie 2008  sărbătorit la 1 septembrie 10. Sf. Cuv. Neagoe Basarab  canonizat la 8 Iulie 2008;  sărbătorit la 26 Septembrie. C. Ziua închinată Sfinţilor Români: Sfântul Sinod al Bisericii Ortodoxe Române, prin hotărârile nr. 292 şi nr. 5336/1989, a dispus înscrierea în calendarul bisericesc a sfinţilor şi martirilor români, precum şi fixarea „Duminicii Tuturor Sfinţilor români” în duminica a II-a după Rusalii, începând cu anul 1990. Notă: La fiecare temă s-a indicat un număr limitat de canoane, cele mai sugestive; însă pot fi cercetate şi canoanele paralele şi comentariile lor din ediţiile indicate mai jos, la bibliografie. 120 Bibliografie pentru capitolul Drept Canonic: BOROIANU, dr. D. G., Dreptul Bisericesc, Tipografia-Editoare Dacia, Iaşi, 1899; DRON, pr. Constantin, Canoanele. Text şi interpretare, vol. 1. Canoanele apostolice, Bucureşti, 1933 şi vol. II. Canoanele sinoadelor ecumenice, Bucureşti, 1935; FLOCA, arhid. prof. dr. Ioan, Canoanele Bisericii Ortodoxe, Sibiu, 1991; Idem, Drept canonic ortodox, legislaţie şi administraţie bisericească, vol. I şi II, Bucureşti 1990; MILAŞ, ep. Nicodim, Dreptul bisericesc oriental, Bucureşti, 1915; Statutul pentru organizarea şi funcţionarea Bisericii Ortodoxe Române, aprobat de Sfântul Sinod al Bisericii Ortodoxe Române prin hotărârea nr. 4768/2007 luată în şedinţa de lucru din 28 nov. 2007, recunoscut prin HG 53/16 ian. 2008, publicată în M.Of. nr. 50/22 ian 2008; ŞAGUNA, mitropolit Andrei - Baron de, Compendiu de Drept Canonic, Tipografia Arhidiecezană, Sibiu, 1868; Idem, Enhiridion, adecă carte manual de canoane ale unei, sântei, soborniceşti şi apostoleşti Biserici cu comentarii, Sibiu, 1871; ŞESAN, Dr. Valerian, Curs de Drept Bisericesc Universal, Ed. II, Editura Grossu Neculai şi Văcăreanu Vasile, Cernăuţi, 1936-1937. 121 